text:
哈雷瓦 必去景點及蘭尼厄其亞海灘附近酒店推介
蘭尼厄其亞海灘附近酒店預訂
神秘優惠價幫你慳更多
即時揭開神秘優惠價,慳得更多
哈雷瓦必去推介 - 蘭尼厄其亞海灘
想去 哈雷瓦 自由行?等 Hotels.com 帶你玩盡 哈雷瓦蘭尼厄其亞海灘 啦!留意我地文章,話你知去哈雷瓦 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋哈雷瓦蘭尼厄其亞海灘 附近有咩酒店,等你更加容易計劃行程,慳返酒店來回景點嘅時間.
哈雷瓦蘭尼厄其亞海灘 自由行
去得哈雷瓦蘭尼厄其亞海灘 自由行最緊要一定係揀啱日子去.一啲熱門景點例如,哈雷瓦 嘅 蘭尼厄其亞海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
哈雷瓦蘭尼厄其亞海灘 交通
想去蘭尼厄其亞海灘 暢順無阻濟,最好就係出發前,睇清楚哈雷瓦蘭尼厄其亞海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
哈雷瓦蘭尼厄其亞海灘 必食必買攻略
哈雷瓦蘭尼厄其亞海灘一直都係旅遊熱門地點,去到哈雷瓦蘭尼厄其亞海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


c: text/html

text:
塞班島 必去景點及歐碧燕海灘附近酒店推介
歐碧燕海灘附近酒店預訂
神秘優惠價幫你慳更多
即時揭開神秘優惠價,慳得更多
塞班島必去推介 - 歐碧燕海灘
想去 塞班島 自由行?等 Hotels.com 帶你玩盡 塞班島歐碧燕海灘 啦!留意我地文章,話你知去塞班島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋塞班島歐碧燕海灘 附近有咩酒店,等你更加容易計劃行程,慳返酒店來回景點嘅時間.
塞班島歐碧燕海灘 自由行
去得塞班島歐碧燕海灘 自由行最緊要一定係揀啱日子去.一啲熱門景點例如,塞班島 嘅 歐碧燕海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
塞班島歐碧燕海灘 交通
想去歐碧燕海灘 暢順無阻濟,最好就係出發前,睇清楚塞班島歐碧燕海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
塞班島歐碧燕海灘 必食必買攻略
塞班島歐碧燕海灘一直都係旅遊熱門地點,去到塞班島歐碧燕海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!

robotstxt: allowed

filter: keep


text:
好多人都好期待超人既戲,不過可能會覺得個個大改左既故事令人有啲失望.但係新既 Krypton 世界亦即係齣戲既前半部都做得唔錯,個種 organic high-tech 設計型得黎又唔太誇張脫節.
可惜 Lego 既 Man of Steel 系列只係得架 dropship 同 escape pod,我覺得幾型既 General Zod's Attack Ship 就無喇,唯有自己搞掂...好似上次砌 The Bat 一樣,我又買左本書 "Man of Steel - Inside the Legendary World of Superman
" 去研究,點知只係得一頁講呢架飛機,仲要係唔清楚既添...
呢架飛機係戲裏面只係得一幕,就係 General Zod 衝入去超人阿爸既屋企,去阻止佢將超人送去地球個一幕,而我都剪左個一小段
,俾有興趣既你睇下喚起你地既回憶.
好喇,花左近兩個月,終於砌好,趕起喺 Bricks Adventure 2013 既展覽中展出.無錯,佢之前係未公布過架,所以如果你去左就係其中第一次見到佢既 Lego 粉絲喇!我地先黎個一合照先!呢個就應該係 Lego 全 set 既樣!
頭部特寫:其實因為資料缺乏所以真係好難砌,唯有加少少創意啦,呢個係駕駛倉,係無窗既,因為咁先進既科技之下仲需要見到出面咩?
裏面可以放一個駕駛員...留意下機頭既炮,有好多火力架,係射爆 Jor-el 屋企既武器...
呢架戰機既另外主要用途係運載士兵,中間就係中空既,衣家佢載住 General Zod 等人去搵人算賬喇...
最複雜既設計就係呢個喇,係佢上面既機翼.好似昆蟲咁,有兩邊既翼,而每邊都有三個分支,都可以獨自調校架...而我就將每邊最外邊既兩個做到可以調校,留返最頂既 fixed...
點解係咁既?如果你有睇到上面個段片段,你就會發現呢對翼可以向前向後轉.當要向前飛既時候,每個分支既引擎部份就會向後.如果要停要減速,就要向前,而要停留空中,就要向下喇...
向前既時候,亦即係要減速...
機既後方就無乜特別,但係有兩排引擎,有向後同向下既,又係會係空中唔同動作時開動唔同既部份,如果你留意段片你都會見到佢係點運作.
降落!"I will find him!"
成部機既設計都有些少特別既考慮,因為佢係以 Lego 既超人系列為基本既 color & form,但係又要跟返電影裏面既真正飛機設計.戲裏係無綠色既,但係我鍾意 Lego 保留在綠色的設計,同原來既 kryptonite 氪氣石係一樣色.同時我都保留返 Lego 設計 dropship 既一啲細節,好似係啡色既底同射得出既炮等等.
最大鑊係個隻翼,我已經重新設計過佢三四次咁多,力求同樣既設計上可以又調校得又輕啲,但係個隻 hinge 都唔係好夠力,要借少少用下次個 base 黎頂住.我估我遲啲會用 Technic 件去改善一下,希望可以唔好咁脆弱.
衣家齊 set 喇,超人同 General Zod 開戰喇!


text:
買裙買到有錢賺
終於講到我今次買影相嘅衫嘅高潮位喇!
淘寶買裙
話說我今次影相同我個 image stylist 一致決定咗會有七個造型,兩個人總共加埋十四套衫仲未計首飾同鞋.所以為咗荷包著想,唔少嘅 wardrobe 會喺淘寶搞掂,其中就有我嗰幾條裙喇.
我用咗幾晚喺淘寶揾好晒我鍾意嘅裙,就 send 晒俾 Jammie 篩選.最後決定要訂做兩條旗袍,一條婚紗,一條晚裝同買一條現成嘅 casual wear . 當時候係三月頭,我仲有一個月先要去影相.時間話多唔多,話少唔少,所以我都同每個賣家講清楚我要三月第三個禮拜就收到貨.到時後利發嗰邊用兩,三日時間發落嚟香港俾我,我喺香港仲有時間改.一路等呀等,終於等到三月第三個禮拜.根據運單編號所顯示,所有賣家嘅衫都到晒利發嗰邊,除咗條晚裝裙.
心愛的蝦肉雅典娜
其實我揀到嗰條晚裝裙都幾唔簡單.好多人好有心機出去試衫,譬如我今晚同個朋友食飯,佢同我講總共試過嘅婚紗有五十幾,六十幾條!而我都唔輸蝕,分別在於我足不出戶,但喺淘寶睇咗成千條裙都有.而呢千條裙裡面竟然只有一條我係非常之鍾意.當我知道呢條雅典娜風格嘅晚裝裙係可以訂做,我就根據佢地提供嘅相揀咗蝦肉色同俾埋晒我嘅尺碼俾佢地幫我做條裙.同其他賣家一樣,呢個賣家都話可以三個禮拜內可以起貨.
當我其他裙都一條一條咁到咗利發,唯獨是係晚裝裙連貨都未發,我當然即刻問個賣家.佢都唔算覆得慢,但係佢就話裙已經寄出咗,不過運單號碼唔喺手,要轉頭先可以俾我.如是者佢每一次都係咁講,我等吓等吓就過咗幾日.個賣家竟然突然同我講話原來佢個同事搞錯咗.佢話條裙其實做錯咗色,我將會收到嗰條嘅顏色同尺碼都係錯嘅,問我可唔可以要.如果唔可以就即刻做過條俾我,並可以第二日即刻發順丰俾我,而當我收到條裙嘅話就退返俾佢地咁話.問題係佢同我講發俾我條裙係我最驚嘅粉紅色,所以我同佢講我唔可以要.況且尺碼都唔啱.我計一計,時間都仲可以等,咁我就同佢講叫佢即刻開始做過條俾我,我等佢.
到第二晚,佢就同我話條裙已經做好咗,已經發咗貨,話會第二朝俾個運單號碼俾我.我聽到都放咗半個心.但因為我自己都好忙,有好多臨飛前嘅嘢要搞,所以最後無追佢攞單號,諗住今次應該無甩拖啦.又過咗幾日,我問過利發都係無嘢到,於是我突然心知不妙,即刻旺旺個賣家.回覆我個人話自己係小二唔知乜事,但係竟然立刻退款俾我.我初初收到個退款收得好爽,但係就醒起退咗款我就唔可以用俾差評嚟威脅佢,覺得蠢咗,於是乎我立刻打長途俾個賣家.
淘寶神經刀
就係呢個時候個賣家帶嚟一個比噩夢更恐怖嘅消息.佢話原來其實佢地一直都無做起過條裙,因為佢地買唔到我想要嗰隻蝦肉色布,仲一直喺度揾緊.唔係做衫嘅我都知,嗰種嘅紗係好普通嘅姊妹裙質地,週圍都揾得到.我真係唔知佢發緊乜嘢噏風!總之呢個消息嚟得太突然,同埋我已經時間無多,我當場控制唔到喺個電話度鬧到佢飛起.而最奇怪嘅事終就係喺呢一刻發生.當我喺度鬧爆佢時,話我無衫去影相(我之前有同佢講話件衫係影相用),佢話佢已經退返錢俾我啦!我話你退錢俾我有鬼用,我咁嘅尺寸突然間去邊度買現成衫??雖然我鬧到成個癲婆咁,但佢無收線不特止,仲答應話今次真係會即刻做起條裙俾我,然後立刻發俾我.但我當然無可能再信佢!佢竟然同我話佢會發啲錢過嚟俾我,如果我收唔到條裙就攞啲錢去買過條裙,仲問我要幾多錢!我大佢話要條裙一倍嘅價錢 600 蚊,並真心同意佢話如果我一收到條裙就會即刻退返錢俾佢.注意我係真心答應佢,因為嗰一刻 I really cared about getting the dress more than anything else.個賣家竟然真係立刻喺個電腦度過錢俾我,重要過完先收線.其實佢真係可以一早收我線,因為我都已經唔可以俾差評佢,佢亦知我喺香港,做唔到啲乜.我真係用盡我不俗嘅偵探頭腦都諗唔明呢位神經刀諗緊乜!
最後當然條裙係無嚟到.我喺淘寶買嘢都算係老手,接觸無一千都有幾百個賣家,卻從來未遇過一個咁厚顏無恥地吹水同老作嘅賣家.雖然佢最後係賠錢俾我,我亦好開心,但不得不承認呢個實在係一個非常莫名其妙嘅賣家,零願賠 600 蚊人民幣俾我都唔肯趕少少做起條裙俾我.咁我亦唯有收下佢嘅「好意」.咁到底最後我搞唔搞得掂我條晚裝裙呢?
破釜沈舟之百利一戰
我同個賣家開拖嗰日已經係禮拜一,而我係禮拜三飛.時間無多,我唯有週圍問人邊度有多啲款,多啲尺碼嘅裙俾我揀.最後我決定咗去百利.其實我已經無諗住喺香港咁少時間可以 600 幾蚊搞掂到一條晚裝裙,揾到已經偷笑,重邊有資格睇價錢?我去到百利,一層一層咁行,有啲款同尺碼好似可以,但係一試上身都係唔得.最後行晒三層,乜嘢都買唔到,嗰一刻任何危機都唔怕嘅我覺得前所未有嘅徬徨.陪住我嘅老番,唯有陪我從三樓開始掉轉頭再行一次.
其實行多一次啲裙同舖頭都唔會唔同晒,所以好多基本入都唔駛再入去睇.不過當我行落到一樓,我入返去一間之前有入過去睇嘅舖頭.其實佢唔係啲衫唔得,而係我第一次入去嘅時候都無點睇,個老闆娘答乜都寸寸貢,我都無意思繼續睇落去.今次行返轉頭,因為真係行完成個場都無收穫,唯有死死地氣入去睇多次.當我喺度撥開喺個架啲密質質嘅裙逐條睇嘅時候,我霎眼望到啲裙下面打橫放嘅兩張長櫈仔.我突然醒起一個畫面,然後我問個老闆娘:「呢度係咪 Yvonne 嘅舖頭呀?」而個老闆娘就話「我咪 Yvonne 攞!你係邊個呀?」
再見舊友感觸萬千
之後接住嘅就係一番好感觸同興奮嘅相認.故事係咁嘅,話說我中學時期有一位同學喺百利度揾咗一份暑期工,就係 exactly 呢一間舖頭做 sales 喇.而我地幾個同學會成日落去陪吓佢坐,陪吓佢傾計咁,而我地就正正係成日坐喺呢兩張長櫈度.隔咗咁多年,我地一個二個都大晒,亦好耐無落百利.但係估唔到 Yvonne 一直仲搞緊間舖,繼續幫人做裙,而兩張長櫈亦一直源用至今!
相認過後 Yvonne 亦抹走咗之前怕我係混吉人嘅防衛心,好俾心機好專業咁幫我.我同佢娓娓道來我單淘寶奇聞,佢亦同我講只要我係揀佢地手頭上嘅款,佢就可以 24 小時起到條裙俾我,仲係只需要 500 蚊!但係因為我之前心裡面一直都諗住條蝦肉色裙係一定得,所以都無諗過我仲可以著咩款,所以呢一刻佢問我想要咩款我都唔識答佢.最後都係由 Yvonne 幫我揀款同顏色.佢建議咗一條會著得我瘦同埋影相會靚嘅珊瑚紅色俾我.同埋佢為咗等條裙顯得高貴啲,仲免費送條閃石俾我釘喺上面用.決定好晒啲嘢之後 Yvonne 答應我 24 小時內一定可以做起,叫我第日五點上去攞!竟然喺 last minute 彈出一個 reconnect 同一個咁好嘅解決辦法,令我舒一口氣放心晒之餘,亦不得不承認實在太戲劇性!
危機修復
再重申一次,嗰日係禮拜一,我地禮拜三一早就要飛.之前就係為咗等條蝦肉色晚裝搞到其他所有衫禮拜一先到香港,mun 到呢……! 本來禮拜一係應該要攞兩條太窄嘅旗袍出去放,但係實在係補買條晚裝裙緊要啲,所以我亦無時間理啲旗袍住.喺禮拜二嗰朝我問到有朋友話百利有間改衫好出名嘅,於是禮拜二我地帶埋啲旗袍去百利,一次過改埋同 pick up Yvonne 條裙.條裙試上身,覺得 Yvonne 講得無錯,呢個款同呢隻色真係好顯瘦哦!!!我同老番都好鍾意,好滿意!:D Yvonne 真係實實在在咁救咗我地一命!
改衫方面,因為個裁縫得一對手,淨係可以幫我改一件旗袍.咁我情急底下,諗到個方法,就係揾佢隔離嗰間幫我改另外嗰條.當我等緊啲旗袍嘅時候就上返一樓上去做一樣我一路要做但係都無時間做嘅嘢--就係修甲.最後啲衫改好晒,fit 晒,我啲手甲都靚晒!我地就一抽二袋咁去同 wholala 家人食晚飯.雖然遲咗成個鐘,但係佢地都知道我地第二日要飛,好多手尾要搞,所以都好體諒我地!
The happiest ending…and beginning
最完美嘅係,本來約唔到俾 Jammie 睇嘅 final fitting 都喺嗰晚搞掂埋.食完飯佢上我地屋企幫我地 confirm 晒所有配搭,即係呢件西裝襯我呢條裙,同埋配呢對鞋同呢啲首飾.其實佢第二朝一早都要上機去台北,但係佢冒死都嚟幫我地 check 埋啲嘢.全靠佢嘅犧牲,令我地可以好有信心,好安心咁對住啲鏡頭,啲相效果出到嚟好好佢絕對應記一功! 真係要同 Jammie 講多幾百次多謝都唔夠!
喺最後一日我地竟然可以一樣不漏咁搞掂晒所有嘢,個賣家肯退返條裙嘅錢俾我不特止,仲肯倒賠 600蚊人民幣俾我.而我只係 500 蚊港紙就可以買返一條好鍾意嘅裙!真係要恕我有以下嘅結論--幫 wedding 買衫買到有錢賺,邊個夠我嚟??
One Response to “買裙買到有錢賺”
But you didn’t include the long distance call charges wor! Haha!


text:
(食 ❤ 荃灣)我們仨‧周年紀念◕‿◕唔想諗‧吃放題 ♪゚
1109 是我最重視既日子,它不是我的生日
也不是先生同gogo 既生日
而它是我們的結婚紀念日,轉眼間已經搭入第四年
由二人行直到上年既三人行開始
或者我可以唔重視我地既生日,但係紀念日我認為點都要食好d
本身一路好想去去酒店食自助餐,因為頭三年都....
不過諗起gogo 可能要讀書既N班費又停一停
突然同朋友閒談間講起唔知食咩好,
朋友講左句[係曼谷食過酒店自助餐,不如今次食放題,
又唔怕老公唔夠飽,又多野食揀,重點平日都唔會點貴]
一句即時令我叮一聲呀!!
由於當日係平日,第二日又要開工,
就搵間近近地既夜題食
今次朋友就推介左荃灣既大井町
佢位於大鴻輝中心既三樓
如果有去開呢座大廈食野既朋友都知
佢地等Lift 係何等痛苦既事
不過今次食就唔洗受呢個苦同時...
只要上三條電梯就可以啦
也許我地當日有bb 車,所以店員就安排我地坐比較
近大門入口位置,不過餐廳就足足係成層咁大
聽佢叫飛都有分A,B,C區
當坐底無耐,我地就叫左第一轉既食物
係我地既立場就係每場試少少,岩食先再叫
唔係第一輪已經食到飽曬都未叫到第二輪
叫完野食,就可以出去自助Bar 拎飲品啦
佢地都好多元化,汽水啤酒不在講
仲有一些韓國飲品同埋檸檬菊花茶等等之如
仲有熱水同玄米茶,即使同老人家黎食都冇問題
除左飲品之外,仲有一些甜品同埋沙津菜
仲有一些日底既前菜,D野食未到之前都可以拎D食住先
不過當我簡單地影左幾張相之後,食品已經到左啦
比大家望下先,首先有刺身併盤
睇落都係幾新鮮,不過刺身就比較細塊D
不過蝦類刺身就麻麻地左D 啦
而第二輪刺身,吞羅就會有少許太冰既感覺
三文魚就有點根,比較爛咬開啦
仲有一些既創意料理,
和牛卷同青瓜鰻魚反卷
仲有水晶芒果大蝦卷同章紅魚刺身
章紅魚刺身比較好食一點
另外,平時我地食放題一定未必點
因為覺得食多兩舊就飽曬,但係係呢一間既壽司細細件
又唔會食完好飽肚,但都幾好味wor
當然少不了叫少少炸物啦,包括有芝麻雞翼
炸年糕同埋炸魚柳,認真的雞翼同炸年糕都好好食
魚柳真係比較偏乾
年糕唔會好濟,不過一件起兩件止真係夠啦
雞翼就真係岩岩炸起好好味,外表好脆卜卜
肉質既夠曬嫩,不過真係少食多滋味
仲有一個榴槤炸彈,如果你係榴槤控就一定必點
好重榴槤味架!你係榴槤抵一定必愛
最後又點少得燒物先得架,燒牛脷是我必點既食品
仲有燒羊架,仲有牛柳粒同雞肉串
認真係黎食之前,我真係有睇過其他既食評
好多人都話燒牛脷同牛柳粒係好乾好難食
不過我地今次都ok wor,起碼好乾呢個問題唔存在
牛脷都燒得好好,唔會好咸
羊架就唔會太"銀"整體都不錯
真的要推介,必食燒菠蘿!!!
好好食架,由其食完炸物之後再食呢燒菠蘿
好解油濟感,必點!!!
最後真係要講一下甜品方面
係入座之前其他會比定一張甜品紙大家
呢個雪糕就唔係任食既,所以我要建議係Last Call 個陣落埋啦
呢個Mövenpick雪糕和Dreyer's 雪糕批可以揀
不過小妹就揀左我地既最愛Mövenpick雪糕
朱古力味Is the Best!!!
是日分享餐廳係大井町
荃灣眾安街55號大鴻輝(荃灣)中心3樓
就這樣完結啦,下次再見!(拜~)
◕‿◕如有任何合作事宜.
歡迎以電郵或者到FB Page找我 ◕‿◕
謝謝唷!
Contact me:manman811@gmail.com


text:
「的士」
其實點解好多人都唔鐘意搭的士?原因好簡單,因為態度唔好,經常性拒載,坐車重要帶埋路,經常危險駕駛,揸車好似揸船咁,等等.而好多時我坐的士都坐到暈,就算自己揸開車到坐到作嘔.有陣時坐車仲要睇人面色或者俾晒說話你聽.而自己揸車嘅時候就一定非常小心啲的士,因為佢哋真係亂咁嚟,真係撞咗都唔知乜嘢事.當然唔係個個的士司機都係咁,不過十個都有八個.
「司機」
唔知大家今日有冇留意到有一段新聞關於一個的士司機將一個媽媽係搭車期間餵哺母乳嘅片段上載上網!睇到之後真係好嬲,其實關你乜嘢事,就算係都唔應該將條片放上網.而家係咩嘢年代,餵哺母乳係好正常嘅事,連簡單嘅尊重都無.其實佢知唔知道餵母乳有幾辛苦?嚟啲人真係要拖出去打!啲人真係離晒譜,香港好多地方已經唔夠設施,依家仲要俾人偷影兼且擺上網,真係人神共憤!
「私隱」
講真啲的士成日話加價,但係服務嘅質素就每況越下.依家仲話要係的士車廂入面加監控設施,以便控制質量.如果好似單新聞咁基本上坐的士無晒私人,真係唔知幾時會俾人監控.如果係要提升服務其實仲有好多方法,所以有必要監聽同錄影咩?如果係咁我相信好多人都選擇唔搭的士,因為基本上會毫無私隱可言!所以佢哋話人哋搶咗佢哋啲生意,其實係唔係應該先檢討自己先呢?
Also published on Medium.


text:
正宗印度菜Lunch Buffet 中環Rang Mahal Authentic Indian Cuisine
我同A姐去過印度,睇咗象徵住沙加罕同慕塔芝・瑪哈愛情故事,感受「一顆永恆的淚珠」嘅泰姬陵.今日睇返我哋去印度嘅相,回味住當日旅程片段嘅同時,佢話不如回味埋印度菜!食印度菜唔一定要去重慶大廈嘅,中環都有!呢間位於中環嘅Rang Mahal Authentic Indian Cuisine,餐廳播住印度電影,加上印度色彩嘅古典sofa同印度風情嘅裝修,真係好有feel.而呢度嘅午餐係自助餐形式,好抵食㗎.
薯蓉咖哩角
餐前小食區除咗有沙律,仲有春卷同炸蔬菜.但極力推介係薯蓉咖哩角,炸得好鬆脆,唔會好油,而驚喜係餡料十足,入面有好多薯蓉同雜菜,咖哩味濃郁,夠晒醒胃.
芝士燴菠菜蓉
蔬菜區有4款選擇,好有印度風味!有Masala亦有唔同口味嘅咖哩.而最吸引我嘅係芝士燴菠菜蓉,綠色嘅菠菜蓉上面鋪滿芝士,同我哋上次去印度嘅味道一樣咁好味,用嚟夾烤餅就啱晒.
奶油咖哩雞
肉食區嘅選擇有4款,除咗咖喱雞蛋,仲有魚肉超滑嘅咖哩魚.而我最鐘意就係奶油雞,唔太鍾意重口味嘅都一定鍾意,而雞肉都夠晒嫩滑.另一款係呢度嘅名物,香烤無骨雞用咗好多印度嘅香料整成,香料味令層次分明,超好味.
番紅花黃飯
印度餐廳嘅飯,當然係用印度米啦,除咗白飯,仲有炒到乾身嘅番紅花黃飯,撈埋咖喱一齊食都唔錯.
烤餅
食印度菜又點少得烤餅呢,除咗原味,仲有蒜蓉味.食烤餅真係用手食先夠風味.
甜湯圓
最後印度嘅甜品就有呢個湯圓.味道有啲似冬甩,不過口感就煙煙韌韌.但對好多香港人嚟講,未必啱食,因為真係印度食喜歡好甜.而呢度仲有凍檸茶任飲㗎!
Rang Mahal Authentic Indian Cuisine
地址:中環皇后大道中118號2樓
電話:+852 2577 6969
營業時間:星期一至日 11:00 – 23:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMdiary
Pinterest:AandMDiary
Openrice:A姐M佬
報料或合作:keepintouch@aandmdiary.com


text:
呢篇文章早就喺世界盃前諗好,只係估唔到經過咗咁耐都無任何收購行動,所以我嘅觀點亦無改變過.摩佬有樣嘢講得好啱,就係熱身賽絕無意義︰頂多提升到呢班後備或邊緣球員嘅狀態,但對來季踢法同戰術無乜啟示同影響,因為我地心裡都知道當世盃球員回歸後佢地又會長任正選,而家呢班大部份都會坐板凳坐到無哂狀態.最斃係熱身賽仲要踢到一塌糊塗,只會更加難俾到信心摩佬去起用佢地.領隊都要負上責任架,因為無意義得嚟佢又唔利用呢個無傷大雅嘅機會去試一個啱佢地嘅陣式,而係要呢班用得嘅球員踢佢果家波.
點解啱啱完季就覺得下季會出事?係因為世界盃.眾所周知摩連奴最大缺點就係輪換能力差,拎冠唔拎冠都好,成季踢極都係果十六,七個球員,其他球員就算有出場機會你都唔會覺得佢地喺最佳狀態,俾人一種正選同後備差距好大嘅感覺.摩三季呢個魔咒同球員體能下跌有莫大關係,加上主力球員今年要踢埋世界盃先休息得三個星期,試問又點可以唔擔心來季表現呢?
完季我第一時間諗嘅係曼聯咩位置最需要增兵,果一刻嚟講絕對係兩閘同中鋒.首先兩閘年事漸高,要不是左楊右華本身屬速度型又操得夠弗,可能已經俾英超淘汰咗.就算當年實力不俗嘅伊雲洛域同高拉洛夫,只要運動神經稍稍退步就已經醜態盡出,量你有幾好路數,踢閘位就係咁殘忍.老實講,華倫西亞臨近季尾都開始回塘,只係佢好聰明咁少咗上去助攻所以無乜犯下大錯,但球隊唔應該再依賴佢踢哂成條右邊.曼聯好迅速咁買咗迪洛特,暫時未有機會睇佢實力同適應性如何,但怕且都唔係期望呢個上季踢得六場葡超嘅十九歲仔可以即刻勝任正選掛?左閘既然無買人就等於俾機會梳爾上位,撇除同領隊嘅關係,佢攻守決定做得差係不爭事實,做唔做到冧巴溫左閘就真係要靠佢自己喇.睇埋熱身賽可以預計到季初會先俾達米安同梳爾上陣,不過兩個明顯一個踢唔掂翼衛一個踢唔掂邊衛,仲未計班中堅識唔識踢三後衛添...
有盧卡古果陣就話佢波底差曬料,無果陣我地就更加無進攻瓣數,所謂嘅Plan B其實就係天才波.咁講唔係為魔獸護航,而家道出摩帥要踢柱躉先得嘅死穴.正當我以為買中鋒係夏天主要工作,熱身賽期間摩帥反而將山齊士推埋中間踢單前鋒都唔變陣,除咗人腳之外其實戰術上無乜郁動.新一季拉舒福特雖然著十號,但似乎進入咗撞板期,依照近況應該唔會踢得到單前鋒,可能回歸左路吧.至於馬斯亞就算吧喇,無論係關係同足球理念上佢同摩連奴都唔咬弦,是但一個走人似乎係時間問題.
睇過中前場就明白點解熱身賽無意思,淨係拎贏皇馬果場嚟講,呢種入波已經好低機率係英超度出現,因為全英超都覺得曼聯而家唔識攻,死球又唔集中,只要後面放九個人打穩守突擊就已經有勝算,又點會俾咁多空間你跑呢?而且摩連奴本身又有一套用人方針,面對英超球隊硬橋硬馬嘅踢法,真係好難想像佢會擺西甲回流嘅佩利亞踢墮後中場,尤其係中間已經有新入魔嘅費特,普巴,連加特,麥湯美尼等等一係勤力一係高大嘅球員,我就寧願佢踢兩邊向風格有啲似嘅馬達取經喇.
點解唔提馬迪?因為我大膽假設佢會慢慢兼任第三中堅.上季季尾已經從變陣中見到端倪:球隊落後焗攻時經常見到佢落一格踢中堅,等兩閘壓上前變352/361.現階段後防仍欠缺有視野同足球智慧高嘅統領者,加上麥湯美尼吸收得幾快上位有望,如果中場生性嘅話真係頗有機會見到佢轉型架.


text:
沙中線引發嘅問題,似乎沒完沒了, 土瓜灣 發現出現沉降,蘋果報導係沉降問題,可能會引起漏煤氣.但我睇,最終結果唔係漏煤氣咁簡單,而係基於公眾安全為理由,收番晒成個受影響嘅 土瓜灣 樓宇,否則搞唔掂,隨時出人命.
土瓜灣 嘅土質同舊樓都頂唔住
首先,沙中線工程有幾多問題,特別啲鋼筋或土力鞏固有無做足,根本無人知,所以本來 土瓜灣 沿線居民,已經係十分之牙煙,但更牙煙係, 土瓜灣 啲唐樓,仲有當地嘅土質,頂唔頂得住呢個工程呢?有時喺工程搞到一段時間,至發現原來土質唔掂膠咗,新加坡起地鐵都試過尼誥大道倒塌,連埋附近嘅舊樓都要侷住收地拆咗佢,我相信 土瓜灣 情況係,漏得煤氣管,即係隨時會危及樓宇結構,咁收番成個社區重建,幾乎係唯一方法.
土瓜灣 搞到大規模收地拆樓,政府有無諗住找呢筆數?我睇沙中線隨時係一條嚴重虧蝕嘅鐵路,除咗工程補救措施將會十分昂貴外, 土瓜灣 仲有幾多樓宇根本因為頂唔住搞到沉降嚴重要拆咗佢?依家果堆,隨時冰山一角,照依家嘅地價收地,跟住賣單位果陣,應該支爆到一段時間唔會有人買,你話沙中線仲唔蝕到一頸血?所以依家沙中線,已經變成一個極度嚴重嘅公共財政,住房同安全問題,沒完沒了,但梁振英條仆街仲可以繼續亂吹廿四,似乎未有跡象有人送佢入赤柱咁.
只不過, 土瓜灣 爆咗大鑊,你以為大角咀無事,未必,大角咀土質更差,高鐵因為係中共重點工程,所以出埋沙中線咁嘅事,港鐵都唔會俾任何資料外流出去,所以我不單建議各位唔好坐高鐵,免得被活埋,如果你住層樓喺高鐵沿線,特別係隧道沿線,最好都係趁仲有水魚接貨賣咗佢,唔好留住層樓,大家諗吓,沙中線 土瓜灣 都可以搞成咁,你覺得中國高鐵香港段會無事,你真係對港鐵馬時亨治下嘅工程監管質素太有信心,隨時高鐵通咗車死咗人,你變成瓦礫嘅一部分,屆時係連後悔嘅空間都唔會有,所以 土瓜灣 依家嘅危機係警告,我相信西九高鐵沿線嘅業主,應該要諗清楚,究竟好唔好趁仲有人接貨,搬屋搬到安全地方嘅問題喇,因為出咗事就好難挽救.


text:
廁探Toiletective
第7章 - 八字波
「晚間新聞報道,強颱風帕卡將會喺晚上十二點十五分嘅時間喺香港以南一百公里範圍掠過,天文台亦會喺晚上十一時三十分改掛八號風球,敬請各位市民留意各大交通工具嘅狀況......」
香港嘅颱風總係鍾意夜晚登陸,然後朝頭早離開,成個城市都好似有個隨住番工時間而開關嘅保護罩,難怪呢個豆潤咁嘅地方可以成為世界嘅金融中心.呀媽由細到大都教落打風唔好出街,一粒電芯一個月餅罐一個招牌飛埋嚟,你已經可以同條命仔講拜拜.但係喺呢個八號風球嘅深夜,似乎仍然有人唔肯安份.
「死啦,會唔會無地鐵返屋企架?」少女自言自語咗一句.喺大風之下,的確係寸步難行,而對於一個連一百磅都無嘅女仔嚟講,仲難.
喺暴風雨之下,簡單咁過條馬路都變成咗對意志同毅力嘅考驗,就算你開遮擋雨,下一秒就會比強風吹反,顧得到個髮型,你睇唔到車,睇到車,你個身就會全部濕曬.喺大雨之下,人嘅曲線往往係無所遁形嘅,黑夜好似隱藏住無數咁多對憂鬱嘅眼晴,將每個仲喺街上嘅途人由頭到腳咁視姦.響呢一刻,距離尾班車時間就只係得番十分鐘.
「老闆唔比我收工要我點埋啲貨,我都唔想架嘛,呢家衝過去地鐵站上到車先算.」一個睇落得二十歲嘅女仔,用左手擔住把遮,右手用WHATSAPP個錄音講咗呢段說話,係咪錄比男友架呢?但佢無諗過呢個可能係呢部電話嘅最後一個訊息.
「SHIT,又無電!」三星電話再次出現咗SAMSUNG嘅歡迎LOGO,宣佈陣亡.
喺無咗電話嘅光源之下,原本已經好黑嘅黑夜變得更黑,只有僅餘嘅街燈映照住被黑暗反噬嘅街道.少女用手捉實個電話,一心一意行緊過去轉彎就到嘅地鐵站.天雨路滑,無出到咩意外,可以成功番到屋企沖個熱水涼,就係少女今日最大嘅勝利.
「小姐,可唔可以借個火嚟?」有人轉角遇到愛,而少女竟然喺轉角度遇到一個陌生人向自己借打火機.
「仲有五分鐘,幫到人就幫啦.」少女心諗.同是風球淪落人,佢決定做一次好人.
「等等.」少女喺凌亂不堪嘅手袋入面,越過一盒粉底兩包眉筆三支唇膏同四對假眼睫毛,終於搵到個美國製嘅ZIPPO打火機,但忽然間一陣惶恐不安嘅感覺,好似平時想嘔咁湧咗上個腦度.
「邊有人喺打風果陣借火架?」少女喺眉心度標咗一滴冷汗.
「嗱,貴嘢嚟架,唔好整爛.」少女向中年漢伸出友誼之手,但唔知係凍定係驚,少女隻手好似震到柏金遜症咁.
「多謝你,我永遠都會記得你幫過我.」中年漢答.
正當中年漢伸手去拎個火機之際,佢突然以極快嘅速度搶走咗少女手上部電話,然後向地鐵站相反嘅方向喪跑,原來佢係一個處心積慮嘅賊仔.
距離尾班車仲有三分鐘,少女諗都無諗,就用盡九牛二虎之力去追個賊仔.雖然遲咗起步,但總算仲見到個中年男人嘅車尾燈.
可能係平時成日落開樓下打卡跑步嘅關係,少女嘅速度一啲都無輸蝕比果個身材睇落好FIT嘅中年漢,而且距離逐步收窄.但始終風大雨大,視野模糊,少女始終搵唔到個機會搶番自己部手機,但係佢知道佢唔可以放棄,因為佢唔可以無咗手機入面嘅閃卡.
呢場追逐戰足足維持咗兩三條街,雖然喺途中都仲撞到幾個路人,但佢哋都因為八號風球無車番屋企嘅關係,面對住少女「賊啊賊啊」嘅求救,竟然頭也不回,甚至加快腳步扮聽唔到急急腳走人.香港喺呢一刻就好似變咗個叫天不應,叫地不聞嘅死城,要拎返部手機,要拎返啲閃卡,始終都係要靠自己.少女跑啊跑,雖然著得非常密實,外面一件ADIDAS風褸,入面仲有件ADIDAS TEE,配合埋ADIDAS嘅運動長褲,唔知仲以為佢係劉心悠拍緊運動廣告,只不過佢同心悠BB唔同嘅,係佢果對好激盪人心嘅八字波.
四通八達嘅街道,可以喺方便市民嘅設計,亦可以係走唔番出去嘅迷宮,喺街角度轉一轉彎,你想要追嘅人已經可以係永遠消失,想追到,就唯有加快更大嘅腳步.少女甚至唔介意去櫃員機拎啲錢去救濟下呢個賊仔.中年男人愈跑愈遠,甚至慢慢開始離開市區範圍.眼前就係轉彎就到嘅天橋底,而果個地方就係死路一條,除非個男人玩到咁大,跑埋上去高速公路.
「追到天腳底我都要追到你!」少女大叫咗一聲,呢句說話係對自己嘅激勵,而同時係對中年男人嘅警告,因為少女知道自己勝利在望.
急步衝到去天橋底,個中年男人好似突然間喺空氣之中消失咗咁樣,現場只有被大風吹起造成嘅垃圾漩渦,喺地下上面拾荒者一舊舊紮好嘅紙皮,一個大型嘅綠色垃圾桶,同埋自己濁重嘅呼吸聲.唔通個中年男人識瞬間轉移?
少女心急如焚,好似搵老公咁周圍望吓個男人係邊,因為佢知道自己一旦唔見咗部手機,咁佢就真係會搵唔到老公.但環顧四周,都係搵唔到,佢唯有默默咁去接受自己將要守寡一世嘅命運.
「你肯出嚟拎番部電話比我,我就比番一皮嘢你做報酬,好過去搶吖!」少女開出呢個最後嘅盤口,但通諜並無奏效,佢只係聽到自己嘅回音喺呢個幽閉嘅空間入面迴盪.
擰轉身準備番歸,呢場鬧劇都係時候要結束,怪就怪自己枉作好心.一襲黑影突然間從垃圾桶入面撲咗出嚟,原來係中年男人特登引少女嚟到呢個地方,甚至個大垃圾桶都係一隻預先擺好嘅棋子,一切都係個精心設計嘅騙局.
狂雷暴雨亦要擁抱好嗎?如是者,中年漢就係咁緊緊擁抱住已經嚇到暈咗嘅少女,兩個人嘅身體隨住風聲而擺動,魔鬼陰謀嘅齒輪好似又行前咗一步……
「特別新聞報道,沙宣道對出天橋發生兇殺案,據警方資訊,死者被先姦後殺,更被完整切去整對乳房,手法兇殘,係短時間內香港發生嘅第二單姦殺案,警方呼籲……」
留言
未有留言


text:
國民民主黨 (日本)
國民民主黨(日文:国民民主党/こくみんみんしゅとう;英文:Democratic Party For the People)係依家日本在野黨之一,喺2018年5月7號成立.立場自稱係中間派,由舊希望之黨同民進黨合併而成,黨代表係玉木雄一郎.
歷史[編輯]
當初民進黨希望靠東京都知事小池百合子喺東京都議會選舉嘅餘威領導反安倍晉三路線嘅候選人,務求贏得眾議院選舉,於是叫民進黨員「借殼」希望之黨出選,點知小池唔肯接收所有民進黨員,要揀過先,加上佢又唔肯辭職選國會議員等等不利因素,搞到希望之黨選舉成績好差.選後小池辭任希望之黨代表,話要專注都政.希望之黨代表就由玉木雄一郎接任.
選舉之後,民進黨一直接觸立憲民主黨同希望之黨,希望重新統一三個黨,最初民進黨建議三黨合組統一會派(黨團),不過好快立憲民主黨拒絕咗,民進黨同希望之黨繼續傾嘅時候,因為雙方意見南轅北轍,反而觸發唔少民進黨參議員「轉會」去立憲民主黨.最後雙方都係組唔成統一會派.
到咗2018年3月,讀賣新聞開始傳民進黨同希望之黨傾緊合併嘅事,建議最終成事.消息公報之後,兩邊都有議員反對合併.民進黨方面,反對嘅議員好多加入咗立憲民主黨;希望之黨方面,就有人轉做獨立議員,例如一開始就由民進黨走咗去希望之黨嘅細野豪志,一班本身由右翼政黨轉投嘅議員(好似松澤成文)就組成新嘅希望之黨.多數人有民進黨身份嘅院內會派無所屬之會,就話會繼續喺兩黨(國民民主黨,立憲民主黨)之間進行協調.最後民進黨同希望之黨都係得一半人加入呢個新黨.
國民民主黨組成嘅方式好特別,首先,舊希望之黨解散,然後成立咗一個叫「國民黨」嘅新黨同埋新嘅希望之黨,跟著呢個「國民黨」即日就整體合併落民進黨度,成為國民民主黨.所以名義上,國民民主黨繼承咗以前民主黨同民進黨嘅身份.


text:
當我地用時間,身體力行咁為對方做一啲嘢,對方會感覺到好被愛嘅話,呢種就係 The 5 Love Languages 裏面嘅最後一種語言,Acts of service (幫忙協助).對小朋友嘅話,為佢地做嘢同服侍佢地,响小朋友出世嗰日開始,每位家長都已經開始做梗.因為如果我地唔幫佢地做一啲佢地做唔到嘅嘢嘅時候,佢地係會生存唔到落去.响嬰兒期餵佢地食嘢就係其中一個最明顯嘅例子.
到小朋友一路路大,我地就慢慢會將 Acts of Service 嘅服侍模式,轉為 Acts of Service 嘅協助模式.協助嘅核心係教授,為求小朋友將來可以獨立自主咁生活.教佢地所有自理方法同家務可以幫佢地建立獨立能力.而訓練佢地嘅自我決策能力亦係建立自主嘅好方法.
當然教嘅嘢嘅先後次序係要跟據小朋友嘅學習能力而定.例如 Dr. Chapman 指出 6歲嘅小朋友已經可以自己執床,如果我地教佢地嘅話.無可否認,好多時直接幫小朋友做完件事,會比教佢地做相對快得多,而即時嘅成果亦會好得多.所以好多家長都寧願自己做晒,直至發覺小朋友大咗之後乜都唔願做同唔識做.其實只要畀多啲鼓勵同欣賞多啲小朋友嘅付出,佢地會好樂意享受自己响屋企裏面有貢獻同被欣賞嘅感覺.當然我地包容到小朋友响學習過程中嘅唔完美表現係關鍵之一.
而訓練決策能力,可以由畀多啲選擇佢地去決定開始.例如「你每日可以飲一支XX,你想朝頭早飲定晏晝飲吖?」.不過要記住畀小朋友嘅要係真正嘅選擇空間,唔係一個心目中已經有特定答案嘅問題.如果唔係就只會訓練小朋友去估你心裏面嘅答案,而唔係訓練佢地自己嘅選擇能力.希望每位小朋友都可以感受到父母 Acts of service 嘅嗰份愛~


text:
Case Study Information:
臨近聖誕先講哩個話題的確有啲灰,但冇計,啲賤男就係咁不分季節,話散就散,傷盡無數少女心.
今個case嘅Miss Kong Nui同條賤男一齊咗一年,仆心仆命咁付出自己大好青春,點知就喺聖誕前夕一個月黑風高嘅夜晚,俾條賤男喺Whatsapp notify佢話:「我淡咗.」
Miss Kong Nui當然不失霸氣,好鎮定咁reply佢:「So you wanna break up now?」
點知條粉腸賤男答:「呢個moment唔係.」
Miss Kong Nui 睇到之後當然好frustrated,所以就嚟尋求Dr. Love嘅指點.
最慘嘅係,Miss Kong Nui is still in love with that cheap jing.
Dr. Love燥底reply:
雖則我平時少講粗口,但聽到個story都忍唔住問候佢老母.「呢個moment唔係」?「呢個moment唔係」???!!!!咁邊撚個moment先係?你咁講同求婚嘅時候話「其實我有心娶你架,不過未諗清楚幾時,不如你將來某日嫁俾我啦!」有咩分別?咁不如等你死咗先分手好冇?
首先,其實條粉腸賤男講得出啲咁嘅嘢,Miss Kong Nui你就無謂再浪費青春喺佢身上,因為佢已經question 緊自己係咪仲鍾意你,定只係慣咗有你.當然,每個人都會有哩啲questioning 嘅moment,但好多人都只會擺喺心到諗,唔會講出口,講得出口嘅,其實九九十十都想分手,只係驚冇咗你喺身邊會lonely .
當然,即刻分手係好理智嘅行為,但試問我地哩啲感覺行先嘅港女又點會master到哩種高超嘅技倆.所以,我地kong nui要學精另一樣嘢,就係高超嘅撚仔手段.
喺哩個moment,傻豬豬嘅你可能會一片丹心咁諗:「既然你條粉腸喺愛情嘅十字路口十五十六,就等我化身為望夫石,一直等到你驀然回首,良心發現我先係最好,最值得你愛!」
話明係粉腸賤男,又點會有良心.你而家要做嘅嘢就係要比佢狠,比佢賤!佢做曹操,你就做秦始皇,燒撚哂佢啲情天大聖經!一嘢收佢皮!攞番少少港女霸氣出嚟whatsapp佢話:「既然係咁,我哋分開吓.」跟住佢覆你咩都唔好再答.如果你曳曳豬想偷窺佢打咩msg俾你,咁你就喺privacy setting到off咗個藍tick先再睇.總之唔好俾佢覺得佢仲擁有你.
其實人就係咁折墮,有嘅時候就唔會珍惜,冇咗嘅時候,feel到個落差,就會後悔.Miss Kong Nui要做嘅就係無限擴大佢嘅失落感同心理陰影面積.跟住你就要整頓自己心情喇,千忍萬忍都要忍住自己嘅好奇心,見佢冇揾你幾日,你就屈服然後揾佢嘅話就實在太冇港女骨氣!你有冇諗過,條粉腸賤男都係忍緊唔搵你,因為係佢話要分手,如果搵咗你咪好冇面,但佢又難忍寂寞.其實如果冇新歡,十個男人有九個都會搵番個ex講野,哩個係不爭嘅事實. 我同你講,你就係要同佢鬥,講起鬥心,我哋港女由細爭妍鬥美到大,又點會輸!佢搵番你嘅話,又點做好呢?
一句講哂,當自己係娘娘.唔係收兵嗰隻,而係古代嘅娘娘.
娘娘會點架?娘娘會慢條斯理,自己想點就點,見到其他後宮佳麗唔gur佢唔會直屌佢,而係兜一大嗰圈寸佢.但娘娘最叻係咩?就係唔俾人知佢心底諗乜,咁先可以喺後宮站得住腳,鞏固自己嘅地位,人地想算你都算唔到.對住粉腸賤男都係,咩都要模稜兩可,唔好俾佢估到你仲對佢有冇意思,間唔中放啲流料等佢緊張下.唔好覆得快就好基本啦,你都等咗佢回心轉意咁耐,而家到佢等啦係咪先.但係記住有樣嘢千萬唔可以做嘅就係block佢,要留番條渠道俾佢揾到你,等佢唔會死心.
講咗咁耐,最重要嘅係你要問自己,若然佢追番你,你係咪可以忘記佢曾經唔當你地嘅感情係一回事,係咪可以放低你對佢嘅疑慮同不信任?其實番撻,最難overcome嘅係要重建信任,佢始終係hurt過你,而好多人都會覺得發生過一次就會有第二次.的確係咁,人類係鐘意重覆犯錯㗎嘛,但如果你未諗清楚係咪可以放低以前重新開始嘅話,咁我勸你真係唔好番撻.
唔信佢只會令你更辛苦,每日都喺到估佢仲鐘唔鐘意你,每日都好驚佢會走,你只係得到佢個軀殼,而唔係重新得到一段快樂嘅感情.Miss Kong Nui,我推介你睇套由宋智孝主演嘅韓劇:「老婆這週要出牆」.雖然你未去到條粉腸賤男出軌咁大鑊(不過講真,佢而家咁都好可能係因為識咗條新女),但係劇中男主角知道自己老婆出軌嗰種糾結嘅心情同你好有共鳴,或者你睇完就會知自己想點.
無論你最後決定點,Dr. Love都冇條件支持你,因為我地同屬強大嘅港女聯盟!
#kongnuigirlpower


text:
另外呢日港鐵仲有復活節乘車優惠, 成人小童半價, 機鐵小童免費! 所以車費我哋幾乎唔駛錢!
我哋預早了點去, 因為想在那裡吃午餐同埋可以上機場展望台睇飛機! 我哋搭港鐵去到青衣站
出咗閘之後向左手邊再轉右上到U4換取免費機場快線證
喺我哋前面有一班大媽大叔, 我即刻跑上前快過佢哋去到服務台先換飛
第一次見呢張超薄飛, 好似張咭紙咁都可以Do到! 千祈唔好唔見咗呀
兩個小朋友都乖乖坐低等機鐵駛到! 佢哋都係第一次搭機鐵
一上到車哥哥話「咪同平時嗰D地鐵一樣」我心諗「你究竟有冇搭過地鐵架, 點會一樣呀」
只係一個站, 真係好快...一邊欣賞沿途風景, 好似去緊郊外旅行咁!
係T2嗰邊門落車! 好快就到達T2客運大樓!
我哋時間充裕, 先去Food Court食個Lunch, 我哋叫咗泰國河同菠蘿炒飯, 仲有個Pepper Lunch食!
幾大碟幾好味! 食到飽一飽! 仲有得坐窗口位, 感覺好似真係去旅行咁
差唔多到3點, 我哋就上到童夢城, 預早一點到場登記選擇職業!
呢度都設有Locker, 大家可以將一袋二袋嘢先寄倉!
職員哥哥俾咗兩本護照佢哋, 先係飛機前面影番張相先!
每個場館門外都有個登記站, 大家一入場可以預先選定頭兩個時段既職業, 其後第三個時段的職業要稍後第一個時段開始進行後才會打開讓人登記
第一個時段3:20先開始, 佢哋兩個第一時間見到消防車就衝上去坐扮開車!
芊芊就上咗救護車玩! 以我所知就未見過呢兩架車郁得, 如果真係可以開的話都幾得意!
過嚟望一望新增場館! 不過感覺都係唔及之前的職業好玩, 所以我都冇登記呢幾個新增職業!
呢個機組人員逃生訓練比較多時間講解, 唔係咁適合太細既小朋友, 最後其實都係玩瀡滑梯! 只係著住逃生衣影相又唔係太吸引
便利店職員都幾得意, 可以俾小朋友學執貨, 賣嘢俾人收錢等!
呢度有個廚房仔, 只有第四及五個時段有小廚師活動, 但係要額外俾$20材料費
最末段這個場地係俾人開Party攪Event用的
在便利店隔離有個賣紀念品, 職業制服等既地方! 不過今日咁多人, 我都唔係太見到有人會喺度買嘢
可能大家都覺得如果要買都唔駛喺度買! (至少我係咁諗...)
好啦! 開始第一個職業啦, 佢哋兩係行咗入去扮消防員! 哥哥先著起消防員衫
我只可以偷偷地喺門外面影入去, 因為每個職業都唔會俾家長喺場館入面影相(當然有原因啦)
佢哋會安排一段時間俾小朋友出一出嚟影相!
到妹妹上場喇! 佢著起消防裝真係好得意!
今日係復活節假第二日, 又加上1折優惠, 所以好多人! 其實幫小朋友著完衫之後都用咗好多時間(不過佢哋都相應加咗人手, 所以都可以做齊任務!)
呢個芊芊見到我喺塊玻璃度就扮鬼扮馬俾我影相
因為參加的小朋友好多, 所以佢分咗兩個年紀層去進行任務, 先安排比較大個的去救火, 妹妹就屬於較細個的, 先出嚟同消防車影相!
同妹妹影完之後我就即刻跑過去同哥哥影相
我見到消防隊長哥哥教佢哋右手握拳放到心口上唸口號「山水」....我諗緊咩叫「山水」
原來係閂水...........(滴汗) 原來係支水炮係聲控
之後到妹妹去救火! 我就影完妹妹再番去影哥哥!
其實水炮都唔夠力, 射唔到落假牆度! 如果佢真係可以射落去, 跟住睇住個火慢慢變細就像真D
兩個烈火雄心影番張相先! 我叫哥哥搭住妹妹膊頭, 點知妹妹都伸高隻手去搭住哥哥, 攪笑!
好喇, 跟住就番入去消防局排隊拎出糧喇! 每人會有$20人工
原來呢D虛擬貨幣到最後可以用$100去買一包飲品! 可能佢哋會諗咁辛苦做五個任務先得包嘢飲
第二個職業係時裝表演, 之前都未玩過! 因為哥哥當年仲係好怕醜, 所以冇扮過!
但係今次嚟佢居然主動話要上舞台扮明星, 真係出乎我意料之外, 真係有陣時攪唔清佢鍾意乜
姐姐先帶住小朋友上舞台度行一次, 話俾佢哋知有四個企位擺四個Pose, 其實到時佢哋都係上到台亂咁走位, 哈哈!
我喺外面等咗5-10分鐘度, 跟住聽到音樂响起, 嘩, 第一個走出嚟既係芊芊呀
好靚女呀, 我係佢頭號粉絲嚟架! 可唔可以簽個名
(唔好意思以下會見到好多張相, 實在忍唔住要放哂喺度)
妹妹一出嚟嗰陣好怕醜好尷尬, 因為有其他小朋友的媽咪都等緊佢哋囡囡出嚟, 所以佢上到台度見到好多人, 後尾慢慢開始放鬆落嚟就擺咗幾多唔同Pose
番後台調番轉條褲就同妹妹出過嚟!
慢半拍的芊芊又喺人哋鞠哂躬之後先至鞠躬, 超可愛!
(呀劍推介最正影相位職業 - 空中服務員:即係空姐/機師/消防員/太空人/時裝演員/救護員/育嬰護士/外科醫生)
童夢城通識學園 簡介
童夢城通識學園是一個專門為兒童建置的心智教育場所,是一種嶄新的兒童教育方式;透過職業模擬遊戲中學習,體驗不同行業真實工作崗位而拓展視野,以培養團隊合作和正確的社會價值觀.
地址
成人(17歲或以上) 港幣 $160 (持殘疾人士登記証可獲半價優惠 - 港幣 $80)
長者(65歲或以上) 港幣 $80 (持殘疾人士登記証可獲半價優惠 - 港幣 $40)
上午場 09:30 – 14:00
下午場 15:00 – 19:00
網頁
http://www.dreamcometrue.com.hk/
搜尋
近期文章
文章分類
舊文重溫
- 2018
- 2017
- 2016
- 2015
- 2014
- 2013
- 2012


text:
BB有尿布疹可以點樣預防?
-
gijoeking last edited by
BB有尿布疹可以點樣預防?搽cream係米就會好啲?
-
湊仔公 last edited by
@gijoeking 可以搽cream或者可以試下mustela隻尿片膏,我小朋友之前用佢效果幾好
-
awongnie last edited by
導致尿布疹嘅原因有好多,不過通常係因為BB嘅尿液同poopoo有尿素同腸道酵素,如果停留係皮膚太耐,就會刺激皮膚,搞到出紅疹
-
ccchiping last edited by
同紙尿片唔夠透氣都有關,係潮濕底下BB皮膚更加容易滋生細菌,令到皮膚過敏
-
cmkkwong last edited by
我之前囡囡出疹我都係靠搽Swiss kiss lab 隻Diaper cream 啲紅疹先肯散,呢隻真係好野黎,有排用哂連99都問我枝 cream 放左去邊
-
zuzulau last edited by
@cmkkwong said in BB有尿布疹可以點樣預防?:
我之前囡囡出疹我都係靠搽Swiss kiss lab 隻Diaper cream 啲紅疹先肯散,呢隻真係好野黎,有排用哂連99都問我枝 cream 放左去邊
你有冇玩佢FB個有獎活動? 如果今次贏到佢個大獎佢會送成set產品!!我諗住博下, 就算冇中大獎都起碼有試用裝拎^ ^


text:
同屋企人住?5招提升愛愛質素
而家多咗情侶/夫妻同屋企人一齊住,雖然有好多好處,但都有唔方便,例如兩個人想盡情愛愛呢,就要就住就住,或者吼準得兩個人喺屋企嘅機會,咁比較被動囉,不過都有方法將好時光嘅質素提升嘅!
1. 買張優質嘅床:一路做愛,個床框一路發出各種聲音係尷尬嘅,所以投資一張實淨,鉸位唔會容易鬆脫嘅床係值得,再喺床下底墊張地氈,都有助吸走大動作時製造出嚟嘅震盪.
2. 慢做:慢嘅意思唔係計全程時間長短,而係動作上唔係急住嘭嘭嘭咁做,而係一下一下咁深入推進,彼此望住對方眼睛,一來咁可以製造少啲聲響,二來盡量唔嗌出聲,用自然嘅表情流露出你哋嘅感覺同享受,呢個境界係可以好刺激嘅!
推薦一部電影俾你:《黑金碟戰》(《MOBIOU》),男女主角喺戲裏面有幾場深刻嘅做愛片段,都係無聲勝有聲.
3. 鼓勵屋企人去玩:留意住有咩家庭同樂日活動,一見佢哋有咩戲想睇,有咩演唱會想聽,就起勢鼓勵,甚至出錢請埋佢哋去睇,咁你同另一半起碼有半日時間可以享受二人世界.
4. 練習速戰速決:好多前戲嘅性愛係享受,但fast sex都有佢嘅樂趣同好處,快,唔等如求其交貨,你哋可以因為呢個目標而摸熟彼此最愛嘅刺激方法,咩姿勢最舒服最有感覺,建立默契,成為性愛上嘅最佳拍檔.
5. 嘗試camping嘅樂趣:camping本身就係好好玩嘅活動,兩個人一齊接觸大自然,成晚瞓喺草地望住滿天星,極速提升二人親密感,淨係攬攬鍚鍚都有feel好多.


text:
食盡銅鑼灣 – 即場表演甜品騷 自家製高水準甜品
甜品食得多即場係你面前畫又食過未,即叫即揀枱墊就有專人介紹同即砌即畫,真係一面欣賞住藝術品一面又可以食甜品一舉兩得.
今次就黎到呢幢大樓度,差唔多成幢都開左野食變左搵食天堂,一上到去就已經係餐廳,真係圍住左成個廚房黎坐都幾特別.
圍住坐既高枱就岩哂睇席前即畫既甜品既客人坐,而如果就咁叫甜品既就可以坐則邊既梳化位,仲可以望住外面銅鑼灣既景色嘆甜品.
熱辣辣既天氣,貼心既店員一黎就整個凍冰冰既Welcome Drink真係無得彈,見到用上左新鮮既士多啤梨整出黎用料夠充足.
揀好左要《席前甜品》($348)之後,店員先俾左黑色白色同透明既枱墊我地揀,揀好之後就即時開始喇,先用上左四種唔同既材料黎畫左個Base先,有朱古力椰子芒果等等畫出黎.
之後用上左成個過程最靚既一幕,用上左-190度既液態氮整雪糕,一倒落去就勁多煙飄哂出黎,係正你面前整真係成個仙境一樣.成個過程其實有好多唔同既互動,包括介紹食材,試畫試整都可以.
終於個完成品出左黎喇,真係好多唔同既材料,睇上去真係成幅畫咁好色彩繽紛,當然見到每個人都會不停咁影相打卡留念喇.
介紹下入面既食材,先黎就係頭先用上左液態氮整既雪糕,分別左竹炭朱古力味同士多啤梨荔枝味,一隻入口真係好濃朱古力味,另一隻就果味較重較清新,記得整完要等煙散哂先好食唔係就會痴住條脷.上面仲加上條條既龍鬚糖,用左咁特別咁靚既方式真係好有創意.
另外會有幾set既甜品組合,入面有黃仔粒粒既柑桔啫喱酸酸地,感覺好夏日.奶凍超特別用上左接骨木花同七喜黎整,口味好特別同好有特色.朱古力脆片超脆身同配上咖啡忌廉好夾.唔少得既當然係朱古力布丁同埋大家都好鍾意食既抹茶麻糬.
呢個菠蘿脆脆粒超鍾意食,有勁香既菠蘿香味同埋粒粒夠脆身,全部既甜品都係自家製作夠哂心思同夠哂特別.
最後就會畫上大家揀既字句,周年紀念或者生日都好多人畫,我地當然要畫番自己既招牌名喇,仲見到人地可以要求畫公仔.
食完之後配上野飲夠哂滿足,《Chocolate 70%》($48),一黎已經聞到好香既朱古力味,飲落真係啖啖朱古力香仲見到有少少溶朱古力夠哂足料,當然70%就會較為甘醇,喜歡朱古力既朋友一定鍾意.
店名:ATUM Desserant
地址:銅鑼灣駱克道459-461號The L. Square 16樓
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
歡迎合作或查詢:
Email: kjfoodlife@gmail.com
餐牌:


text:
馬來西亞大選 終於要嚟,首相納吉喺4月6日呢個禮拜五求見蘇丹,要求頒令解散國會,當然,照例都係批准咗.但納吉呢種喺禮拜五求見蘇丹嘅舉行,絕對係得罪一眾馬來統治者, 馬來西亞大選 係一開始已經有人當蘇丹無到,好戲連場.
納吉唔可以禮拜五求見蘇丹
喺回教國家,禮拜五係安息日,大家都知安息日係唔可以嘢,至少唔可以打擾回教徒,以前喺印尼,你試吓禮拜五打擾虔誠信回教嘅人,唔理華人定印尼人,結果都係會感到十分之唔高興.所以納吉要見蘇丹解散國會,舉行 馬來西亞大選 ,一係明天先做,一係昨日黃昏就要做,無理由要蘇丹遷就你巫統明天公布政綱,呢種近乎係當皇族無到,大家要留意,馬來西亞嘅宗教領袖係由蘇丹所兼任,宗教問題係蘇丹嘅事權,所以蘇丹亦有責任以身作則,守安息日回教嘅一切禮數.
你話各馬來統治者高唔高興納吉嘅統治,一定唔會高興,否則柔佛等各州蘇丹唔會咁多動作,同納吉政府嘅磨擦越嚟越多,首相納吉以為佢用茅招攞到首相之位,就可以為所欲為,點玩都得,甚至某啲方面仲惡過馬來統治者.有皇族血統嘅東姑拉曼,以及管治時期成績最好嘅馬哈迪醫生,都唔敢當蘇丹無到喇,甚至強如李光耀,佢擔任新加坡州嘅首相果陣,都係尊重新加坡嘅馬來統治者,所以納吉呢鋪得罪蘇丹,馬來人無可能無睇法,更何況依家馬來人係有馬哈迪醫生可以揀,以及馬來人由檳城嘅統治成績明白,華人主政政府唔代表馬來人受歧視,相反,只要管治得當,馬來人嘅生活同地位仲可以提升,講嚟講去,都係唯才是用最實際.
其實納吉唔係唔知佢咁當蘇丹無到,係會有代價,畢竟馬來西亞各州蘇丹宣布獨立,係無人可以吹得佢漲,因為唔計檳城同馬六甲,其實各州本來就係獨立國家,各州主權實際係屬於蘇丹,而唔係所謂聯邦政府,馬來西亞聯邦畢竟係反抗中共入侵而締結嘅聯體,如果依家納吉做緊中共嘅代表侵蝕馬來人權益,點解要俾呢件中國走狗攞住聯邦政府個朵玩落去,呢個亦係所謂馬爆嘅根本根源,納吉引狼入室,兼囂張無禮,咁點解蘇丹仲要忍?


text:
希勒若德 必去景點及士多鹿園附近酒店推介
士多鹿園附近酒店預訂
神秘優惠價幫你慳更多
即時揭開神秘優惠價,慳得更多
希勒若德必去推介 - 士多鹿園
想去 希勒若德 自由行?等 Hotels.com 帶你玩盡 希勒若德士多鹿園 啦!留意我地文章,話你知去希勒若德 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋希勒若德士多鹿園 附近有咩酒店,等你更加容易計劃行程,慳返酒店來回景點嘅時間.
希勒若德士多鹿園 自由行
去得希勒若德士多鹿園 自由行最緊要一定係揀啱日子去.一啲熱門景點例如,希勒若德 嘅 士多鹿園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
希勒若德士多鹿園 交通
想去士多鹿園 暢順無阻濟,最好就係出發前,睇清楚希勒若德士多鹿園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
希勒若德士多鹿園 必食必買攻略
希勒若德士多鹿園一直都係旅遊熱門地點,去到希勒若德士多鹿園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
鮑恩 必去景點及馬蹄灣海灘附近酒店推介
馬蹄灣海灘附近酒店預訂
神秘優惠價幫你慳更多
即時揭開神秘優惠價,慳得更多
鮑恩必去推介 - 馬蹄灣海灘
想去 鮑恩 自由行?等 Hotels.com 帶你玩盡 鮑恩馬蹄灣海灘 啦!留意我地文章,話你知去鮑恩 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋鮑恩馬蹄灣海灘 附近有咩酒店,等你更加容易計劃行程,慳返酒店來回景點嘅時間.
鮑恩馬蹄灣海灘 自由行
去得鮑恩馬蹄灣海灘 自由行最緊要一定係揀啱日子去.一啲熱門景點例如,鮑恩 嘅 馬蹄灣海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
鮑恩馬蹄灣海灘 交通
想去馬蹄灣海灘 暢順無阻濟,最好就係出發前,睇清楚鮑恩馬蹄灣海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
鮑恩馬蹄灣海灘 必食必買攻略
鮑恩馬蹄灣海灘一直都係旅遊熱門地點,去到鮑恩馬蹄灣海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
玩盡上環 – 韓國咖啡駐場 元創坊咖啡市集
復活節假黎到第三日喇,諗好今日去邊未呢,未既就去呢個咖啡愛好者必去既咖啡生活市集,入面有本地同外國既咖啡,仲有本地得獎咖啡師夠哂來頭.
話明市集當然有唔少既工作坊同示範,大家可以留意番個時間同埋日子黎睇同埋參加,當日去到就見到韓國咖啡店做緊咖啡工作坊.
最受歡迎係韓國精品咖啡店Bean Brothers,去得韓國一定要去咖啡店坐下飲咖啡,呢間韓國店已經有7間分店同埋去左吉隆坡開分店,今次係引入香港駐場市集.
咖啡豆係自家烘焙,仲有分男同女既咖啡豆,男既較苦,女既就花香較重.除左咖啡豆仲有好多唔同既精品可以賣,連衫都有得買.
睇見條長長既人龍就知道受歡迎,仲要咁岩去到既時候停電,最後都等左一排先開始再沖到咖啡,今次有兩款特色飲品,本來想試《Black Pana》,係加左咖啡酒同忌廉,見到賣相都好靚,不過已經一早賣哂.
最後揀左《Festival》($42),靈感黎自香港凍檸茶,見到有大隻既Oppa倒茶再加入濃縮咖啡,入面包含左紅茶,檸檬乾同爆炸糖,拎起聽到爆炸糖啪啪聲,飲落酸酸地好特別.
場内有唔少野食,呢間少女風既Favilla係製作自家冷泡咖啡,實行咖啡加花藝,叫左個甜品《Favilla Waffle》($68),窩夫偏淋身加上左HaagenDazs雪糕,再淋上Baileys啖啖酒香.
每日都有唔同既本地咖啡師駐場,仲要個個都來頭不少,包括哂頂級人物,好似拉花冠軍 Keith Tse,虹吸式咖啡冠軍Tiffany Chan等等,包你過足咖啡癮.
另一間長龍店就係ATOM,佢地既賣點就係環保咖啡同茶膠囊,係本地烘焙師開既店,即場有幾款唔同既Cocktail賣,實行將咖啡溝上酒,全部既賣相都有番咁上下.
當然市集就唔少得工作坊,大家可以參加同咖啡師交流下學下咖啡既知識,仲有唔同手作仔既工作坊都可以玩.
作為咖啡市集,主角當然係咖啡,大家除左可以嘆咖啡之外,仲可以用特製既器材去聞下唔同既咖啡豆香.
入到入面就有黎自世界各地既咖啡,呢度幾個攤檔都人頭湧湧,可以見到世界既咖啡整法同埋有試飲.
最多人排既係用沙加熱既土耳其咖啡,睇佢沖就好似睇表演一樣,望住咖啡師係熱沙上面整咖啡,之後再拉啡咁倒入杯好有觀賞性.
另外仲會有澳門古法瓦煲咖啡,一定聽過世記,將瓦煲咖啡帶到黎香港.仲有哥倫比亞咖啡,個咖啡師超親切,沖咖啡咁忙仲笑住俾我地影相.
仲有遊戲可以玩,你估唔估得豆呢,可以玩重量,睇下你有無咁勁可以整到果個重量,仲有唔同既禮物送番俾你.
除左咖啡之外,都有燕麥奶既店,走健康路線既Oatly,除左原味之外,都有唔同既水果味同紅菜頭,聽到都覺得健康呀.
仲有標榜天然既慕茶雪糕,配上左唔同口味岩素食者,不過之前已經去過舖頭食野所以今次就無試到喇.
活動:The Coffee Agenga 咖啡生活市集
參考網址:http://www.pmq.org.hk/event/the-coffee-agenda/?lang=ch
日期:2018年3月30日至4月2日 1200-2000
地址:中環鴨巴甸街35號PMQ元創坊
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
Ublog: KJFOODLIFE飲食玩樂地圖
歡迎報料同合作:
Email: kjfoodlife@gmail.com
Mobile: 63525193


text:
我從不羨慕其他球迷口中提及佢地嘅左閘點威點勁,皇馬嘅卡路士,巴塞嘅丹尼爾艾維斯,AC米蘭嘅馬甸尼,曼聯嘅加利佬,利物浦嘅懷斯,國米嘅J辛尼迪,拜仁嘅拿姆……對於我黎講都只係過眼雲煙,只有艾殊利高爾能夠真正打動到我,喺我心目中佢就係最強左閘:攔截力強,助攻力更強,出波斬波準繩度奇高,A高就係左路達人,左翼嘅好幫手.
但其實早於06年,我已經好鐘意A高……嘅老婆.係人都知足球周刊好專業好好睇,我就係足周嘅忠實fans,而咁啱06年有一期就出咗A高同佢老婆Cheryl嘅專題,我成世都冇可能唔記得,就係以下呢兩張圖:一張係A高同Cheryl型爆嘅合照,一張就係Cheryl成對波跌出黎嘅藝術圖.以前d人睇咸書都會夾喺一本正經嘅雜誌入面,我就睬你都on dog,直接拎本足球周刊入廁所……欣賞.黑人黎講我覺得A高真係好靚仔,起碼我覺得型過籃球界嘅天王高比拜仁,咁索女黎講Cheryl又的確係靚樣靚身材,仲要係知名女子組合Girls Aloud嘅成員之一,而當時對比返另一對金童玉女碧咸同維多利亞,我覺得A高同Cheryl似乎更合襯,因為Cheryl明顯索過維多利亞好多.
女係會睇得厭咖,但足球係唔會睇得厭,而自從A高06年加盟車仔之後,我就開始對佢越黎越熟悉,同越黎越鐘意佢.
A高個朵早於阿仙奴已經響曬,黎到史丹福橋球場更加更上一層樓.唔係話車路士有幾咁好,而係隨著年齡增長,A高各方面越見成熟,漸漸迎來自己職業生涯嘅收成期.唯一遺憾係,佢同Cheryl嘅婚姻只維持咗短短四年,我當時喺度諗,Cheryl咁索,A高都仲要三番四次出去偷食,真係唔抵爭,不過金童玉女呢家野好難講,登對唔代表可以一生一世,好似卡卡同佢老婆咁幸福零緋聞都要離婚,好似保方同佢老婆咁恩愛埋單都係唔可以白頭偕老.
或者係阿迷心目中佢始終難洗脫叛徒之名,但對於車迷黎講,佢就係大大功臣,喺效力車仔八年時間,佢幾乎贏盡所有球會冠軍,作為球迷,我係真心感謝佢.
見到佢家陣跌曬watt甚至冇球會收留,其實我唔意外,一個偉大嘅球員唔一定踢到掛靴前都可以保持高水準,但願佢無論係退役定再埋班,都可以過得幸福.
PS:當年個本足球周刊已經俾我整唔見咗,如果閣下仲有個期A高同Cheryl專題嘅書,如果你想搵人接手收藏,不妨搵我傾傾,我好有興趣!唔係想一J再J,而係想做個紀念.


text:
《品味遊戲:全城炒作VR 泡沫還是未來?(上)》
文:Dixon Cheung
過去兩個星期,台灣同日本分別舉行咗Digital Taipei以及東京電玩節兩個活動.藉著今次機會,來自世界各地嘅遊戲開發者又一次聚首一堂.新舊面孔走埋一齊,話題當然離不開遊戲世界嘅轉變同發展.返嚟香港之後,同大家分享一下所聽所聞,究竟2017年下半年嘅遊戲世界講嘅係咩話題?
VR真係咁好景?
過去兩年VR(虛擬實景)可以話係炙手可熱嘅話目.幾乎任何人只需交出一個似模似樣嘅VR遊戲,獨立遊戲展嘅主辦單位都會樂於提供攤位俾你展出作品.甚至有個別遊戲展講明要預留展位俾VR遊戲,唔係做VR遊戲嘅唔該讓一讓路,下屆再報名參加.係呢股VR熱潮之下,再加上媒體大肆報導,每一個VR遊戲都好似有機會成為明日之星.但其實做VR遊戲係咪真係咁好景?VR又係咪好似某啲人所講:「今日人人都做VR,你唔做嘅就冇得撈」呢?
我自己親身走訪幾個遊戲展,同好多製作VR遊戲嘅朋友傾計.發現VR雖然擁有極大潛力,無奈開發成本同風險亦非常高.有幾位開發VR遊戲嘅朋友表示,VR硬件較為昂貴,加上需要一定大小嘅空間先可以玩,一般人實在唔會輕易入手,直接影響作品嘅銷售.雖然過往好多遊戲都係因為媒體嘅報導爆紅,但VR遊戲始終唔會因為遊戲紅,屋企就有地方玩,結果不少VR遊戲出現「雷聲大收入少」嘅情況.根據同我交流嘅台灣,香港,日本以及美國VR遊戲開發者所講,佢哋嘅VR遊戲喺Steam上架半年,雖然口碑唔錯亦有媒體報導,但賣出嘅數量同金額都未如外界諗得咁理想,好多製作人甚至話可以打個和已經相當唔錯.可惜「打個和」對投資者嚟講係唔合格嘅表現,幾位曾經接觸過投資者嘅朋友都話班投資者睇完盤數之後就嫌賺得太少缺乏投資意欲.近日甚至有業界龍頭大哥響公開活動中表示,某中國內地嘅VR公司,今年虧損4千萬人民幣,最終黯然離場.
轉型商用亦觸礁
由於開發VR嘅費用高昂以及市場嘅局限性,唔少做VR遊戲嘅開發者今年都開始接埋商用嘅VR軟件工作.不過因為呢幾年太多IT公司為咗要趕及潮流,買套Occulus Rift同HTC返嚟就叫個Junior自己研究整d VR嘢吸客(美其名係話俾你做吓啲冇咁悶嘅嘢),縱使VR遊戲開發者擁有無窮創意,踏入商用領域之後亦頻頻聽到有人觸礁.際遇同人脈好啲嘅開發者都仲可以有機會見到個客報下價,但孑然一身同客戶比較少接觸嘅開發者,好多時連見個客一面嘅機會都冇就已經被IT公司攔腰接咗單Job.
可能會有人話:「冇可能!Freelance價錢做VR點會搶唔贏IT公司?接Job接到手軟就真啦!」如果真係咁嘅話,相信香港已經冇IT公司存在啦.正所謂你有張良計,我有過牆梯.曾經有朋友向我吐苦水,話原本準備同個客簽約,但一直幫開個客做網頁嘅公司突然話可以用Freelancer張報價一半嘅「優惠價」做埋單VR Job,條件就係網頁工作方面要同佢哋公司續約一年.由於個客本來就係長期搵呢間公司負責網頁嘅,而家仲有優惠價去試VR喎!結果之前開會幾次傾出嚟嘅嘢,所有構思同設計搞掂曬準備行得嘅嘢都「hold住先」.事隔數月,我嘅朋友再打電話問客人會唔會再考慮繼續做埋個Project.結果個客回覆:「唔啦!上次我哋做完個VR,都冇料到嘅!公司唔會再搞呢啲嘢啦!」賤價搶Job用罐頭嘢交貨,結果成效強差人意,嚇怕客戶唔肯再搞.同類事件喺過去一年不斷有所聽聞,呢啲咁嘅事件唔單止玩死咗不少有心有橋有能力嘅團隊,同時亦令VR蒙上「冇料到」嘅污名,嚴重打擊創意行業萌芽嘅機會.講到底,其實咪就係貪平同走精面呢兩樣香港精神累事囉.
VR同好多新科技一樣,剛剛出現嘅時候不斷受到吹捧,部份人趁機吸取大量資金,但過後進入調整期嘅時候,呢批吸金嘅人已經玩得七七八八向住下一個熱潮進發,剩低一班被用作開荒嘅朋友洗濕咗個頭陷入進退兩難嘅境地.其實同類嘅情況已經唔只一次發生.單機遊戲嘅時候發生過,Online Game年代發生過,今日喺VR身上發生嘅事,2013年左右喺手機遊戲市場亦出現過.無奈每一次人類都冇吸取教訓,總係覺得「今次唔同㗎啦!」令到歷史不斷重複.香港本身對科研同創意嘅資源同人才已經不足,一次又一次沉迷追捧熱潮令香港痛失好多機會同流失咗好多有心有力做嘢嘅人.就好似香港遊戲界某位前輩所講:「今日我哋繼續做嘅呢班人其實只係死剩種嚟.有好多好有能力嘅人睇住佢離場轉行真係覺得好浪費,好心痛.」每個行業都有人離開有人加入,但若果每次都要由零開始,吹捧完一輪俾班投機者刮一筆油水之後就拋棄的話,請問香港嘅遊戲界仲可以俾人利用多幾多次?


text:
2015年3月21日 / 星期六 (第八天)
13:40~14:21 | スカイライナー31号 [成田空港行] | 京成上野 → 空港第2ビル 2,470円
18:05~10:19 | CX505 | 成田空港 → 香港
(交通收費及詳細資料請往實際交通篇
)
嚟到行程嘅尾聲,已經無咩行程啦!所以哩朝早可以瞓晏啲,去浴場浸完浴就食早餐.
差唔多到十點先Check Out,時間尚早,好多店舖都未開,上野都有激安の殿堂,就去嗰到行吓啦!
由於早嘅關係,裡面無咩人幾好行.
發覺今次見到嘅商品多咗日本製嘅產品.通常見到 "Made in Japan"都唔會放過呀!哩對杯幾靚.
另外今次住嘅酒店遇到嘅問題係啲插頭位好貼,如果我哋用香港帶去嘅轉插頭,通當都唔可以同時放兩個插頭,所以見到哩個插USB嘅插頭就買咗兩個,咁就可以下次用啦!
行到十二點幾出嚟萬無目的四圍盪,經過公園門口,又見到幾棵滿開嘅櫻花樹,離遠影原來都幾靚.
跟住都無咩地方去,我哋又去行公園.
哩日好多白鴿喺到,佢哋唔怕人咖!
哩次嚟因為係食午飯時間,所以要等幾個字先可以入座.
大笨蛋食返之前嘅套餐 ~ 鰻魚飯配魚生
我哩個套餐樣樣都有啲,滿足晒我嘅要求,哩到啲天婦羅都好好味呀!
肥美嘅鰻魚
好味嘅天婦羅
連配菜都唔錯
魚生好新鮮
食飽飽就行返酒店攞齊行李去京成上野駅坐Skyliner離開啦!
攞返第一日喺機場購買嘅套票去counter換乘車劵
我哋準備坐13:40開出嘅班次
時間啱啱好要上車啦!
車廂寬敞唔多人
櫈腳都係有得义電
八個字就去到機場,喺機場三,四樓商店街行咗一陣,無咩嘢買就過海關.
點知喺海關過檢時,個背囊過幾次都過唔到檢驗機,所以關員要求檢查我嘅背囊,不過個關員搵咗幾個字都搵唔到問題所在,最後佢哋喺我袋裡面一個信封內搵到張Swiss Card,咁真係無話可說,雖然好唔捨得,因為佢係我喺瑞士買咖!但都係要比佢哋沒收啊!
我一向都好小心將指甲鉗同小刀放喺喼,不過今次我喺第二日將Swiss Card攞出嚟用之後就唔見咗,我無諗過佢會留咗喺個背囊到,最搞嘢係我喺行程第四日買咗個新背囊即時用,明明將啲嘢倒晒出嚟再換去新背囊,但都無發現張Swiss Card入咗喺個信封裡面,所以關員都搵咗好耐,佢哋認為係刀仔,指甲鉗之類,無諗過原來係一張咭咁薄嘅Swiss Card.
我問可唔可以寄返香港比我,佢哋話只可以寄返日本,境外就唔得嘞!當時又唔記得有朋友剛剛當日到達大阪玩六日,事後先諗起可以搵佢幫我,算啦!原本都以為唔見咗!唯有有機會再去瑞士買過啦!
過咗海關後就作最後衝刺,但最熱門嘅薯條三兄弟已經比人掃清晒啊!
白痴戀人就大把,不過我無興趣啊!
香蕉蛋糕都有好多,喺Skytree買唔到可以喺到補貨.
哩到好多強國人,佢哋好瘋狂,好似啲嘢唔使錢咁,買嘢時又推人,排隊時又打尖,最離譜係喺收銀處hold住個位然後不斷咁叫啲friend同佢攞貨埋去,真係你哋玩晒咩!所以我都無咩心機睇,見到就討厭,早走早著呀!
去候機室搵個位义吓電上吓網,好快就上機返香港,結束哩個行程後,要等到十月先可以再重新出發啊!
《完》


text:
《J5台用普寫簡,你以為係一夜間嘅事?》
(背景)
二零一六年二月廿二號,無線高清翡翠台改名J5,除咗節目大多用中國嘅外購節目外,居然本地新聞都用普通話報道,內裡一切文字都係簡體字,一反香港語文習慣.網上輿論見到大家㷫過焫雞,不過呢次用普通話加簡體字,涉及一大電視台語文政策嘅轉變,唔係失驚無神嘅決定,而係長久以嚟精密部署嚟.只不過係今日啱啱過咗一個臨界點,各位喺溫水嘅青蛙朋友先至啱啱察覺啫.
(所以你明唔明,溫度計係幾咁緊要.)
(電視台同香港粵語嘅關係)
電視嘅資訊好容易會變成大眾嘅常識.電視話警察啱,大部份人就會話警察啱,電視話股市旺,大家食飯真係會加餸.不過知識只係表面嘅影響.呢種餵到埋嚟就食嘅殘廢餐,甚至對行為(尤其係語言行為)都有咁上下影響.
(大家有冇聽過下面嘅講法?
阿燦/無厘頭/使乜驚/逼迫你個龍的洞/有事唔駛驚,荷媽喺大廳)
發音,語彚,句法,每一個語言嘅層面,電視都會影響到你.香港粵語係無線一直用開嘅語言,所以你未必感受到發音上嘅影響.但係電視劇角色嘅口頭禪,報新聞嘅用字句式,八掛節目嘅句調,綜藝節目嘅台詞,不斷噉改變緊粵語嘅面貌.社會語言學叫呢個過程做做「規範化 (codification)」.電視台演員藝人嘅口音,透過電視台融入一般人嘅日常用語.電視聽唔到嘅,下一代都好難留得低;電視用返一兩次呢,就算幾生僻都可以續幾年命.原本雜亂紛陳嘅用法之中,有啲跑出,有啲淘汰,口音漸趨統一,用字亦都慢慢鞏固落嚟.作為當年各個階層日常接觸得最多嘅媒體,今日嘅粵語可以話其實係無線塑造出嚟嘅粵語.
由一個電視台設咗一個語言嘅 norm,好多人見證住無線嘅興起,同時睇到國語流行曲,國語電影嘅衰落.本地嘅電視台用乜嘢語言,其實就係幫一個地方嘅人建立咗一套身份認同.電視嘅對白係粵語,噉講上海話,閩南話,四邑話,客家話嘅小朋友,都自不然會跟住唸,好快就變成雙語人士,甚至會覺得:電視係反映正常人嘅行為,所以自己都要跟住電視入面嘅人,同其他人用粵語交流.
後來我哋都睇到,繼電視之後,電影,流行曲,漫畫,無數嘅創作令到香港粵語生生不息,繼而變成咗成個粵語區嘅標準音,亦都影響晒鄰近嘅發音,用字.呢方面無線可謂功不可沒.
(無線喺轉換語言嘅嘗試)
不過水能載舟,亦能覆舟.無線可以捧得起粵語,當然都可以摧殘粵語.無線其實做咗好多同語言政策有關嘅決定,有意無意想將香港推向普通話.而呢啲事發生嘅時候係冇乜反對聲音嘅.
① 明珠台加插普通話節目
普通話為母語嘅人口一直唔高.按族裔計粵語居首(佔六成以上,參考1984年起嘅香港語言調查啦)閩(包括福建,潮州),客,吳三語嘅比例,遠高於北方官話區嘅人口.即使去到今時今日,每日大量中國移民(包括單程證同優才計劃)嚟香港,日常用普通話嘅人口都未到2%.但係明珠台居然喺1993年加入普通話新聞.到底呢個普通話環節係用嚟服務咩人嘅呢?
② 節目入面加插普通話成份
綜藝節目《味分天下》(2004年)起用唔多講粵語嘅庾澄慶,係一個轉捩點.如果喺遊戲節目呢種冇字幕,亦講求文化共鳴嘅環境都有普通話出現,亦即係大眾會逐漸接受普通話進入日常生活.而當時有冇反對聲音呢?似乎係冇.
③ 電視劇加插普通話對白
一向無論係咩角色,喺電視劇入面都會講晒廣東話,就算鬼佬警司講嘢都係噏一兩句英文,之後就要轉返做廣東話.但係有部份節目係噉打破呢個慣則.因為劇情需要嘅(例如《馬場大亨》入面陳秀雯同共產黨軍官求情一幕,啲軍官係講普通話嘅),無可厚非.但係近年嘅做法會係,夠膽喺屋企嘅場景無啦啦講一兩句普通話(好似係《溏心風暴》?),同大陸客人講普通話,或者電視劇外地嚟嘅角色講普通話(有套劇入面,幾個琉球人係講普通話嘅,我唔記得咗咩名).呢一啲係對「語言使用習慣」嘅明示,即使本身冇噉嘅習慣,都好易令人覺得可以接受.
④ 普通話外購劇,綜藝節目
當然仲有一大堆普通話嘅外購劇.咩《甄環傳》《武則天》,一大堆普通話嘅劇.留意下配音.雖然有粵語配音,但係對白似乎刻意保留普通話原素,對白貼近原文,遠離實際粵語用法,唔用一貫嘅在地化處理.同時因為原聲係普通話,即係普通話人又有一啲唔使配音字幕嘅節目.
⑤ 明珠九三零配音/普通話節目冇配音
喺J2台,有啲外語綜藝節目,例如 Music Station,打破咗一個缺口,就係有啲外語節目唔配音(你配我都唔聽啦⋯做乜啫).但係有得一個唔配音,當然就係明珠九三零啲戲啦,美劇啦,咩《十二道鋒味》啦,冚唪唥都唔配粵語.當然呢啲嘢你配咗未必有人睇.但係問題係,首先係明珠台由全英變成有英有普,翡翠台由全粵變成有粵有普,即係迫緊大家唔轉台,都要聽普通話.
⑥ 功能分流:明珠台股評節目
當然你有熄機呢個選項,不過有啲嘢係切身需要.買股同問股票似乎係其中一樣.交易時段嘅節目喺明珠台(而唔係限制較少嘅J2),而股評人同主持都係講普通話嘅.打入去嘅聽眾自然就會轉台講普通話,而呢種(好似好專業嘅)正式交流就變咗用普通話交流.
⑦ 時事節目加入普通話旁述
新聞透視由2010年10月起加插普通話旁述.除此之外其他新聞時事節目都有同樣處理.對無線嚟講只係搵多啲人錄音.但係亦都意味住唔識粵語嘅人都可以透過最多人睇嘅電視台接收訊息.
以上無線嘅做法,可以噉樣歸類:
(一)由1993年開始用明珠台,之後用第二聲道,到後來用 J2,到今日嘅J5,不斷擴大普通話嘅使用空間;
(二)喺原本用粵語嘅地方,用唔提供配音或者加插普通話嘅形式,減少粵語運用同製造「唔講粵語都得」嘅假象;
(三)令到原本淨係用粵語嘅人口,喺某啲時候焗住要聽甚至講普通話.
(雙語廣播嘅啟示)
雖然日常你仲可以淨係用粵語睇到好多嘢,不過呢個並唔係重要指標.恐怖嘅地方係在於,你一句廣東話都唔識,淨係識普通話,原來都有好多嘢睇,毫無障礙.
上面講到除咗本身粵語喺電視嘅空間開始受到威脅.與此同時普通話嘅空間越嚟越闊.如果電視台嘅語言係身份認同嘅催化劑,噉無線而家就係同時賣緊兩隻藥:一隻係真‧普通話,另一隻就掛名粵語,實際上係咁俾普通話溝稀.
普通話人喺J5事件之前,其實已經可以睇到好多節目.新聞時事嘅已經有全普通話旁述,又有普通話新聞,財經報道,亦有大量普通話播放嘅節目.所以普通話人即使24小時開住電視,都唔會因此建立到同香港人一樣嘅認同.
反之,香港人只要開住電視,雖然好多嘢可以用粵語接收,但係無線就用盡一切方法令你覺得普通話可以融入粵語.製造一個「原來可以喺屋企講普通話」「無啦啦彈一句普通話出嚟唔會odd」嘅假象.然後迫你一啲生活上必需嘅嘢(買股票,對股民嚟講仲緊要過開飯)一定要用普通話.
如果你覺得你識英文唔使怕冇粵配,或者唔睇TVB所以佢哋點轉都唔關事,噉你就搞錯晒重點.語文能力高嘅人,要守住自己嘅語言,再學多兩三種,一啲都唔難.但係普羅大眾呢,興邊樣就會講邊樣,語言嘅習慣會俾電視台控制住.當你日日買股票都係聽普通話,你會點做?我周不時都見到人講講下嘢會跳掣,轉咗普通話,轉完都唔知.唔做嘢的話,就算唔睇TVB都一樣會變孤島嘅.
(結論)
J5今次用埋簡體字字幕,只係將二十年嚟嘅問題,用視覺方式呈現俾你睇,係無線用行政方式推普貶粵咁耐之後,真正噉宣示主權.睇電視劇成日見到啲奸角,佢哋唔會一下隊冧人,而係會噏返一大堆嘢,講返自己做咗啲乜,等你陷入無盡絕望.無線到呢一刻,就係呢種大奸角.佢嘅行為話緊你知,就算你知道晒佢啲衰嘢,你都奈佢唔何嘞,而家要俾你望下香港有幾折墮,等你死都唔眼閉.
p.s. 唔好偷住,改晒錯字同加多啲reference先.


text:
你地平時點儲asia miles
-
queenbeauty last edited by
平時除左坐飛機可以儲asia miles之外,仲有咩地方可以儲到架?梗係覺得好難儲咁…
-
taiman_wong last edited by
都係買野食野,自自然然就儲到架啦
-
boting last edited by
消費都會有機會儲到呀,但要儲得多就一定係機票,但坐飛機既機會又唔係好多
-
tree_house last edited by
日常去交水電煤費,保險,電話費同八達通自動增值都可以儲里數架
-
iris_iris last edited by
我都儲緊,就快可以換野
-
kellywg70 last edited by
食野去旅行會特別易D儲,可能工作既關係,所以我都儲得幾快
-
yumic19 last edited by
最近係autotoll 個apps買左罐鮑魚,都可以儲asia miles,仲要唔少添
-
flowerslove last edited by
其實有好多地方去食野呀玩都會有,只不過係你平時無留意者,
仲有去旅行坐飛機之外,book酒店都可以儲到架
-
green tea last edited by
@yumic19 said:
最近係autotoll 個apps買左罐鮑魚,都可以儲asia miles,仲要唔少添
我都有買到,都儲到D asia miles,過兩日落去拎
-
popoc73 last edited by
儲唔算難儲,有洗錢就儲到,但要儲得抵先係最重要


text:
今個暑假細路有福啦,日砌夜砌嘅PLARAIL火車路軌,終於砌到嚟荃新天地,今日有機會仲可以嚟到參與通車儀式!一齊砌出全港最大戶外火車鐵道裝置
我哋人都未去到中庭,已經聽到傳嚟好墟冚嘅聲,直至見到火車鐵道城大型鐵道模型展,真係大開眼界
所有人圍住個大型鐵道情景模型,真係插針都插唔入,企喺度睇其實都幾治癒
見到呢個唔知幾多層高嘅鐵道裝置,真係只有「嘩!嘩!」聲
不過原來呢個都未係重點!傳聞仲有個全港最大戶外火車鐵道裝置搭建咗係戶外花園
講番呢個中庭的裝置都砌得好Details
如果要行勻每一條鐵道唔知要用幾耐時間呢?成個情景總共用咗6-8條並行路軌,同時行緊唔同款的列車(普通列車,特急列車,新幹線列車,貨運列車,仲有8卡港鐵及機場快線)
如果俾我屋企放得落仲砌到個咁勁嘅鐵道,真係開心死佢哋兩個!
唔知用咗幾耐時間先至可以砌到出嚟,仲要話這個場景隱藏咗神秘圖案,我諗真係要鐵道迷先至睇到
中庭仲有個鐵道員挑戰站,只要場內消費滿$100,就可得到一張遊戲券,玩吓攤位小遊戲
我哋先玩玩呢個「尋寶天地」,鬥快搵到任務卡上面的鐵道組裝配件
呀哥芊芊一組一齊去完成任務(其實係一張遊戲券只可以攞一張任務咭,所以慳家一齊玩)
搵齊哂所有組裝配件!Yeah
其實我真係唔係粉絲,原來PLARAILShinkalion新幹線可以變身機械人,所以旁邊有另外一個遊戲拼圖王,超簡單瞬間完成,完成呢兩項任務都可以各得到一張貼紙
正在排隊等緊玩免費的「火車體驗館」有個空檔,就走過嚟同展板影張Cover相先
「火車體驗館」每節15分鐘(平日10分鐘),每次俾大概12-15人入場(包括大人小朋友)
其實平日屋企都可以玩,不過無奈屋企太細,砌得好唔暢快
雖然得15分鐘,但係都已經砌到一個見得下人嘅路軌
因為係免費,所有爸爸媽媽又好想俾小朋友喺度玩吓,所以都幾多人排隊
然後嚟到隔離的「創意設計室」幫列車填吓色(呢個活動都要遊戲券㗎)
難得小朋友仲對填色好有興趣,所以我哋就靜靜俾佢哋多少少時間填色
(註:於7月逢星期日仲有個鐵道擂台陣,可以俾小朋友比試下鬥快砌火車,點都好過鬥蛇螺)
今次展覽仲有期間限定Popup Store,今次仲限定發售透明藍色列車(只於7月8日限量600件)
見考完試佢哋又乖,今日就獎勵佢哋可以每人喺度揀番一架Tomy車仔啦,優惠價只賣$54唔算太貴呀!
離開中庭之後,我就急急腳即刻走到去中庭,趕住要朝聖全港最大戶外火車鐵道裝置
整個裝置有四大特色場景,包括海洋館,熱帶森林,恐龍公園及大鐵橋
大鐵橋站
熱帶森林站
時光隧道
恐龍公園站
海洋館站
兩個小小工程師一齊嚟參與通車儀式
仲有頭先介紹過的PLARAILShinkalion新幹線機械人
今次仲一次過展示好多款絕版PLARAIL列車
呀芊同朋友仔呀LU一砌合作砌某一段路軌,然後再設計自己的站長
經過專業團隊的安排,所有小朋友合作砌成的路軌終於合體完成,正式通車!
這個幾乎每個小朋友都玩過的PLARAIL路軌,呢個暑假點可以唔帶佢哋嚟玩吓!
Photo by CANON 5D Mark IV, Len | EF 24-70mm f/2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 10分
《PLARAIL火車鐵道城》
荃新天地 X PLARAIL火車鐵道城
日期︰6月29日-8月6日
時間︰12nn – 9pm
地點︰荃新天地1期中庭
全港首個大型戶外PLARAIL鐵道裝置
日期︰7月1日-7月16日
時間︰10am – 6pm
地點︰荃新天地1期花園廣場 (展覽或受天氣影響而暫停)
(以上資料更新至文章當日)
Facebook專頁: 呀劍萬帥 kimfamilytravel
Blog網誌 : kimfamilytravel.blogspot.hk


text:
係香港做得工程就有一種覺悟:工程界就係建制派.咁係冇辦法,因為工程界就係仰政府鼻息,政府有工程做就有工開,政府比條難路你行,你就可以執笠.而且我成日打比喻話,工程界就係靠啄鱷魚牙隙肉碎生存嘅雀仔.鱷魚搵到食,我哋就可以偷啲頭頭尾尾食,大部份雀仔都唔會計較隻鱷魚有冇道德.
所以對香港人痛心疾首嘅大白象工程,好似高鐵港珠澳人工島,對工程界嚟講越多越好,最好係今日叫我起,聽日再畀錢我拆咗佢,工程越唔合理,我哋越有工開.香港人橫掂都要畀人搶錢,梗係自己搶埋一份先至實際.
真小人好過偽君子,講真我寧願聽到有人同我講咁樣嘅說話, 好過聽見有人同我講「我哋一定要支持政府施政,跟隨一帶一路,抓緊發展機遇」.我哋大家都係做工程,實事實做,咪講呢啲核凸嘢好唔好?
偏偏工程界一直以嚟都係充斥住呢啲除咗識搵錢之外完全唔知自己講乜嘢嘅老大哥.佢哋剩係知道自己要投票畀建制,但係佢哋完全諗唔到係乜嘢原因.立法會功能界個盧偉國係咁,到今次選特首, 成班人又出嚟無厘頭R票,一樣係咁憨居.
黎咗幾個老前輩,一嚟就講返選立法會嗰陣時聽嗰啲三幅被:政府應該平均攤分每年工程份量,令到業界供求穩定.佢哋會盡力聆聽年青工程師的訴求,咁咁咁.
哦.
我第一時間想問咁樣同選特首有咩關係?
首先係你哋呢班人先有得選特首,我冇.咁你哋有乜嘢辦法令到特首真係聆聽你哋嘅意見?
冇.
有一個仲講話佢由 2000 年開始已經同政府咁樣講,選曾蔭權嘅時候都係咁講.曾蔭權嗰陣時都應承佢,結果之後冇咗件事咋嘛.
嗰一下我幾乎忍唔住笑喺張櫈碌咗落嚟.咁即係人哋當你傻架喇.唔好講曾蔭權,對上一次選梁振英,佢又放你飛機,咁你可以點?
一個正常嘅選舉,你可以威脅個候選人,如果唔兌現選舉承諾,下一次就唔會再投佢票,就係咁簡單.假設你係代表我哋工程界,自 2000 年開始你已經不停俾人放飛機,你每次選完人哋都唔放你在眼內,咁我做咩仲要投票選你去代表我呢?究竟係你天真定當我白痴?人哋要選票嘅時候就同你哈哈哈,到你而家要選票嘅時候就嚟同我哈哈哈, 根本就係選舉要票嘅時候先至會同自己選民哈哈哈幾下,你天真,都唔好當我哋弱智.
有人問佢哋有冇投票嘅意向,佢哋竟然夠膽講話佢哋冇特別嘅政治立場,唔會而家就已經決定要選咩人.講真,係特首候選人都唔知係邊個嘅情況之下,我要選選委已經係好奇怪嘅事,你仲要冇個清晰嘅立場,咁我點樣投票俾你,等你去代表我???呢一班人究竟知唔知自己做緊乜?
又有人問佢哋會唔會全部一齊統一投票立場.佢哋竟然又話唔會強迫所有成員一齊投同一個人,,, 救命,究竟你哋呢啲係乜嘢聯盟? 又要叫人哋選曬你哋三十個人,但係你哋又唔會決定到自己點樣投票喎?
望返張宣傳單張,個個都係大公司既阿頭.講真平時做生意真係挑通眼眉英明神武.但係一搞選舉嘅時候…… 我諗得出既字都唔好意思講出嚟.喺度投得你票,個個都讀飽書. 點解你哋可以認為用呃婆仔嘅手法可以嚟呃到我哋投你票? 無錯,如果齊集 30 票的確係多多少少有啲啲影響力,但係你哋有冇諗過,你哋根本冇任何方法去保證政府會認真考慮你哋嘅建議?你地係香港生活咗幾十年,而家口口聲聲話要等後生仔接棒,你哋過去過十幾廿年又做過啲乜嘢令到我哋嘅政制 可以更加完善? 令到政府真係會認真考慮市民同埋業界嘅聲音?
完全冇.
有幾個老人家重話,自己都七十歲選埋今次應該都唔使再選,係時候交棒畀年輕人.佢自己應該唔記得咗自己五年前都係講過同一番說話.工程計界選委會都係咁嘅樣,其他界別嘅選委係乜嘢樣,大概不問可知.
到最後仲派一張 bingo 卡畀我哋添,話記住跟張卡嘅號碼入去投票喎. 哈哈哈,連阿婆掌心雷都出埋.不過唔緊要,都真係啱用,唔該曬.
望住你哋個樣同號碼,我知道點樣投架喇.
文:小小工程師


text:
作為講親子育兒資訊嘅網絡平台,BK一向重視work-life balance!所以今年BK又參加咗「家庭友善僱主獎勵計劃」,顧名思義,呢個計劃係想喚起僱主對家庭核心價值嘅重要性,每兩年就會舉辦一次~不得不提嘅係喺2016年,BK榮獲「傑出家庭友善僱主特別嘉許金獎」同「支持母乳餵哺獎」㗎!
除咗有唔少方便在職父母嘅政策同措施外,國王亦好重視員工嘅健康.上兩篇王國日誌曾經提過,國王唔忍心見到我哋五勞七傷,所以請咗一位脊醫返嚟教我哋拉筋,由於大家對拉筋環節念念不忘,國王徇眾要求,決定每個月都俾同事們鬆一鬆!Yeah ~國王萬歲!又多一項員工福利喇!
以後每個月嘅最後一個星期五,同事們可以一齊喺pantry做啲簡易嘅拉筋同伸展活動~今個月主要針對肩頸酸痛,長期對住電腦嘅人會不自覺地烏前,導致肩頸側邊肌肉繃緊,所以今次主要教大家點樣放鬆同訓練肩頸兩側嘅肌肉!
多謝同事為拉筋活動做準備!
首先,將手放喺頭頂,手往右邊慢慢壓低個頭,維持五秒,重複地做五至十次,做完一邊換另一邊,就可以拉到頸附近嘅肌肉喇~
跟住就係肩臂嘅伸展活動,一樣維持五秒,重複地做五至十次.呢個動作可以同時伸展到頸椎,肩頸同手臂嘅肌肉群.
之後就係繞肩嘅動作,簡單啲講即係膊頭向前,向後轉動五次.
最後就係結合伸展同訓練肌肉嘅一組動作,將雙臂反舉,維持五秒.
平時即使坐喺電腦前都可以做㗎!若然睇緊呢篇日誌嘅你都有肩頸酸痛嘅問題,不妨試吓跟住做~


text:
嚟到九月開學,升U,返新工嘅日子,另一半有個全新生活環境同圈子嘅時候,即係踏入咗情侶分手高峰期.因為新環境存在太多未知,唔單止自己會覺得緊張,另一半亦都會因為自己嘅圈子改變而覺得不安,甚至變得多疑,不停猜疑對方令關系變差導至最後分手嘅雙輸局面.唔想有咁嘅情況發生可以點做?自己同另一半都要識做,提升自身嘅安全感,亦畀最大嘅安全感對方,建立互相信任嘅良好關系自然打風都打唔甩!
轉新環境嘅人可以...
1. 增加新圈子嘅透明度
意思其實係指主動咁向另一半去介紹自己嘅新環境,新認識嘅人,唔係等另一半問先交待.主動咁向另一半報告下新環除咗令人覺得你冇收收埋埋之外,亦會令對方覺得被尊重,因為你理解到亦在意對方不安嘅情緒同感受,先會採取咁樣嘅行動去畀個安心對方嘛~
2. 帶另一半出席新圈子嘅活動
以「另一半」嘅身分出席對象其他圈子嘅活動絕對會女仔覺得自己受重視,係男友認定自己嘅表現之一.除咗可以畀另一半親身去了解你身邊嘅人之外,亦可以喺另一半面前向新圈子公告自己「名花有主」,減少身邊野花出現嘅機會,可以畀到極大嘅認同感同安全感對方!
面對另一半要轉新環境嘅人可以...
3. 提升對另一半嘅信心
無論係兩個人一齊踏入各自嘅新環境定係只有其中一方轉環境都好,老土講句兩個人喺埋一齊就係講個信字,唔信對方咩都係假.愛對方就會想珍惜佢唔會想佢受傷害,要相信另一半都係咁諗,佢同自己都一樣,為咗你會識得避過啲不必要嘅聚會同狂風浪蝶.
4. 增加對自己嘅信心
除咗對另一半有信心之外,對自己有信心亦重要.做個有自信嘅人,相信自己嘅好會令對方唔再需要尋找一個更好嘅人,因為自己經係佢心中嘅「the best」.當有自信嘅時候就唔會因為覺得自己唔夠好而怕對方會搵另一個,大大減少多疑嘅行為,感情自然維繫得美好又健康~


text:
其實我地香港嘅小朋友好幸福,香港隨處都有沙灘可以比我地享用.就好似好近我嘅的台北要搵個沙灘都唔係易事,但他們亦深明孩子喜愛玩沙,亦知道比小朋友玩沙嘅好處好多,所以你會見到台北市政府嘅公園,植物園,遊樂場,就連親子餐廳都有人造沙坑等設施.
平時唔難發現,只要係有沙有水嘅地方,你都會見到小朋友拎住個水桶,鏟係度挖沙坑,堆城堡,玩得好開心.好多小朋友沖涼時仲會沖到唔肯走出個盆,自己開水喉,聽到d水嘩嘩聲咁會好開心咁.
但到底小朋友玩沙又有咩好處呢?
平時係遊戲治療過程個陣,我都會有機會比小朋友用沙盆來抒發情緒進行治療,沙或者水係小朋友手流過,可以給BB帶黎特別的感官刺激.再者沙同水都係無形嘅,可以隨住小朋友喜好而隨意變化,仲有玩沙亦可以比小朋友感受到自我控制嘅樂趣,沙係手可以被堆砌成唔同造型;水亦可以由小朋友自由潑改變方向,放手比小朋友用喜歡嘅方法去玩,你都會見到佢地心情會輕鬆好多,對治療過程亦有正面嘅幫助.特別係對於比較無自信心同內向嘅小朋友,好多時藉住玩沙,佢地都會得到份滿足感同成就感.
其實小朋友玩沙玩水會令佢地嘅情緒上得到滿足,因為小朋友天生就係充滿住好奇心,佢地好鍾意探索身邊嘅一切,玩水,玩沙可以滿足小朋友探索嘅興趣.而且玩沙個時無拘無束,自由自在,心情自然開朗啦,滑溜嘅沙亦會帶比佢地舒服嘅感覺,小朋友可以隨意用自己鍾意嘅方法去玩,小朋友自然係情緒上會得到滿足啦.
在玩沙的過程中,他們會接觸到不同質地嘅沙.有濕嘅沙又會有乾嘅沙,大粒嘅細粒嘅,好多唔同嘅沙都會接觸到;係過程之中其實BB嘅感知亦都會鍛煉得越來越敏銳,對發展小朋友嘅感知覺有幫助.當然係講緊真正嘅沙,而唔係被商業吹捧出來嘅所謂決明子沙池啦.
好似孖寶咁佢地會用到鏟去鏟起D沙黎玩,咁樣其實佢地嘅大小肌肉都係運用緊,每次運用都係有助熟練肢體協調,同埋控制手部肌肉嘅動作.這一切亦係有助手眼協調能力嘅發展.而且係認知上,佢地更能切實地以第一身感受去了解沙同水嘅自然性質.
你知道嗎? 玩沙玩水對小朋友創造力嘅發展亦都係有幫助,要知道玩沙玩水本身就無固定的玩法同必然嘅成果,因為咁就會比到好大空間小朋友盡情發揮佢地嘅想像力同創造能力.之前提過沙同水都係無形,咁亦可以促使小朋友更自主地「發明」唔同嘅玩法,有助BB嘅創造意識同能力慢慢地陪養出來.既可以鍛鍊了小朋友嘅觀察力,想像力.
最後,之前有提過玩沙可以令小朋友手部小肌肉協調更發達,對將來拎筷子,運筆都有好大嘅助益架,日後小朋友拎筆練習寫字同埋小肌肉發達都有幫助.
唔好怕污糟,趁住天氣好,一齊都帶小朋友去沙灘享受真正嘅沙,睇到遼闊嘅大海同無邊嘅沙,對大人同小朋友對眼都有好處呢.
講咗咁多,有一點長氣d都係要提住嘅啦,就係要注意安全.小朋友玩個陣大人要係身邊睇著,唔好整D沙入眼; 仲有唔好玩建築工地堆放嘅沙堆,家長如果可以都亦請睇下沙堆會唔會有釘,玻璃碎等,注意安全,自然玩得開心又安心啦.
今個夏天多d帶小朋友去沙灘,創造佢地更多可以玩沙玩水嘅機會,一齊過返個Happy Summer.
我和孖寶的Facebook Page: 荔枝與孖寶
我和孖寶的 Instagram IG#: laichimama
Oh爸媽 - ####.com: Featured Bloggers
If there is any question or you looking for me and the boys, please feel free to contact LaiChiMaMa via Email: [email protected]


text:
聞同事擔心人手唔夠 嘉獎百公僕 羅智光再派定心丸
(明報專訊)政府噚日由公務員事務局長嘉許狀頒發典禮,局長羅智光向100個有優秀工作表現嘅公務員頒發獎狀,特首林鄭月娥都到場祝賀獲獎者.其中一個得獎者係1995年入職天文台嘅高級學術主任鄭子路,佢有份參與「小渦旋」臨近預報系統嘅開發同運作,令市民可以知道未來幾個鐘天氣變化,仲產生咗天文台應用程式嘅定點降雨預報,小渦旋𠵱家更被馬來西亞,深圳等6至7個地方引入採用.近年唔少人批評天文台預報唔準,鄭子路話面對大自然只能謙卑,希望日後科技推陳出新,更準確預測天氣.
天文台主任研「小渦旋」得獎
另一獲獎者土木工程拓展署高級土力工程師岑家華,服務政府超過16年,曾經參與編製岩洞總綱圖,搵一啲合適嘅岩洞發展土地用途,𠵱家負責寶珊道排水隧道水位調控系統,監察山體地下水位,喺適當時候控制水閘排洪,減低該處山泥傾斜嘅風險.
羅智光致辭時話,優秀公務員唔止得獎嘅100位,認真投入工作嘅公務員有多好,就喺「大家身邊」.佢過去4個月走訪多個政府部門,去到稅務局見到位殘疾嘅同事,雖然手唔太靈活,要用輔助工具幫手打字,當有人行埋佢身邊,佢都好專業咁將有其他人個人資料嘅文件遮住.
羅智光又聽到同事反映部門人手唔夠,擔心影響服務水平.佢話施政報告提出下個財政年度增加公務員編制唔少於3%,就係為紓緩同事工作壓力.


text:
琴晚去咗食萬二圜燒牛肉定食,豪過了,今朝又節儉返.正確嚟講呢餐並唔係今日嘅早餐,而係琴日lunch.
話說琴日晏晝諗唔到食乜,就公司附近四圍行,其實韓國食嘢都幾貴,麥記食個餐6000圜起即係四十幾港紙起錶,正正經經食個正餐的話可以成萬圜一餐仲要只係普通飯款,立即好懷念香港擦個碟頭飯先三四十蚊雞.真係食唔起,結果行過見到有檔街邊車仔賣紅豆燒餅,一個成塊面咁先大兩千圜三個,似乎唯一食得起係佢就兩千圜啦,可能連個阿姐都頂唔順我個窮撚樣可憐我,同我打咗個眼色之後質多幾塊落去,拎返公司一面做嘢一面食做幾做就咬一啖,結果到我收工都仲未食晒,個阿姐應該俾咗最少五塊我,食到收工都食唔完,然後一搭正六點裝修公司班人又要鎖門趕你走,唔記得拎返酒店今朝繼續,結果十四蚊雞港紙食咗我兩餐.抵屌.
我相信繼發掘七仔買X送X杯麵之後,走遍各橫街小巷搵平得嚟質得飽的街坊美食,將會是劉Sir這條窮撚呢一兩個月在韓國生活的最大樂趣.
雖然一粒字都聽唔明,我好少可會咁專心睇電視新聞.
食飽飯又落地下商場街行吓,幾多選擇吓,價錢5000-10000圜左右,1000圜=HK$7,勉勉強強啦.只可惜我唔係黑膠膠.
個客間新公司開喺LG其中一間office樓下,順理成章裝修揾揾LG搞場地network嘢,今日上去佢哋度拎hardware做嘢,入去嗰間係server房同倉嚟,路過就參觀一下LG個廁所啦,見到有晒梳洗用品預咗返工返通宵噉款,唔意外,可能大公司做嘢就係落力啲,有件嘢有事,急call師傅,「出咗去外勤,陣間趕嚟幫拖!」跟住五點幾到一直搞,call晒人上網查晒都唔掂仲唔肯停,一向六點裝修師傅就會準時走趕晒全世界出去鎖門,但又唔好意思叫LG班人走,最後頂唔順破例留低鎖匙叫我哋自己鎖門,我亦過到嚟韓國第一次冇得準時收工(「你過咗嚟兩日嗟……」).結果師傅都做到真係搞唔掂唔好意思唯有收工先,唔使擔心,聽日禮拜六都仲有得做.
今日終於砌好隻server rack,就決定今晚開始每晚係唔係都最少行到九點鐘至返房.香港地最怕三樣嘢濕熱塵齊晒,咁難得有得去外國生活,空氣好夠乾燥又落雪,俾個藉口行多幾步做運動,好過成日匿埋房入面咁毒啦.(利申:每晚匿埋酒店房開電視轉音樂台睇韓妹組合跳舞曷我的最新嗜好)
除咗享受好環境同郁動吓,明洞夜晚仲真係好好行,日頭我冇乜地方想去因為都係周街商場,但一入夜市中心全部內街橫巷迫爆晒食檔同小販,就好似十幾廿年前嘅旺角,所以今晚唔使搵嘢食喇直接去掃街啦,逐條巷掃睇有乜好嘢食同新奇嘢買,是好很開心的.
不過其實到頭來使得仲多,因為韓國食嘢真係好鬼貴,整串串燒已經起碼3000圜幾乎夠你去麥記食個餐,但係行幾步就會見到有嘢想食要科水(放心,經常發生),唔覺唔覺就跌咗你萬幾圜,結果就會覺得好灰,
「屌早知去食燒牛肉好過啦,又唔使咁貴,收工時間啲食店又多囡囡目及!」
呢隊中文名係咪叫「柒咗」
Mnet台晚晚都播MAMA 2014花絮,播極都講唔完,講到個頒獎禮咁大,但我都唔明點解明明係韓國音樂節目(叫乜鬼Asian Music Awards,根本得韓國人入選,全世界都是韓國的),做乜會搬到嚟香港搞呢?真係威的話,香港班靚妹都會肯俾錢飛去韓國睇你啦,而家你自己本土打飛機個頒獎禮要搬去外國做,只搞到自己好似唔夠班好柒噉,就好似大陸啲音樂永遠要去外國買獎再返本土耀武揚威一樣,實質戇鳩.


text:
Jade Szonyi係澳洲航空已經做咗14年,自己本身亦有兩個小朋友,可以話見盡晒所有家長同小朋友搭飛機嘅難題,今次就睇下佢有咩貼士啦!
同小朋友搭飛機最好坐咩位置?
如果帶bb搭飛機,最好揀bb籃對面的座位,不過座位有限,最好提前book定啦.盡量揾個走廊位,最好靠近有換片設施嘅洗手間,方便出入幫bb換片.另外,揀個遠離廚房嘅位置,就可以等bb有個較安靜嘅環境瞓覺休息.至於歲數大啲嘅小朋友,如果有得揀位,最好都係揀翻隔板後面第一排或者其他遠離廚房嘅位置.
小朋友衣著,食物方面有咩建議?
搭夜機的話,我通常會幫小朋友著睡衣,同時帶多幾件衫,就可以因應機艙溫度而加減.機上嘅兒童餐選擇豐富,例如澳洲航空會有BB食物可以提前預訂,不過都建議準備定零食,因為小朋友唔似大人可以定時進食,佢地會不定時肚餓!有零食就可以隨時安撫小朋友,同埋減輕起飛時耳仔痛.好似澳洲航空就準備左Tim Tam , Weis Bars 等澳洲特色小零食.
搭長途機帶咩俾小朋友玩好呀?
機上有好多娛樂選擇,包括兒童節目.我個女鍾意睇書,所以我哋每次飛長途都會喺機場買本新書畀佢.而澳洲航空飛行常客計劃的小朋友仲會獲得Joey Club兒童套裝,可以睇故仔了解澳洲,同埋系畫板上面畫畫,小朋友實全程乖乖聽話!
同小朋友搭長途機最好揀咩時間飛?
搭日機夜機各有好處.如果小朋友係飛機度瞓得著,搭夜機係個最好選擇.搭日機的話,小朋友可以跟返平時作息,不過要用食嘢,玩玩具同睇劇打發時間.所以最好都係培養適應能力,無論咩情況都搞得掂.
有冇其它貼士分享下?
預先計劃好,做定準備,同埋提早去機場,因為有小朋友喺度樣樣嘢都會拖慢咗.有用嘅嘢先好帶,而孭背囊可以騰出雙手,好過用側孭袋.仲有帶定bb濕紙巾,我就算小朋友宜家大左都照帶,可以用黎抹面,抹枱,或者倒瀉野,整污糟左件衫時用黎清潔.最緊要放鬆心情,有需要可以隨時揾機組人員幫手.
有咗咁多貼士,以後就可以輕輕鬆鬆同小朋友去旅行啦!
資料來源: Jade Szonyi Instagram: @mumwithwings


text:
卡里斯提史特德 必去景點及騎士海灣附近酒店推介
騎士海灣附近酒店預訂
神秘優惠價幫你慳更多
即時揭開神秘優惠價,慳得更多
卡里斯提史特德必去推介 - 騎士海灣
想去 卡里斯提史特德 自由行?等 Hotels.com 帶你玩盡 卡里斯提史特德騎士海灣 啦!留意我地文章,話你知去卡里斯提史特德 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋卡里斯提史特德騎士海灣 附近有咩酒店,等你更加容易計劃行程,慳返酒店來回景點嘅時間.
卡里斯提史特德騎士海灣 自由行
去得卡里斯提史特德騎士海灣 自由行最緊要一定係揀啱日子去.一啲熱門景點例如,卡里斯提史特德 嘅 騎士海灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
卡里斯提史特德騎士海灣 交通
想去騎士海灣 暢順無阻濟,最好就係出發前,睇清楚卡里斯提史特德騎士海灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
卡里斯提史特德騎士海灣 必食必買攻略
卡里斯提史特德騎士海灣一直都係旅遊熱門地點,去到卡里斯提史特德騎士海灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
一般情況下,五至六歲以上就係年長嘅兔主子,所以兔主子都會開始出現年老疾病,需要兔友們俾兔主子一個舒適嘅環境,降低生活行動上嘅不便,補充適當嘅營養,維持兔主子嘅體力同免疫力.
最近天氣又降溫,由於兔主子對高溫或者低溫嘅忍受都唔似之前,通常最適合兔主子嘅溫度係15-26度左右,因此要多D留意溫度嘅控制,兔友需要做好兔主子們嘅保暖措施.
講下兔主子嘅屋企保暖小貼士:兔主子如果住係室外,建議兔友們將佢嘅屋企搬入室內避風,兔主子嘅屋企只需要有一個小入口俾佢入屋,避免有風直接灌係入邊,裡面可以鋪上一層木屑或者乾草,增加舒適度同保暖;
如果天氣持續寒冷,可以選擇利用寵物保暖燈同電暖器幫兔主子保暖.保暖燈可以係接近自然嘅環境下幫兔主子驅寒,但要控制好燈泡同兔主子嘅距離,唔好過遠或過近;電暖器使用需要利用定時裝置,避免長時間嘅加溫令到溼度過低,影響兔主子嘅皮膚乾燥;
保暖燈或電暖器都係電器電線裝置,所以保暖嘅同時,建議電線遠離兔主子,最好要有兔友看護下使用;另外,係兔主子被竇下面擺一張小動物專用保溫墊都係一個保暖技巧,有D係有防咬設計,需要購買時要諮詢詳細;
仲有一個係關於兔主子嘅冬天飲食小貼士:一般來講,冬天嘅時候兔主子爲咗保暖會增加自己嘅食量,但因天氣寒冷會減少飲水.因此,冬天照顧兔主子除咗平時嘅食量之外可以適當加少少量幫助佢增加脂肪過冬;
亦都要注意兔主子嘅飲水情況,如果飲水唔多可以用洗淨嘅蔬菜餵兔主子,幫佢攝入水分;溫馨提示餵養量要根據兔主子嘅具體情況,諮詢獸醫情況嘅情況下幫助兔主子過個暖冬.


text:
P2P微貸 爆煲呢個問題,似乎去到銀行擠提嘅級別,由於中國人對 P2P微貸 信心崩潰,同埋好多搞呢啲嘢嘅友仔著草走人,所以一間接一間啲存戶擠提,一擠提嘅結果,大家都知係乜事,就係因信心崩潰,成個產業玩完,跟住又有公司執笠,然後擴大支爆,所以我一直都好肯定,依家根本係支爆緊,而且情況係無乜理由樂觀.
P2P微貸 爆係正常
P2P微貸 呢家嘢,用個腦都知係根本唔搞得,因為受貸果個client一定唔係好客,既然唔係好客,除非呢啲借貸係有政府,或者一啲扶助貧民經濟嘅國際機構支持下,用好靈活嘅貸款條件將啲錢借出去,但一定唔會係私人攞啲錢借出去,仲要無政府或扶助貧民經濟嘅機構支持,否則爛帳一多,加上監管不當一定死得.而依家 P2P微貸 好多用喺啲影子銀行,而影子銀行借果啲項目,一定唔係一般農民,而係一啲貪污,甚至古靈精怪嘅項目,結果係點,大家心照,而支爆前最後一個融資平台,亦即影子銀行都無埋,大家可以諗吓連環爆下將會係乜結果.
你話中共呢鋪維唔維到穩,我睇中共無乜機會維到穩,因為依家係牽連廣泛,好多中國人以為 P2P微貸 利息夠高,將錢存咗入去,反正國有銀行都唔見得安全可靠,仲要 P2P微貸 ,有一段時間係得到中共啲官員支持,大家以為係有官方支持靠得住,就真係將錢存晒入去,依家一生心血血本無歸,又倫敦金,又亂收地,又 P2P微貸爆煲,你覺得堅無事?結果依家習近平將所有責任擺喺自己身上,反而係變咗真代罪羔羊,中共啲人將所有責任入晒佢數,然後真係要為當前中國問題負責果班友,就個個食飽飽攞晒啲錢去西方國家,呢個就係當前中國問題嘅真象.
所以依家支爆嘅形勢咁明顯,仲唔信支爆緊果啲係自欺欺人,依家仲有啲機會可以走,遲吓我睇怕,連走嘅機會都唔知有無嘞,因為真係支爆,隨時係一場內戰嘅形式咁爆發,絕對唔會係講得笑嘅事,就算英國人返嚟都要保得住條命至得.
後話:卓澄咪以為果件假澳門人可以滋擾到我,你控制個咁嘅page,我就繼續打到你沉為止,做五毛係必須付出代價.


text:
梁振英果條仆街,呢排係咁sell 大灣區 概念,佢一定以為收到中央政府乜嘢風,但依家南華早報指,可能受貿易戰影響,成個 大灣區 計劃推遲到七月或八月公布,但我更加相信, 大灣區 呢檔嘢最後係不了了之收場,因為根本成壇嘢都唔知做乜,亦可能令香港銀行系統不穩,被人狙擊咗死咗都唔知乜嘢事.
大灣區 成個計劃都唔知做緊乜
大灣區 係一個唔知自己做緊乜嘅計劃,如果係抄美國矽谷,所以灣區概念,美國嘅Bay Area呢個概念,根本唔係美國政府規劃出嚟,美國嘅Bay Area係一段時間長期產生嘅產物.所以 大灣區 依家只係兩樣嘢,一方面方便炒珠三角已經爛晒嘅樓市,昆香港人倒錢入去,另一方面,可以扮晒平抑香港嘅樓價,因為香港會有人搬過去,否則梁振英同馬屎坑兩條仆街狂sell嚟做乜?
但中美貿易戰時勢最唔同地方係,香港嘅貨幣同金融系統係狙擊唔起,呢個係中國唯一仲操之在手嘅出氣口,如果香港銀行系統出大事,甚至樓價崩潰,就成個中國都跳海,屆時不單係堅支爆,仲要係硬支爆,大把啲錢未走嘅官都會死得好慘.所以依家Trump咁玩法,中國嘅資金流好大機會係一條負數嘅話,咁就唔多掂嘞,所以呢個意圖將香港人搬過去嘅珠三角嘅 大灣區 計劃,依家話要推遲,但實際上,可能只係俾廣東省部分官員可以甩咗身(讓領導先走嘛),然後Trump玩到中國半殘果陣,就用外圍因素為理由剎停件事.相信,只會有更多資金開始離開香港,或準備經香港離開,所以呢個背景下, 大灣區 有得玩就出奇.
中國有好多打飛機人士,向香港人催眠 大灣區 甚至前海前景一片美好,呢啲友仔梗係唔記得咗,香港人都多少記得計劃經濟啲仆街嘢,叫啲廢老將錢掟落鹹水海就無乜所謂,但堅要自己真金白銀去投資就發夢都無咁早嘞.相反,梁振英有無喺 大灣區 項目自己預先圈地,諗住有水搵,呢個我相信中紀委都好想知呢件事,呢啲行為喺現今之世,絕對係死罪一條嚟.我依家反而想知,梁振英呢個所謂 大灣區 推手,最後會係乜嘢下場,係破產定係被中紀委拉,一定係一早去咗英國以為自己甩到身.


text:
今次就同大家講下唔同既性玩具啦.初初都係咁易講過下唔同既性玩具.最主要都係分男仔,女仔玩.無錯,大致上都可以咁樣分,但入面點都有分唔同類型既.每種玩具都好似差唔多,但用到上手就分別好大.希望今次可以幫大家分清楚唔同既性玩具,好讓大家選到合適既性玩具.
男仔如果自慰都離開唔到「打飛機」呢個詞.打飛機用既玩具,一般都係飛機杯.顧名思義係比大家打飛機.
佢既外型就係一個杯,入面用矽膠做,似係一個陰道,然後放陽具入去,再用手控制番個杯去抽插啦.用得飛機杯,就要加潤滑劑,唔係就刮到小寶貝就唔好啦.
市面上都有唔同既潤滑劑,包括發熱發冷,更加好玩.自己就鐘意用發熱,可以感受番女性既溫暖.飛機杯都有分一次性定可以多次使用啦.如果一次性既話,基本都係一百元樓下,而多次性既就大約係數百元至一千元都有交易.物質上就保存較耐就會貴些少.多次性既都係大約用30-50次都會有損爛啦.每次用完之後用水清潔就可以,記住千其唔好用熱水,如果唔係就會溶啦.咁基於衛生問題都係用到咁上下就換個隻啦.
另一種就稱呼做飛機膠啦,佢就好似一個蛋形既安全套咁,不過會厚少少,當男仔既私處硬起來後就可套上去啦之後好似平時打飛機就可以啦,入面有唔同紋路去刺激小寶具.而所有飛機膠基本上都係設計一次性既使用,只要輕輕掂到水都會變溶啦,所以價錢都比較便宜,都係一百元內就有一個啦.
而仲有既就會就仿真人體同吹氣公仔,咁好簡單佢地係仿番一個女仔出黎比使用者好似同緊一個真人進行做愛咁,而公仔中都有一個泂讓玩家發洩,又可能會放上飛機杯.其實睇上去個感覺都幾膠啦,畢竟佢係用矽膠做番一個身體比你.咁你問我係咪真係好似,我都唔敢答你係,都係各花入各眼.
而飛機杯中就有一種就一種AV女優自慰器,即係口講既「名器」,問心啦,呢堆所謂既「名器」價錢絕對唔平,全部係數百元起,質數又唔係特別既好,對我黎講只係Gimmick既玩具,係對唔係起價錢既飛機杯,佶真係做番AV女優既陰道比你去用咩.即使你係我D客,都會咁樣同你講,唔好比人搵笨.可能大家都知呢個道理,所以賣出既銷量都唔係咁好.
下篇文再同大家講下女仔既玩具有咩野唔同類型,比各位絲打好好參考下點樣去買性玩具啦.


text:
中河市 必去景點及斯內林海灘附近酒店推介
斯內林海灘附近酒店預訂
神秘優惠價幫你慳更多
即時揭開神秘優惠價,慳得更多
中河市必去推介 - 斯內林海灘
想去 中河市 自由行?等 Hotels.com 帶你玩盡 中河市斯內林海灘 啦!留意我地文章,話你知去中河市 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋中河市斯內林海灘 附近有咩酒店,等你更加容易計劃行程,慳返酒店來回景點嘅時間.
中河市斯內林海灘 自由行
去得中河市斯內林海灘 自由行最緊要一定係揀啱日子去.一啲熱門景點例如,中河市 嘅 斯內林海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
中河市斯內林海灘 交通
想去斯內林海灘 暢順無阻濟,最好就係出發前,睇清楚中河市斯內林海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
中河市斯內林海灘 必食必買攻略
中河市斯內林海灘一直都係旅遊熱門地點,去到中河市斯內林海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
|
作為一個媽媽,每日最重要嘅任務就係照顧我兩個小王子!岩岩生大仔個時都唔知原來BB仔嘅皮膚係要特別護理,到我陀緊細仔聽其他媽媽講先知原來BB皮膚係薄好多,所以要好小心揀D溫和嘅沖涼護膚產品.細仔出世後,我就試用左QV嬰兒嘅產品,而家大仔同細仔都一齊用緊QV嬰兒沐浴系列,用左一排真係發現佢地嘅皮膚潤滑左,就算而家冬天都唔會好乾同好痕~推薦~
成個系列有四樣產品,我逐樣介紹下兩個小王子分別用緊咩嘅產品先!
QV嬰兒潤膚沐浴油(左),QV嬰兒溫和潔膚潤露(右)
沖涼嘅就有QV嬰兒潤膚沐浴油,即係好多人成日講嘅Bath oil,唔好見到個油字就以為會好油淋淋,其實佢係好似水咁,無色素,無香料,最正係加左落水都唔會有泡泡,最啱得2個幾月嘅細仔用黎浸浴盤!因為呢隻沐浴油係無泡泡,唔會刺激到佢,加左落水之後就會變成奶白色,就好似沖緊牛奶浴一樣,細仔皮膚嫩滑哂,加上沐浴油一D都唔油,所以幫佢沖涼時又唔會跣手,感覺好安全~我每次會倒半蓋嘅沐浴油落浴盤,然後放細仔落去,浸完唔洗水,好方便,沖完之後好清爽,D皮膚又唔會乾!唔錯~
大仔而家都有用QV嬰兒沐浴嘅產品,佢2歲幾夠大個,又會成日四圍玩,所以我會用溫和潔膚潤露幫佢沖涼.呢隻就有泡泡,不過都係好溫和,唔會有色素,香料同埋刺激物,仲有保濕配方!而且佢沖涼之餘又可以洗埋頭,一枝搞掂幾方便~
另外QV嬰兒仲有2隻cream,一樣係低刺激配方,都幾好用~
細仔皮膚比較敏感,屁屁成日都會俾尿片整到又紅又痕,我一日會幫佢搽2次QV Baby嘅Barrier Cream,有舒緩滋潤作用,最好係可以改善因尿布疹引致嘅皮膚敏感問題,細仔搽左一排真係無咁紅.
大仔就會用大罐D嘅Moisturising cream,因為佢成日又走又爬咁,d手踭腳踭位明顯比較乾.呢隻保濕cream係高濃度配方,可以24小時保濕,大仔成日郁身郁勢,所以呢隻cream清爽唔笠就岩晒佢!
試用QV嬰兒嘅產品之前我都有做過功課,知道係澳洲一個幾出名嘅牌子,佢地嘅產品好強調性質溫和同埋pH值平衡,最最最重要係全部都無色素,無香料,無刺激物,我先夠膽俾2個小王子用~用左都2個星期啦,的確唔錯!
Archiver|手機版|Privacy Statement|Terms Of Use|Contact Us
GMT+8, 2018-10-17 00:30
Powered by theztyle.com
© 2008-2014 The Ztyle.


text:
我哋教育小朋友一定係着重於讚賞同鼓勵,因讚美中長大嘅孩子會活得自信,思想又正面.但近年教育方針趨向瘋狂學習,好多小朋友細細個,響學科成績,樂器同運動方面,已經叻無可叻,加上父母不停稱讚,令小朋友喜歡同人比較,容易自滿,甚至自大.讚又唔係,唔讚又唔係,咁我哋應該點樣去取個平衡,同埋應該點樣去讚賞佢哋呢?
我覺得教導同賞罰,係同一件事嚟,係需要一同進行.簡單舉個大家身邊時有發生嘅例子,你就明白你唔可以只讚不教,或只罰不教.例如,有個小朋友佢響學校成績彪炳,常獲老師稱讚.10樣課後活動,英文數學,畫畫彈琴,游水空手道,樣樣皆精.
父母當然以佢為榮,每次講起呢個仔就感覺吐氣揚眉,不停響人家面前稱讚.而呢個被父母捧到上天嘅小朋友,漸漸變得目中無人,事事認叻,對其他小朋友,甚至對自己父母態度好差,令人不願同佢做朋友.呢個係典型我哋常見,「只讚不教」嘅例子.
其實個小朋友都幾無辜㗎!學嘢快,天資聰穎,但父母眼中只着重佢學習表現,不停畀錢報堂,付出嘅就只係送佢上堂嘅車程時間,同埋對好成績嘅讚賞.小朋友學習時間長,連休息都唔夠,父母仲邊有時間去教導佢做人嘅道理.所謂勝不驕敗不屢,如果好好教導品德,呢個小朋友會更加成功,更加討人歡喜.
而「只罰不教」,相信大家見唔少,甚至係自己父母對自己嘅教育方式.上一代嘅人,特別鍾意用打鬧呢種高壓方法去教仔.父母都為生計忙碌,邊有咁多時間慢慢教,最直接最快有效果就係打鬧.佢唔會解釋比你聽點解打你鬧你,通常小朋友係畀父母打到自己醒目,下次唔會再做,咁父母就達到目的喇!
上一代就鍾意打,時代唔同喇,而家打仔會坐監㗎!唔打得,咁點教?其實冇解釋哋懲罰,罰完唔教,或者不停踐踏,貶低小朋友自信,我覺得心靈傷害仲嚴重過你出手打佢.近日聽到個朋友仔講,佢從小得唔到父母支持,可以話做任何嘢都係畀佢哋踩,有彈冇讚,搞到佢成長中做咩都好冇心信,覺得自己唔叻,有時唔想衰咗又畀父母鬧,會連嘗試都冇動力.
佢好想聽到父母一句讚賞,可惜咁多年來,即使做得好嘅事情,佢哋都冇為佢驕傲過,佢感覺唔到父母嘅愛,其實好唔開心,係個好大嘅心結.
其實讚又好,罰又好,我相信父母們係出於關心緊張,係愛錫仔女的,只係用錯方式表達,唔知自己果套教法係間接傷害左小朋友.如果父母們都可以賞罰分明,讚完罰完,花時間教導番畀小朋友,爸爸媽媽點解會讚你,雖然叻咗但唔可以驕傲,其他小朋友同樣都付出好多心機去做,能夠盡力已經係好值得嘉許.
教佢明白學習過程永遠畀結果重要,否則佢將來一遇挫敗,就難以面對,欠缺抗逆能力了.同樣地,罰完鬧完小朋友,最重要係同佢事後討論,好好解釋番成件事,否則佢不明所以,轉頭又係重覆犯錯.


text:
大家好,今日小編會同大家討論一下競技場入面先手,後手嘅起手問題.
爐石競技場入面,先手同後手係完全兩個概念,後手會多一張牌而且重要多一個幸運幣,所以先手後手留牌時所考慮的內容亦都會有相當大嘅出入.
起手小錦囊
喺競技場入面,一般嚟講combo係比天梯少嘅,完美組合或者「天胡」嘅機率會比較細,所以節奏上亦都會比天梯嚟講慢1d.所以一般而言,前幾個回合一般只會每round落一張牌.
首先講講先手嘅開局情況.對於先手嚟講只有一種理想開局,就係1234按時落怪,用曬所有水晶,咁樣嘅開局其實就已經可以得到比較大嘅優勢.但一般嚟講,機率上要做到開局「天胡」其實都算幾困難.退而求其次嘅話,就係開局其中一個回合卡1費,例如3費時只可以出到一隻2費嘅手下,又或者4費時出隻3費手下.呢種情況喺先手開局比較常見,而最差嘅開局係無牌可以出迫住用英雄技能.
而後手嘅話,由於有幸運幣嘅存在,再加上後手開局比先手要多一張牌,所以我哋會有唔只一種嘅開局去選擇,比較常見嘅後手開局包括2234,1334,1244三種.呢三種開局分別喺1費,2費,3費三個唔同嘅時候使用幸運幣.但對於依家嘅版本嚟講,三種開局嘅比率都非常接近.小編呢度建議各位盡量將幸運幣喺頭3round就用左佢,唔建議將佢留到後期用,因為後手原本節奏已經落後先手好多,每1round其實都已經比人差1費做野,而呢個幸運幣就係我哋追返節奏最好嘅手段,如果唔盡早將呢個手段用出去,咁樣嘅話喺競技場嚟講就好難將節奏追番返嚟架啦.
另一方面後手嘅選擇開局係比先手多,而且後手開局比先手要多一張牌,所以如果我哋係抽到後手嘅話,就一定唔可以發生某一個回合卡手,卡費嘅問題,每一粒法力水晶都要用曬.就好似上文所講咁,幸運幣是我哋抽後手搶返節奏嘅重要關鍵點,所以我哋用幸運幣跳費召出嚟嘅手下一定要做到壓制對面上round所出嘅手下.大家要記住,特登用幣去跳費打隻手下出來同對面1換1係一個好蝕嘅做法,底線係跳3費嘅時候同對面1換1咁樣嘅話相對嚟講就無咁大損失.
起手留牌錦囊
當講到留牌嘅問題,最重要當然係要參照選牌原則,第一樣優先要考慮嘅係每個回合可以用嘅牌,呢度指可以用嘅牌係唔止講緊張牌嘅費用,係講緊手上嘅牌岩唔岩時機出(早前小編曾用放狗作例子,2費放狗通常唔需要第2round時打出.)每次做留牌動作時,可以先考慮一下前3round嘅出牌計劃後再揀牌.當然講到呢度一定會有讀者講無可能可以預計曬所有情況同應付到所有嘅變化,但因為競技場並唔係用自己建構嘅牌組,所以留換牌盡量做到前三回合順風嘅話基本上離贏不遠.
先手嘅話3費嘅牌建議全部都換曬佢,如果起手嘅時候真係太爛嘅話,可以選擇留1張4費嘅aoe法術卡.盡量做到1,2,3或者2,3,4.而224,122都係可以接受嘅.但是如果出現2張3費卡,就換咁一張啦,因為第3round用2費是可以接受,而第4round出3費真係會比對面好大場優.
後手最好嘅情況是1334,2234,1244.同樣後手都盡量唔好喺在4費round時出3費怪.但係喺選牌唔合理,低費卡過少嘅時候,後手是會比先手好過,因為容錯比較低.但是喺選牌好合理嘅情況下,先手一般是會有優勢過後手.這亦都係是可以解釋得到點解新手喜歡抽到後手,但先手嘅勝率卻高過後手.


text:
超級馬利奧樂園3 華利奧樂園
超級馬利奧樂園3 華利奧樂園(日文:スーパーマリオランド3 ワリオランド;英文:Wario Land: Super Mario Land 3)係任天堂1994年1月21號喺Game Boy出嘅超級馬利奧樂園系列作品.
佢係第一隻由華利奧做主角嘅遊戲,亦係Captain Syrup(キャプテン・シロップ)同佢嘅馬仔Brown Sugar Pirates首次出場嘅遊戲.
雖然係叫「超級馬利奧樂園3」,但係馬利奧喺呢隻遊戲絕少出現.
簡介[編輯]
華利奧樂園嘅故事係超級馬利奧樂園2:六個金幣(華利奧係呢隻遊戲嘅最後大佬)嘅延續.同之前嘅超級孖寶兄弟系列作品唔同,遊戲冇公主要救,而目的係令華利奧搵到越多嘅錢去買城堡,令馬利奧妒忌.另外華利奧亦可以儲「心」,儲到咁上下就可以獎隻.
成隻遊戲有40關(包埋隱藏嗰啲).其中多個關有隱藏嘅寶箱,而嗰啲地方要用到鎖匙先至入到去.每個寶箱都有唔同嘅寶物,而寶物亦有唔同價值.
玩[編輯]
華利奧嘅行動方式同馬利奧有唔同,其中之一係佢就噉掂啲敵人自己都唔會有事(掂到佢哋啲武器除外),而佢踩到敵人之後,重可以將佢哋拎起當武器用.
如果佢有10個或以上嘅錢,華利奧可以攞出一個值10個錢嘅銀仔,去開終點大門,開Check point又或者當武器用.佢掟出去嘅銀仔係可以收返.
華利奧可以攞一啲帽嚟同自己升級.噴射帽令佢可以喺個天飛一段距離,走得快啲,亦可以喺水入面用衝撞;火龍帽令佢可以噴火攻擊,就算落咗水都出到;牛角帽令佢更加大力,可以衝撞多一段距離,吊喺天花板同埋出重磧.另外,華利奧亦可以攞星星令自己變成無敵一段時間.
如果華利奧中招,就會縮細,冇帽戴同埋冇得出衝撞.喺縮細咗嘅情況下再中招就會死同埋跌晒喺嗰關搵到嘅錢.


text:
六至八月對大學生嚟講通常係SEM BREAK(暑SEM的朋友例外啦).想當年我仲係讀緊書嗰陣,同啲同學通常都係問幾條問題,由最普通嘅「有咩搞呀?」到充滿期盼嘅「去邊度玩呀?」再到非常現實嘅「有無做intern呀?邊度呀?幾多份呀?」等等.
對於一定數量嘅實習大律師嚟講,六至八月就係「call左」(正式取得大律師資格)後但又仲係serve緊pupillage嘅日子.呢啲時候大家見面除咗問「你而家跟邊個呀?」之外,就係「你搞左limited practice未呀?」
我好多朋友,一聽到limited practice就會即刻問係咩嚟.「即係淨係可以做最細啲case?」真係唔使睇都知我位鍾意睇大台劇嘅朋友Mandy(係呀又係佢啦)有幾期待我做大case,不過一出嚟就接大case呢啲嘢--ff太多會傷身架.
但事實上,limited practice(有限度執業)又真係唔係解只能夠做某某種案件喎.其實有限度執業可以話係實習大律師嘅獨特執業模式:因為仲係實習期間,所以如果有律師搵你做嘢,你就可以問下你師父係咪畀你去接呢單case.通常師父見到徒弟有生意,都會好支持佢地去接,由得佢地安排時間去做自己嘢,而同時自己都會有supervise徒弟嘅義務.有限度嘅意思,就係師父都會睇下你嘅能力有無可能應付到單案件,又或者你實習嘅期間係咪適合去接.
所以,呢種執業模式個名雖然係有限度執業,但係有實力又有人品嘅話,做大case上高院都有機會㗎!(只係這些機會不屬於……唔講喇.)
好多pupil barristers變左barrister-at-law之後都會立即申請limited practice,一嚟可以盡快拎經驗,二嚟都想賺點生活費嘛.不過又唔係個個都會咁諗,疊埋心水諗住完成實習先執業嘅都大有人在.不過可能因為呢行競爭越嚟越大,「你搞左limited practice未呀 ?」幾乎變咗句問候語,我仲試過聽到有朋友答完「無呀!」之後俾人以為佢講大話添!其實出嚟做嘢點樣選擇就同大學生安排實習一樣,每個人都有自己嘅步伐嘛.無論呢刻係咩階段都好啦,呢度都祝各位同行未來嘅發展順順利利呀!
藍天柳 @ 法政巴絲
原文於二零一八年七月七日刊於蘋果日報


text:
旅行達人推介5大旅行超輕好物 第1位原來係……@Miss Sunny
(Presented by Whisper)
01/ 液體M巾
去旅行遇著M come,你都咪話唔掃興,第一位備受達人推介嘅輕便好物就係液體M巾喇!佢超輕,薄,貼嘅設計,有3D回彈力,就算你點摺佢入行李都唔會變形,超薄材質勁慳位,一吸到底唔會變厚變重,加埋佢嘅坑紋用咗3D Fit防走位設計,緊貼身體曲線,坐長途機都唔怕佢黐埋一嚿或者走位,旅行用咗佢好似冇嚟M咁free!
02/ 隱形眼鏡盒
女生最多就係化妝同護膚品,防曬,面霜,粉底每日用量其實好少,用隱形眼鏡盒裝晒佢就夠晒慳位,仲有蓋唔怕漏晒出嚟!
03 / 手壓式真空袋
唔想衣服佔太多行李位,去十蚊店買啲手壓式真空袋裝衣物,可以幫你慳番唔少位,用法簡單方便又可重複再用,買再多戰利品都唔怕冇位放啦!
04/可摺疊tote bag
去血拼梗係帶個最薄又最大嘅tote bag,將所有買返嚟嘅嘢塞晒入去,就唔怕左一袋右一袋攞漏嘢!
05/牛油紙番梘
手提行李唔可以帶超過100ml嘅液體.預先將沐浴露同洗頭水搽落牛油紙度,乾咗之後 cut成小片,就整好超輕便嘅紙番梘,每次用一小片,帶幾多行李都唔會overload啦!
銷售點:各大藥房,超市有售


text:
杜拜 必去景點及阿爾巴沙池塘公園附近酒店推介
阿爾巴沙池塘公園附近酒店預訂
神秘優惠價幫你慳更多
即時揭開神秘優惠價,慳得更多
杜拜必去推介 - 阿爾巴沙池塘公園
想去 杜拜 自由行?等 Hotels.com 帶你玩盡 杜拜阿爾巴沙池塘公園 啦!留意我地文章,話你知去杜拜 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋杜拜阿爾巴沙池塘公園 附近有咩酒店,等你更加容易計劃行程,慳返酒店來回景點嘅時間.
杜拜阿爾巴沙池塘公園 自由行
去得杜拜阿爾巴沙池塘公園 自由行最緊要一定係揀啱日子去.一啲熱門景點例如,杜拜 嘅 阿爾巴沙池塘公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
杜拜阿爾巴沙池塘公園 交通
想去阿爾巴沙池塘公園 暢順無阻濟,最好就係出發前,睇清楚杜拜阿爾巴沙池塘公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
杜拜阿爾巴沙池塘公園 必食必買攻略
杜拜阿爾巴沙池塘公園一直都係旅遊熱門地點,去到杜拜阿爾巴沙池塘公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
(呀劍萬帥)玩足全日: 荔枝角公園徹底大攻略
難得今日冇媽咪同哥哥,得我同芊芊兩個拍住拖咁去玩!我帶佢學完跳舞搭西鐵,一於喺美孚出閘行行荔枝角公園
就係西鐵站出口一出就會見到呢個一開三嘅瀡滑梯,瀡落去嗰陣蛇腰咁瀡,真係可以媲美香港公園翻新過嗰條瀡滑梯!
一於喺度玩番夠本先返屋企
就係呢個”S”型彎位,瀡親都會超有快感
所以滑過番尋味,瀡咗幾廿轉!
仲有其他遊樂設施,跟住咩都玩D
呢個靚靚火車設施都算係荔枝角公園近西鐵站段嘅地標,小朋友個個都輪流喺度扮車長揸火車
「排咗咁耐終於到我啦!等我載住其他小朋友番元朗先!」
落番去地面估唔到又有一個
小朋友真係有無窮無盡嘅精力
韆鞦點少得呀!
睇佢玩個樣真係一D都唔似女仔...成個男仔頭
荔枝角公園好大,喺呢一邊設有一小賣部,大家可以喺度補給!不過其實便利店都係喺附近啫…
中國式嘅建築,小橋流水!咁靚嘅景梗係要同芊芊影多D靚相
荔枝角公園嘅招牌
周圍都係山山水水,真係好似走咗入去古裝片咁(如果唔係相下底嗰條燈柱穿崩嘅話)
擰番轉頭就見到美孚新邨,即刻由古裝片走番去時裝片
整個公園幾乎都係被美孚新邨包圍住
喺橋上同芊芊睇咗陣鯉魚!好寫意喎
我哋穿過美孚西鐵站,向嶺南之風出發
大家記住唔好喺公園範圍踩板同單車,要去番專屬場地先好踩
行行吓見到遍地花瓣,芊芊就停低話要執花瓣同埋樹枝
邊行邊執已經好滿足,其實呢度周圍都有好多好大嘅草地,如果唔想去遠的話,近近地喺呢度野餐都係一個唔錯嘅選擇
你睇吓!真係周圍都有大草地,而且又少人,唯一比較輸蝕嘅係冇靚靚嘅風景
好靚嘅花卉蝴蝶造型
行到嚟呢度可以見到多D家庭喺度野餐,因為有個遊戲場喺附近,所以呢頭食完嗰頭走去玩就最啱
呢度仲有個長者門球場,不過我就真係唔識玩,可能我第時老咗自然會識得玩


text:
「咩話!又唔得閒放我飛機?」呢個可能係好多車友組團踩單車時會講嘅說話!香港人咁忙,約團真係唔易,但有咗呢個 Apps,約團踩單車應該易好多!
呢個名叫 "Join" 嘅 iPhone Apps 其實最主要用途就係:約踩單車!市面上其實都有唔同嘅 Apps 去等大家一齊踩單車,但係通常都係先定一條路線,自己先踩一次,然後 post 上 Apps 度,俾人 Time Attack!
"Join" 就有啲唔同,首先,佢嘅出現係真係俾用家約人地約踩單車用,例如你今個星期六想踩大圍到大美督,咁你就可以先定下路線,例如中間你可能要特登兜去馬鞍山,再 Skip 大埔市中心直入大美督,都可以先 set,後 Call 馬,就好似 Facebook Event 咁,set 好時間集合地點,咁就可以嗌晒咁多個親朋好友,睇下邊個有興趣 Join!咁就唔使好似 Whatsapp Group 做搞手咁,十問九唔應,又或者要應付咩:「有邊個去先?」咁難答嘅問題喇!
另外,set 完路線之後,你都可以 set 返你淨係受咩單車玩,例如你今次淨係想同 Road Bike 玩,你都可以講淨係受 Road Bike 玩;又或者係你今次想慢踩,就可以 Set 返速度等大家知道今次踩法係點.而 "Join" 亦都會即刻幫你分析返今次路線究竟有幾長,同埋海拔高度等,幫你睇到今次踩的路線好唔好踩,或者啱唔啱踩等.
"Join" 的另一大優點,就係可以公開你的路線俾其他 "Join" 的會員知道!首先,約得單車團當然想有其他朋友 Join,識多啲朋友啦!所以如果你係孤獨單車客,放假無嘢做想搵下團嚟 Join 出去踩下單車,你可以開返個 Apps,就可以即刻搵到附近有咩團搞緊,同路線資料等等,啱你嘅,就撳 "Join",就可以去會合新朋友喇!更重要係即使你身在其他國家或城市,都一樣可以搵到團!踩完之後你都可以 Share 返當時點滴,所需時間等等.當然,有得 Share 就當然可以砌一個自己嘅 Profile 啦!話唔定如果女仔開團,整返啲靚女相上個 Profile Pics 度,會吸引到好多型男 Join 你個團同你踩單車呢!
最後,呢個 "Join" 暫時只有 iOS 版,Android 未有提供,而亦可以配合 Garmin Connect IQ 使用,你單車的碼錶就可以俾到資訊俾你,例如踩左幾耐幾遠,附近有幾多團等等.睇嚟呢個 Apps 真係好啱鍾意踩車同埋約人去踩單車嘅你用呢!
先建立自己的 Profile,然後就可以定路線開團!
如果要 Join 人團的話,首先你可以揀返你而家晌邊度先,Click 入去,就會 List 晒現有嘅團出嚟
揀好團之後,你可以睇到個團,或者路線嘅性質,例如係淨係受 Road Bike 玩,幾長要行幾高斜路,平均速度等等.OK 喇,就撳 Join!踩去目的地 Join 人 / 朋友啦!
踩完之後,你都會有返今次路線嘅 Data,例如踩左幾耐,GPS tracking Data 等等,當然,一開始你都見到有 Profile,就自然可以好似 Facebook 咁 Share 團中相片等等啦!
Join 支援 Garmin Connect IQ,所以用家可以用碼錶睇返路線資料,附近有咩團咁,方便唔使成日用電話睇,慳電!
相關網站:Join
誠意邀請各位以文字,相片甚至影片,跟大家分享有關單車的事!
題材不限,隨便發揮,內容如路線靚相,經驗之談,遊記趣聞,買車改車等亦可.
內容版權歸作者所有,亦歡迎留下大名 / 筆名,以供萬民歌頌.XDD
投稿方法:請把以下檔案電郵至 submit@15km.hk:
- 內文 (Word / 純文字)
- 圖片 (JPG, 600px 或以上更好)
- 影片 (eg: Youtube link)
- 閣下姓名及聯絡方法
註:15km.hk 保留最終刊登,修改權利;投稿文章皆為作者本人立場.


text:
繼續補食譜,話說farewell晚餐其中一道「胡椒焗溫哥華蟹」係突然去做.
買材料時呀姨堅持買溫哥華蟹比我試下,佢又怕我辛苦就話叫表妹放工後用薑蔥炒.
咁阿姨買完蟹後,我都無理過呢兩隻蟹,拼命三娘地去預備我要整嘅其他菜式.
當我預備得七七八八時仲有時間比我休息下,撩下臭包玩.
就係呢個時候我好似不甘寂寞咁手痕想整埋兩隻蟹,為何永遠放不低......
二來我唔想表妹放工仲咁辛苦,反正我其實煮四,五款嘢實在太得閒咁,哈.
三幾下就整到呢個蟹喇!好鍾意呢個做法又香又帶少少辣,不過今次我唔敢落太多黑椒,如果夠狠落多啲仲好味呢!
溫哥華蟹勝在大隻,但味道未算係最鮮甜,但我都好開心乜都試下嘛,多謝阿姨~
食譜:
蟹 1隻或兩隻
(如果香港買蟹買肉蟹整呢個最好呢)
黑胡椒 2湯匙
洋蔥 半個
牛油 少許
鹽 半茶匙
生抽 少許
酒 少許
做法:
1. 將隻蟹宰割後就撲少許粉去煎一煎佢
(出面街做法會炸,因為炸完蟹肉會實淨d咁炒就好炒啲,但晌屋企唔好浪費油去炸了)
2. 牛油爆香洋蔥,及薑,再加入胡椒炒香兜勻加入蟹
3. 加鹽,少少生抽同酒兜一兜就放入焗盤中
方法一:用蓋上錫紙 用220度焗大約10分鐘
方法二:你可以兜完後蓋上鑊蓋焗煮佢5分鐘
點解無蟹蓋?因為蟹蓋好難炒,我就焗既時候先加番個蟹蓋上去焗
如果你地用第二個方法都可以晌焗煮時先加番蟹蓋
原文連結:
相關文章:
散文與食譜作者,專欄作家;除了寫食譜及食評,還有旅遊及美容產品


text:
吉陽 必去景點及Hudie Valley附近酒店推介
Hudie Valley附近酒店預訂
神秘優惠價幫你慳更多
即時揭開神秘優惠價,慳得更多
吉陽必去推介 - Hudie Valley
想去 吉陽 自由行?等 Hotels.com 帶你玩盡 吉陽Hudie Valley 啦!留意我地文章,話你知去吉陽 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋吉陽Hudie Valley 附近有咩酒店,等你更加容易計劃行程,慳返酒店來回景點嘅時間.
吉陽Hudie Valley 自由行
去得吉陽Hudie Valley 自由行最緊要一定係揀啱日子去.一啲熱門景點例如,吉陽 嘅 Hudie Valley,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
吉陽Hudie Valley 交通
想去Hudie Valley 暢順無阻濟,最好就係出發前,睇清楚吉陽Hudie Valley 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
吉陽Hudie Valley 必食必買攻略
吉陽Hudie Valley一直都係旅遊熱門地點,去到吉陽Hudie Valley,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
时间:2018/05/30
神巴巴姓名网
小编:PA叔
宋姓宝宝起名大全你肯定用的着.如果你正在为姓宋的男孩名字,姓宋女孩起名大全绞尽脑汁,快来看看小编特别为你精选的男孩姓宋起名大全或姓宋女孩起名大全,相信一定能为你给你的宝宝取名字提供源源不断的灵感!
宋姓宝宝起名大全里带来财运的名字
宋依琳 宋文玥 宋文喧 宋芸熙 宋珉焓 宋宇沁 宋濡瑶 宋光玥 宋乐丹 宋雯睿
宋玥茹 宋琳淑 宋燕焓 宋奚瑶 宋蕴雨 宋谊美 宋丽霞 宋易宸 宋颢元 宋夕琼
宋秋霖 宋享怀 宋问萍 宋使制 宋浪萍 宋例蔡 宋佳学 宋芊霏 宋约冠 宋征弦
宋彤茵 宋倩媛 宋莉含 宋颖如 宋渲蕊 宋诗玥 宋茹聪 宋岚茹 宋睿亿 宋含蕊
超霸气的宋姓宝宝起名大全
宋娅妞 宋婴叶 宋婴缘 宋鹦婴 宋宛殷 宋娅螈 宋娅颐 宋宛晏 宋宛运 宋鹦辕
宋侑艳 宋婉诱 宋怡燕 宋艳嫣 宋诱嵛 宋婉瑛 宋娅慰 宋婉闺 宋怡坎 宋尹惠
宋运尔 宋奏羿 宋婉端 宋帝拓 宋松庚 宋柔颖 宋爵屹 宋纪琏 宋思羿 宋重眉
宋羿音 宋思军 宋威招 宋俊施 宋佳陆 宋涌狮 宋昀弢 宋坦沅 宋振荥 宋昂长
宋鹦应 宋依壅 宋怡暮 宋尹淇 宋岫依 宋燕含 宋燕慧 宋宛燕 宋依燕 宋讴圻
高雅的姓宋宝宝起名大全
宋奕瑶 宋诗翠 宋诗采 宋玉萱 宋舒竺 宋函雨 宋芸妍 宋凝菡 宋含洋 宋颖旭
宋晗卉 宋旭彤 宋艺雪 宋逸芯 宋珏涵 宋彤琦 宋晴玫 宋雯儒 宋美喧 宋芯阳
宋胡溪 宋仑锡 宋放阔 宋非诺 宋祥瑜 宋玥柔 宋仑燕 宋昕汪 宋绍瑜 宋朗端
宋炬韦 宋昭冀 宋计厚 宋沙弢 宋昆应 宋常菊 宋直禧 宋炫帝 宋使奋 宋欣和
宋昕芸 宋玲箫 宋耘晴 宋羽真 宋语妙 宋红宸 宋羽萤 宋鹭梦 宋彤言 宋昱莹
宋姓男孩起名大全里最好听的名字有哪些呢?
宋钧丰 宋家辰 宋颢麟 宋昕焱 宋香音 宋洪义 宋宝兴 宋挥弈 宋丰瑞 宋宇宸
宋鸿宇 宋光誉 宋元戎 宋颢臣 宋伟彦 宋昊睿 宋峻昊 宋俊哲 宋宏贤 宋昊鸿
宋建池 宋红丹 宋圣媛 宋建程 宋宏岩 宋小霞 宋欣雨 宋子辰 宋飞涵 宋涵飞
宋雨馨 宋雨航 宋宇航 宋 峰 宋新绿 宋春茗 宋春信 宋雅童 宋雅萱 宋恩雅
宋宜宸 宋予晗 宋经艺 宋建伟 宋楚君 宋佳斌 宋家轶 宋苍华 宋裕明 宋麒鸣
姓宋男孩起名大全里最吉利又好听的名字有哪些呢?
宋昊杰 宋延宗 宋若纯 宋蕴涵 宋铭延 宋蕴轩 宋弘博 宋中旭 宋开畅 宋然飞
宋淼鸿 宋承兴 宋昊纾 宋翌莘 宋真澎 宋观淮 宋睿宝 宋成恺 宋舒铭 宋兴月
宋林童 宋晨轩 宋相瑞 宋心洁 宋 丹 宋晟睿 宋恩希 宋恩曦 宋静和 宋东英
宋东涛 宋东燕 宋凌晓 宋凌筱 宋灵凌 宋凌素 宋灵素 宋青修 宋安容 宋晨曦
宋懿冰 宋羽成 宋基翔 宋廷桦 宋英武 宋锦才 宋玉辰 宋斌钰 宋如峰 宋成兴
男孩姓宋起独特稀少名字大全
宋成周 宋博超 宋洪继 宋信飞 宋智心 宋昌涛 宋睿锦 宋赟哲 宋鸿冰 宋宏峻
宋旭钧 宋海濡 宋程喜 宋光斌 宋傲天 宋博粲 宋卫忠 宋涵烁 宋鸿鹰 宋秋博
宋凌萱 宋和萱 宋宜均 宋唯希 宋承灿 宋真天 宋元天 宋元曲 宋从安 宋凌和
宋凌雅 宋雪凌 宋安真 宋子元 宋春语 宋馨和 宋宁馨 宋元青 宋愫约 宋佳琳
宋忻媛 宋偌婷 宋美聆 宋子瞳 宋宇嫣 宋舒宜 宋晴茗 宋梦洳 宋宸菲 宋谊依
宋姓女孩起名大全里最有诗意的名字
宋广荣 宋裕洋 宋彬翔 宋兴彦 宋涌搏 宋鸿洲 宋宗胜 宋睿皓 宋政修 宋炫柔
宋一葵 宋蝉彤 宋敏裳 宋反菱 宋鐾勾 宋茉塾 宋兰曛 宋彩鸢 宋曼宁 宋娅妞
宋婴叶 宋婴缘 宋鹦婴 宋宛殷 宋娅螈 宋娅颐 宋宛晏 宋宛运 宋鹦辕 宋侑艳
宋帏涵 宋允承 宋展川 宋智诚 宋炜舒 宋颢熠 宋秋零 宋博言 宋湘文 宋钦昭
宋国鸿 宋锦凡 宋文光 宋军岚 宋赟俊 宋泓晖 宋暄宸 宋鉴彬 宋语扬 宋嘉鸿
姓宋女孩起名大全里超有内涵的名字
宋城勋 宋其云 宋天齐 宋宪帝 宋立慧 宋承勋 宋祖名 宋治天 宋岳庭 宋娓娓
宋宪之 宋薇薇 宋越扬 宋建育 宋思蕊 宋泽勇 宋测勇 宋连官 宋志坚 宋平舟
宋婉诱 宋怡燕 宋艳嫣 宋诱嵛 宋婉瑛 宋娅慰 宋婉闺 宋怡坎 宋尹惠 宋鹦应
宋依壅 宋怡暮 宋尹淇 宋岫依 宋燕含 宋燕慧 宋宛燕 宋依燕 宋讴圻 宋怡嶙
宋屏舟 宋若童 宋若彤 宋若桐 宋若同 宋杜杜 宋丹茗 宋潞露 宋承宪 宋晓建
宋友友 宋欣祺 宋宗祥 宋文敏 宋泽阳 宋喜桥 宋宜归 宋金虹 宋泊韬 宋羽东
女孩姓宋起名大全里富贵霸气的名字
宋雪寒 宋坦乔 宋宪棋 宋兴风 宋宪淇 宋宪臻 宋雨芯 宋雨星 宋宪昱 宋羽芯
宋宪昊 宋维杰 宋鸿菊 宋小春 宋宪达 宋俞萱 宋水仙 宋英豪 宋治勇 宋庆逸
宋艾馀 宋彝牡 宋岫宛 宋娅佑 宋昀恩 宋婉嫣 宋羑佑 宋怡牡 宋怡圻 宋侑瓯
宋昀燕 宋鄢忘 宋埠翡 宋艳雪 宋瑛洳 宋裳翌 宋筱溟 宋刹莹 宋月茗 宋朵琴
宋天虹 宋永栋 宋岩钰 宋梓亦 宋宇力 宋梓濠 宋浩晟 宋卫邦 宋兴月 宋学文


text:
艾馬利接任新廠長 四平八穩不過不失人在中環 - CK
2018/5/24 — 10:48
終於都官宣咗啦,艾馬利接任新廠長.如果問我,相比起阿迪達,我都傾向揀佢多啲嘅.論到經驗,點計都係佢高一籌嘅.
但係對佢期望大唔大呢?老實講,其實又唔係好大.雖未至於悲觀,不過呢個 appointment,肯定唔算係「充滿希望」嗰隻.當年高普去教利物浦,期望就真係大啦.艾馬利教阿仙奴,我諗極其量都只可以話審慎樂觀啦,我諗大部份球迷都係同我感覺差唔多,都係觀望為主吧.
艾馬利俾我感覺係 … 四平八穩,不過不失.講唔出佢有乜嘢唔好,但亦唔係好講得出佢有咩特別好.比較令人留低深刻印象嘅,係佢響西維爾同華倫西亞時期,面對資源緊絀,主力年年賣走嘅歲月裡面,依然能夠帶領球隊打出唔錯嘅成績.喺呢個角度去睇,佢堅係好啱阿仙奴嘅「一貫作風」的.到佢帶PSG嘅時候,emmm,唔係真係話好差,只係覺得,佢有啲鎮唔住咁嘅 feel 囉.
又據講,艾馬利係個排陣佈局非常精細嘅教頭,相比起喜歡比球員自由發揮嘅雲加,響呢個年代嘅足球裡面,我諗應該算係一個正面嘅改善.另外,佢英文好似話麻麻地 … 假如佢響PSG嗰陣都係麻麻地鎮得住班球員,現在更加多咗一樣語言障礙,其實會唔會有啲雪上加霜?
ok,上面講嗰啲,全部都係吹嘅遮,毫無根據的.可能佢最終會好掂都唔定.不過,若然佢唔好彩真係失敗而回,我反而覺得,最大嘅可能,恐怕係球會新嘅權力架構,多過佢本人嘅能力問題.雲加在位二十二年,大權在握,乜都係佢處理晒.去到後期成績唔好,我覺得好大程度係因為佢要兼顧嘅事情太多,而令佢應付唔嚟.雲加離開,最大嘅改變唔係個教頭換人咁簡單,而係成個管理架構嘅改變:由獨攬大權變為分權管理.現代足球事項繁多,舊式嘅一人管理好明顯不足以應付,走向歐陸化分權管理,大方向我諗係正確嘅,只係呢個過渡期,其實應該都幾大震盪,球會上下人人都要習慣.分權管理取長補短互相制衡唔係唔好,但萬一管理層之間有乜心病,各懷鬼胎之時, damage 恐怕比單人獨攬大權嘅 football manager 嚟得更大.一個大權在握嘅 manager 唔掂,你一嘢炒咗佢就可以止血.幾派人玩內鬥,你炒幾多次領隊都無補於是.所以呢,阿仙奴呢幾年有冇起色,邊個係 head coach 我諗未必真係咁大影響,反而係呢個管理模式嘅過渡做得 smooth 唔 smooth,先至係關鍵.
對於呢樣嘢,我極極極希望會係順順利利的.不過,又據聞,現在好似話,班主高安基開始交捧俾個仔去做 … 而我對普遍富二代嘅 ego,與及佢地處理人事問題嘅手法,不嬲都係有啲偏見的.
希望係我錯吧.
(標題為編輯所擬)


text:
政Whats噏︰葛珮帆鍾國斌唔怕摸頂買豪宅
喺美國加息陰霾之下,有市場人士預言香港嘅樓市將「寒風陣陣」.不過有立法會議員就無懼摸頂買豪宅,其中立法會議員葛珮帆(EQ)同紡織及製衣界議員鍾國斌(Felix)就先後入市,EQ購入大埔鹿茵山莊單位,而Felix就以3015萬港元,購入西貢清水灣道新盤1個頂層特色戶.睇嚟兩人唔止有「實力」,而且都鍾情於新界東豪宅噃!
EQ喺舊年購入鹿茵山莊一個單位,佢解釋之前一直住緊嘅沙田第一城已經住咗10幾年,啲嘢都好舊喇,要裝修嘅話都要使一大筆,加上佢都想換個環境,所以就同老公揀咗鹿茵山莊.雖然對經常往返立法會嘅EQ嚟講係搬遠咗,但佢就話如果唔塞車嘅話,其實同喺沙田住時差唔多,都係大約30分鐘車程就可以返到立法會.
樓市風高浪急,政府亦冇撤回樓市「辣招」,EQ入市唔知用咗幾多錢呢?點知不論係幾多錢購入單位,定係單位面積係幾多,EQ都話唔想透露,真係神秘.不過,佢就承認今次係細屋搬大屋,不過就唔係獨立屋,因為太貴「住唔起」喎.而我哋翻查資料,舊年鹿茵山莊非洋房嘅成交價1280萬港元至2650萬港元都有,而EQ仲未放售第一城單位就已經購入鹿茵山莊,睇嚟都好有實力.
市場人士預言樓市會下跌,EQ就話因為係自住,唔打算炒賣,所以認為可以負擔就購入,而且計落呎價其實唔係太高.至於會唔會出租或放售第一城單位,佢就話仲未諗定,因為新居收樓等咗好耐,佢依家同老公正忙於執屋,之前淨係搬咗行李入去瞓,呢兩日先至搬傢俬,真係「七國咁亂」,希望農曆新年前可以完成螞蟻搬家任務咁話.
除咗EQ,Felix上月中先至以3300萬港元賣出西貢匡湖居雙號屋,旋即就喺同月月底以3015萬港元,入手清水灣道新屋苑頂層單位.其匡湖居舊單位面積為1372平方呎,而清水灣頂層單位則為1493平方呎,仲連1157平方呎天台添,同EQ一樣都係細屋搬大屋.Felix就話自己都係買嚟自住㗎啫!


text:
萊朱諾 必去景點及阿羅洛海灘附近酒店推介
阿羅洛海灘附近酒店預訂
神秘優惠價幫你慳更多
即時揭開神秘優惠價,慳得更多
萊朱諾必去推介 - 阿羅洛海灘
想去 萊朱諾 自由行?等 Hotels.com 帶你玩盡 萊朱諾阿羅洛海灘 啦!留意我地文章,話你知去萊朱諾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋萊朱諾阿羅洛海灘 附近有咩酒店,等你更加容易計劃行程,慳返酒店來回景點嘅時間.
萊朱諾阿羅洛海灘 自由行
去得萊朱諾阿羅洛海灘 自由行最緊要一定係揀啱日子去.一啲熱門景點例如,萊朱諾 嘅 阿羅洛海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
萊朱諾阿羅洛海灘 交通
想去阿羅洛海灘 暢順無阻濟,最好就係出發前,睇清楚萊朱諾阿羅洛海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
萊朱諾阿羅洛海灘 必食必買攻略
萊朱諾阿羅洛海灘一直都係旅遊熱門地點,去到萊朱諾阿羅洛海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
您是不是要找: 坦克模型玩具 木制仿真模型玩具 木质仿真模型玩具 木质模型玩具 洛奇模型玩具 象模型玩具 婴儿模型玩具 解剖模型玩具 手机模型玩具 挖机模型玩具 韩国模型玩具 货车模型玩具 家电模型玩具 金属模型玩具 吊车模型玩具 三国模型玩具 军事类模型玩具 模型玩具 电脑模型玩具 轮船模型玩具 小模型玩具 袖珍模型玩具 复古模型玩具 儿童模型玩具 塔吊模型玩具 义乌模型玩具 白马模型玩具 百利模型玩具 组装模型玩具 外贸模型玩具 大炮模型玩具 益智模型玩具 帆船模型玩具 帐篷模型玩具 情侣模型玩具 木制模型玩具 合金模型玩具 摇控模型玩具 仿真模型玩具 天鹰模型玩具
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
面议
模型玩具产品参数信息由全天候贸易网为您提供,您可以查看到模型玩具相关的优质批发/供应及模型玩具厂家/经销商信息,同时为您提供全面的模型玩具出厂价格参考,最新的模型玩具报价尽在全天候贸易网


text:
區家祠
區家祠,亦叫區氏宗祠或區公祠,可以係:
廣東:
- 林石家塾,喺廣州越秀區芳草街
- 寶岡區家祠,喺廣州海珠區寶岡直街三姓祠
- 南田區家祠,熾昌堂,喺廣州海珠區南村
- 南田區家廳,喺廣州海珠區南村中興街
- 靄芝區公祠,喺廣州海珠區南村聚源里
- 區氏宗祠,喺廣州黃埔區雙崗村平陽大街92號
- 區氏大宗祠,喺廣州黃埔區滄頭中路始祖二房大街
- 耕隱區公祠,喺廣州黃埔區滄聯社區四房大街
- 文昭區公祠,喺廣州黃埔區滄聯社區四房大街
- 南墅區公祠,喺廣州黃埔區滄聯社區四房大街
- 士能區公祠,喺廣州黃埔區雙沙社區雙崗村漱芳里5號
- 純齋區公祠,喺廣州黃埔區雙沙社區雙崗村平陽大街44號
- 粵昌區公祠,喺廣州黃埔區雙沙社區雙崗村平陽大街30號
- 粵政區公祠,喺廣州黃埔區雙沙社區雙崗村平陽大街10號
- 友松區公祠,喺廣州黃埔區雙沙社區雙崗村福壽里20號
- 直夫區公祠,喺廣州黃埔區雙沙社區雙崗村平陽上街12號
- 梅巒區公祠,喺廣州黃埔區雙沙社區雙崗村平陽大街74號
- 鹿沙區公祠,喺廣州黃埔區沙步社區沙涌大街十五巷8號
- 廣大區公祠,喺廣州黃埔區沙步社區沙涌大街16巷1號右側


text:
「各位同事,公司希望了解同事嘅意見,方便日後制訂政策,為同事締造更理想嘅工作環境⋯⋯」
以上開場白,各位打工仔應該唔會陌生.無論公司大小,大規模至「員工意見調查」,「員工大會」;小規模至老闆與員工茶敘,都係常見嘅收集意見方式.
基本上,以上活動嘅動機或出發點都可能係單純而良好嘅.無他,老闆或公司嘅管理層即使有三頭六臂,都唔可能係大家肚入面嗰條蟲,只能夠從高層次,高角度鳥瞰公司情況.所以從基層或前線員工口中了解現實嘅另一面,都係有需要而且有用嘅.
直接或間接抽擊
唔少公司會透過大型嘅調查問卷收集資料,好處當然係慳水慳力,而且好多服務供應商會提供數據分析同報告,向好處諗係提供Insights,現實地講係交足功課,名副其實係「Seen to be done」,交差是也.「公司有聆聽員工嘅意見」,呢啲調查問卷同報告就係證據咯.當然,調查一般係不記名形式進行,員工喺匿名嘅情況下會講真話定係馬虎了事,其實都係無保證嘅.
至於面對面嘅訪談,無論係正式抑或隨意,喺會議室內抑或喺咖啡室內,都可以畀老闆正面而直接地了解員工嘅想法.當然,人力資源顧問都會「提醒」大家,話老細喺員工溝通嘅過程當中應該多聆聽,少說話,了解同事嘅心聲.一個常用嘅講法係,人與生俱來有兩隻耳仔,一張嘴,因此人喺聆聽同表達呢兩方面所花費嘅時間同精力嘅比例應該就係二比一.
不過現實上,坐喺老闆面前嘅各位,通常唔係如坐針氈,就係靜若處子(定係鵪鶉?).越係傳統華資嘅公司,老闆同員工嘅關係越似家長同子女,員工溝通環節越係不著邊際或者流於表面.大概員工都知道老闆如方丈,「真嘢唔好攞出嚟講」,否則講完有手尾跟就麻煩.
你有張良計,老闆當然有過牆梯.除咗多聆聽,擺出開放,親民嘅姿態去紓緩緊張嘅氣氛,都有助促進溝通成效.聰明嘅老闆會安排單對單嘅見面,而且形式盡可能唔拘束,等員工放鬆心情之後可以暢所欲言,甚或唔覺意洩露咗兩句真心說話,例如話同事之間嘅蜚短流長,邊個同事對老細心懷不滿,之類.呢啲是非八卦未必有咩營養,但係對於老闆嚟講都係有用嘅資訊.
或者有讀者自命身手不凡,一方面可以飾演老細支針去提供線報,另一方面又可以喺同事面前面面俱圓.不過這些機會通常不屬於你的.呢種高風險玩意猶如踩鋼線,稍一平慎失去平衡就會跌個粉身碎骨.返工啫,唔使搵命搏嘅,係咪?
老闆往往唔係想像中咁Open
作為一個交過學費上過堂嘅打工仔,置記喺呢啲場面,都係相信沉默是金,保持微笑去回應老闆尖銳嘅問題,先係最安全嘅做法.即使你相信某個觀點,例如話「公司應該畀同事星期五Casual wear」或者「老闆唔應該計較同事幾點收工」,本質上係啱,對同事係有好處,但係老闆嘅喜好同Agenda你好少可完全掌握,口快快拋個建議出嚟,或者將一啲管理上嘅流弊一針見血地指出,風險係刺中老闆嘅痛處.
對於老闆嚟講,如果一個問題係容易解決嘅話,可能佢已經喺你發現之前解決咗.至於解決唔到嘅問題,老闆要採取容忍或鴕鳥政策處理,亦唔到你去管.更加弊嘅係,解決提出問題嘅人,絕對係更容易嘅Easy way out.除非你斷定此地不宜久留,或者手上有幾千萬未開頭,否則,未必值得為咗一啲公事上嘅問題而危及自己嘅飯碗.對於普通打工仔嚟講,安身立命,準時出糧,先至係重點,係咪?
延讀閱讀:
此文章由原作者及jobsDB HK撰寫/編輯.如欲刊登於其他網站或刊物,請電郵至[email protected]與我們聯絡.如有發現侵犯版權,原作者及jobsDB保留採取法律行動的權利.
無時間搵工但又想工搵你? 立即建立你的jobsDB檔案
無時間搵工但又想工搵你? 立即更新你的jobsDB檔案


text:
家鄉,係咩氣味?石賈墨
2018/5/25 — 16:15
今日一返到公司,入門口嗰一刻,我呆咗一呆,深呼吸:空氣入面,瀰漫住一陣「家鄉的味道」.
我成日覺得,氣味可以分開兩個類別,一種係涉及食物嘅氣味,另一種係涉及環境嘅氣味.嗅覺呢種唔能夠簡單重現嘅感官,尤其係唔涉及食物嘅時候,可以勾起好耐以前已經埋藏咗而又十分之特殊嘅記憶.你地一定試過,行街嘅時候,有人用咗一隻香水,嗰種香味,會即刻令你覺得似曾相識,繼而會令你諗起以前你認識嘅一個老朋友,因為佢以前都係用呢隻香水.或者係擁抱一個好耐無見嘅人,會即刻flash back返去去佢屋企嘅時光,因為佢身上就係帶有佢嗰種屋企獨有嘅氣味.
「香港」係咩味呢?好複雜,可以係旺角街邊魚蛋檔散發出一種混合咖喱味,牛雜味同雞蛋仔味嘅香氣,可以係屋企對面山打風落雨嘅時候,山風吹過嚟,混合雨水同沙塵嘅夏日泥土味.真係好難一概而論.
我合埋眼,索多一啖,終於清楚啦 — 係「家鄉假日的氣味」…
我依家流緊汗,因為太陽太曬,頭側埋一邊,上身赤裸,瞓喺沙灘上面,吹緊海風,聽緊海浪聲,空氣就係有一種海水嘅鹹味,同少少海藻嘅草腥味.諗到呢度,我心頭都軟咗:我住德國呢頭,都有好多湖,可以成日去游水,但係呢種海鹹味同海草腥味,湖水係無嘅,所以真係即刻有少少懷念喺香港去沙灘放鬆嘅時光.
我行入公司嘅展覽室,老闆手上面拎住一大抽成個人咁高嘅海藻.佢身邊仲有幾大袋唔同種類嘅海藻:原來有一個英國嚟嘅客人,係收集海藻嘅農夫,依家想買一部用嚟洗乾淨海藻嘅機器.見到喺清洗缸入面浮動嘅海草,就知道我聞到嘅氣味同呢個家鄉嘅聯想,係有根據嘅.
老闆見到我呆望住佢手中嗰抽海藻,似乎估到我諗緊咩:「Und? Riecht´s nach Heimat?」我笑咗一笑,老闆果然係老闆.之後個客,佢係一個英國老農夫,依家喺法國海岸收集海藻為生,一睇落去就覺得佢好平易近人嗰種,唔知點解見到我係亞洲人,可能當我係日本人啦,拉住我,用一口十分好聽嘅英國口音,話:「係呀,呢一種就係用嚟整紫菜嗰種,整壽司嗰種呀!」之後佢就一輪嘴同我介紹曬佢收集海藻嘅方法,價錢,味道,季節,用嚟點賣,可以點整沙律畀啲法國人食…
食過紫菜(唔係你細個食開嗰隻四洲紫菜呀,大大塊用嚟落湯嗰種)都知道,最麻煩係啲紫菜有沙石,食到成口沙事小,遇到粒石咬崩牙事大.海草喺沙灘天生天養,唔多要打理,收集都相對簡單,但係最麻煩係清曬啲砂石出嚟,難度真係好高,尤其係高檔嘅紫菜,薄薄地,乸埋一抽,入面啲窿窿罅罅,藏沙甚多.
超!咁咪洗得乾淨啲,洗多幾次囉.嗱,凡事都有學問嘅,就係講洗菜點洗,我地已經有兩個專職負責設計洗菜過程嘅同事.你就咁望落去,就係一個大水缸,啲水噴嚟噴去,最後有塊震下震下嘅板,送啲菜出返嚟.但係為咗洗得乾淨,成個過程都要用極度精密嘅科學去計算.啲噴頭嘅角度,出水量,水缸下嘅空氣噴嘴,成個水缸嘅形狀,都係設計到令到啲菜可以喺水缸入面長時間迴旋式轉動,加上啲氣泡可以穿透啲窿罅,逼啲砂石出嚟,但係又唔會因為同水流大力撞擊而令到啲菜葉受損.當中就係流體力學嘅計算,同事已經做唔嚟,要俾一大筆錢出面專做Simulation嘅公司幫我地計.有一次我個同事開咗嗰Simulation出嚟,睇住啲虛擬嘅菜葉喺個Mon上面轉嚟轉去,佢又好認真咁望住,個頭跟住啲「假菜葉」轉下轉下,我忍唔住笑咗出嚟…佢轉一轉頭,望住我,「Lustig?」我仲笑住點頭.「Diese Simulation hat 6000 Euro gekostet…」我即刻收咗聲…
「我好鐘意呢部機呀!」農夫先生一手摸住啲洗完白白嘅海藻,一面滿足嘅表情,「好悶呀!洗完出嚟,等粒沙都等咗好耐!但係都係咁順滑…」佢用開嗰部機,一啲都唔平,花咗一大筆錢買,洗兩次都唔乾淨,依家洗一次就乾淨曬,節省唔少人力物力之餘,賣嘅價錢,可以靚好多.負責銷售個同事,自己做到生意之餘,都真係好開心,第二日係咁同人講個客幾咁滿意,係咁重複個客講「我好鐘意呢部機呀!」「我好鐘意呢部機呀!」,講到我都覺得有啲煩…
到個客走咗啦,我問老闆:啲海藻點呀?「都係要攞去堆填咖啦.」有陣時公司有個同事會帶啲試完嘅產品去佢屋企隔離個雞場餵雞,費事咁浪費…諗起連雞都有紫菜食,我點可以輸比隻雞?「咁我攞啲返屋企食.」望住半架貨Van咁多嘅海藻,我都食唔到咁多,唯有攞兩袋靚紫菜返屋企烘乾佢,慢慢當零食食,食得唔好嘥呀!其實都叫做係員工福利呀,哈哈!
原刊於作者 Facebook


text:
上星期去到Ns Luxury尖沙咀樓上店,店內除咗有鑽石戒指,仲有其他有色寶石,珍珠頸飾耳環,配襯飾物等等
作為期待收到鑽石戒指嘅女生(狂笑~)又點可以對鑽石唔認識呢?
之前喺大行睇過吓啲小冊子,原來只係介紹其中部分,Ns Luxury枱面放有詳細嘅鑽石分辨板,列出更加全面嘅4C,即係Carat克拉/卡(重量),Color(顏色),Clarity(淨度),Cut(車工).
可以先揀咗戒指托,再配襯心水嘅鑽石,Ns Luxury店舖有好多款戒指托可以選擇,二千幾蚊已經有好多選擇,至於如果想買到較優質嘅鑽石,最好預先打電話預約時間,Ns Luxury就會幫你安排理想嘅款式到店.
就算備有嘅戒指款式唔啱心意,Ns Luxury仲可以因應客人嘅要求訂造飾品,可以將設計意念話俾店員知,店員會直接安排師傅處理,仲有貼心嘅跟進同售後服務.
講開訂造款,Aminn嘅心水就係呢款情侶戒指,喜歡佢嘅顏色配搭,刻字部分仲可以調較企身,好似一條彩虹咁好可愛.而且仲有幾款刻字方式,可以配合唔同飾品款式刻上名字或者紀念日架!
之後店員拎咗一粒價值$70K嘅三卡鑽石俾我睇,有晒GIA證書證明呢粒鑽石嘅質素,由於Aminn唔識用放大鏡睇鑽石,職員都好耐心同親切重覆指導,用鏡睇主要睇有無雜質同瑕疵.一般嚟講睇完鑽石就會擺放到已經揀好嘅戒指托上面,呢粒石顏色非常白,非常閃囉~
另外Ns Luxury仲有一個最新為男士而設嘅貼心服務,就係可以代為安排浪漫求婚環節!其實男士都想另一半有美好回憶,不過往往就欠缺咗丁點浪漫,Ns Luxury就有幾個propose plan,除此之外,加上呢個內含LED燈嘅「求婚神器」,打開戒指盒就可以令求婚戒指更加閃令令,浪漫指數加晒分!
店舖嘅另一邊仲有珍珠頸鏈/耳環,鑽石耳環/吊飾等等,買嚟送俾媽媽或者自己襯衫都好百搭架~
更多詳情:http://www.nsluxury.com/
是次小分享完畢,有興趣可按 麵語錄aminn 或本站內其他分享 :)


text:
Shake Shake薯條又返嚟喇,而且今次仲有新口味!噚日麥當勞一口氣推出咗幾款冬日限定美食,包括好令人期待嘅朱古力批,北海道三文魚堡,以及印度香料雞翼等,到底邊樣伏,邊樣唔伏?宜家就等小編話你知!
正所謂「我不入地獄,誰入地獄」,所以小編決定身先士卒,幫大家試吓呢幾款麥當勞新出嘅限定食品,睇吓到底好唔好味,值唔值一試!
第一樣要試嘅,當然係Shake Shake薯條啦,話晒每次都係例牌必食,而且今次仲新推出咗黑松露味,齋聽個名已經覺得成件事高級咗,唔知味道又會係點呢?
一打開包粉,勁大陣黑松露味湧晒出嚟,擋都擋唔住,小編唔小心吸咗兩啖都忍唔住咳咗幾吓,聞落雖然好香,不過食落又唔係好覺得有黑松露嘅味道,勉強叫做有少少啦,至於鹹味都算幾重吓,啱晒鍾意食濃味野嘅人!
咁多樣野之中,小編自己最期待就係呢款朱古力批,因為鍾意食甜野嘛,我諗好多人都同我一樣,最有衝動試佢!
出面塊皮同一般蘋果批塊皮一樣,而裡面就裝滿晒朱古力醬,甜度啱啱好,唔會話甜到漏,不過朱古力醬就有啲「結」,所以大家唔需要期待佢會有咩流心效果,但小編覺得鍾意食朱古力嘅朋友,依然值得一試!
你睇吓!就算將個批倒轉,裡面啲朱古力醬都無流到出嚟
至於另一款北海道三文魚堡叫做不過不失,啲料唔算話好豐富,除咗塊炸三文魚之外,仲有生菜,洋蔥同啲醬汁.味道方面其實唔差,個汁酸得嚟帶有少少微辣,同三文魚幾夾,不過就略嫌塊三文魚太過薄,無嘜肉食,好似食嚟食去都淨係食緊個包咁,加上裡面啲洋蔥都幾搶味,所以整體嚟講唔算好有驚喜,就算唔食都會覺得可惜!
嚟到最後一款印度香料雞翼,聞得出佢有陣印度咖哩嘅香味,不過唔知點解愈食愈鹹,食完條脷仲好似有層野喺上面,味精極重,食咗一隻已經頂唔順要飲野,我個人覺得係伏,大家可以慳番啲錢,唔洗試!
Comments
Powered by Facebook Comments


text:
拉丁文承傳史,對香港人有一定啟示.拉丁文同文言文一樣,係文化區一直以來嘅高階語言,但又因為歷史發展軌跡,係過去一百年慢慢退出歷史.直至1903年,法國大學仍然要求學生係法語論文之外,另寫一篇拉丁文論文,先至可以畢業.天主教會更加係1965年第二次梵帝岡會議之後,先至廢除用拉丁文做彌撤.比對晚清廢除科舉八股文,五四運動之後先興起「新白話運動」,文言文逐漸被淘汰,其實拉丁文同文言文走出歷史舞台,都只係幾代之前嘅事.
當然,拉丁文同文言文承傳史最大嘅分別,係拉丁文沒落之後,歐洲各國本土語言興起,形成今日一般人認知嘅諸語並存嘅局面.尤其因為現代影響力最大嘅英文,本身並非拉丁語系成員,但又同時繼承左大量拉丁字詞,結果令拉丁文唔可能再一統天下.而文言文沒落之後,因為政治因素,又出現左現代漢語,希望直接繼承文言文嘅地位,排斥所有其他華夏語言,結果令諸漢語間嘅盛衰,成為近代華夏世界嘅衝突點.
法國人瓦克寫嘅《拉丁文帝國》,由陳綺文翻譯,就仔細講述左拉丁文近五個世紀嘅演變.其實現有狀態,並非必然.歐洲諸國以拉丁文教育,係十六至十九世紀嘅常態.但係拉丁文教育,費時失事,係各國開始普及教育後,都出現長期爭論.法國就曾經出現「上午講拉丁文,下午講法文」同埋「法文教物理,拉丁文教哲學」等模式.全法文教育,係法國大革命前夕,三級會議嘅訴求之一,大革命後曾被短暫執行,到拿破崙時代又變番做拉丁文為主.後來墨索里尼嘅法西斯政府,亦以復興拉丁文為己任.如果拿破崙或者墨索里尼係全歐洲掌權,或者佢地會同華夏嘅蔣氏毛氏一樣,以政治力量強行推出某種揉合拉丁文同佢地各自根據地語言嘅「新拉丁文」,使之成為全歐洲嘅共通語言.
正因為拉丁文係十九世紀仍處於領導地位,所以當時例如雨果嘅《悲慘世界》等等,以民族語書寫嘅作品,其實就好似今日嘅高登小說一樣,係不入流嘅低階作品.但係正係依類規格外嘅文學,先至有活力佔領民心,繼而形成諸種語言.
除此之外,民族語就主要用於實用知識上面.社會對實用知識嘅需求,當然比哲學同神學嘅需求大得多.以法國為例,1501年有88本書嘅出版紀錄,當中只有8本法文著作.到左1600年,就超過75%嘅書都以法文出版,當中大部份都係工程,商業等實用知識.依點同今日廣東話入文,先以輕鬆課題入手,有一定相似之處.下一步,或者係以廣東話撰寫實用知識.
觀乎書中例子,傳授「實用知識」係脫離拉丁文嘅主要方法.直至上世紀,德語地區教育牧師,仍然要求以拉丁文學習哲學,但係容許以本地語教授傳道方法同道德教育.義大利方面,1754年出現第一個大學承認嘅義大利語課程,教授嘅就係唔入流嘅貿易學.
民族語係實用知識有優勢,係因為當時大家都承認,用拉丁文教授知識,遠比本國語言慢,而且學生更難表達自己,更難係日常生活中運用知識.盧梭當年就講過自己學唔識拉丁文,邱吉爾亦三次考拉丁文都唔合格,幾乎做唔成軍官.依點同今日普教中令學生寫作能力更差,DSE中文科反而變成地獄科亦好相似.
《拉丁文帝國》一書,將拉丁文係中學教育,宗教,學術等方面嘅傳承做左有系統嘅紀錄.香港讀者睇本書,或者最大得著,反而係研究點解政界,宗教界,同學界都一致要保護嘅大一統語言,反而敵唔過「低階」,「唔入流」嘅地方方言,最終成為歷史文物.


text:
大家經常話做法律界競爭大,壓力大,呢啲都係事實嚟──不過,由我讀法律開到實習嘅呢幾年,都會見到好多值得感恩同欣賞嘅人同事,當我有時候諗埋一邊,只要諗返起呢啲嘢又會多返啲力量.
由入law school開始,我已經聽過唔少關於法律系同學有幾進取嘅傳聞,例如有人特登將啲參考書,放喺其他人見唔到嘅位置等.之不過當我自己讀law嗰陣,就覺得我有好多好好人嘅同學.其實大家都知道讀law係辛苦,與其鬥生鬥死,不如互相幫助(例如係互相交換sources啦,呢樣嘢好緊要㗎嘛係咪先?)仲記得有次練習做得好差,我忍唔住喊,結果即時有幾個同學圍住安慰我,事後仲有人send訊息畀我問候我.所以我覺得law school都唔一定係一個冰冷嘅地方,同學之間總可以真誠相待.
仲有,我就試過因為同啲同學仔鍾意一樣嘅動漫,而組咗一個群組,大家有時一齊玩下交流下,真係會好開心,大家一啲機心都無.不過,喺呢個群組入面,其中一位成員已經離開咗我哋,喺呢度我都好想同佢講聲:「多謝妳以前友善地對待我,一路好走」.
講完讀書,又講下出嚟做嘢之後嘅見聞喇.話說我曾經親耳聽到一個A大律師講:「I do it out of love」.何出以言?因為A大律師嘅客人係佢以前嘅徒弟,但打官司嘅原因,正正係同徒弟搵錢艱難有關,所以A大律師就免費代表佢……唔係話一定要免費幫人做嘢,先係好律師,只係A大律師為咗佢徒弟,不計成本咁付出呢件事,真係令我好感動,尤其A大律師自己都咁忙,驅使佢咁做嘅,應該真係包括愛錫徒弟嘅心.
又試過有一次,B大律師遇著一個好固執嘅客人,有個大好嘅調解方案都唔接受,其中一個原因,係因為怕律師費會食咗一大筆.B大律師竟然同呢個客講話:「算啦,唔使計我嗰筆喇」.事後B大律師話因為個客年事已高,仲有長期病患,唔想佢輸咗會變得好坎坷,而佢自己打官司唔淨係為錢,所以有呢種諗法.講真,B大律師嘅做法,未必個個都會認同,有啲人會覺得你用咗咁多時間去準備,點解唔收返應有酬勞呢?但我想討論嘅,並唔係呢種做法係咪最好,而且每個個案都唔同,只係B大律師嘅諗法,再次令我肯定,做律師嘅人,唔係好似有啲人咁講一定係衰人,一定會違背良心.
唔好話我賣花讚花香,其實入到嚟法政匯思之後,我見到更加多有學識,有信念同有毅力嘅同行,願意不計回報咁去貢獻社會.呢一點亦令到我搵到更多堅持落去嘅意義.因此我都想藉此機會同咁多位巴打絲打講句:加油!仲有多謝你地啟發我更多!
藍天柳 @ 法政巴絲
(原文載於2018年5月26日《蘋果日報》)


text:
中國最近濫用 天眼 技術監控人民,但相關技術其實唔喺中國度,喺西方國家度,歐洲已經作出反制,其實最重要係,有關零件係唔可以出口到香港,呢件事十分重要,做中國白手套做得太過癮,出事只不過係遲早問題,香港政府應該好快乜都買唔到.
天眼 零件用於鎮壓人民就出口唔到
依家歐盟係有一個軍民兩用(Dual-use)部件出口管制,總之有可能軍民兩用,不單要由EU公司出口(持EORI公司),而且要問相關政府攞出口Permit,之前歐洲出口唔到警車去香港,Volkswegan只可以出口喺歐洲只係用嚟運文件用嘅Caddy,亦都係呢個原因(我喺IAA睇過實車,Caddy只能押送文件).你依家中國用 天眼 對付人民,梗係無可能俾你繼續用呢啲零部件,照依家歐盟嘅政策嚟睇,直接出口到中國任何軍用兩用零件,你都準備被人審犯咁審,特別依家歐盟去中國出口,一定經過幾個大國控制嘅港口,或機場,即係中國人偷到雞機會等於零,仲要東歐國家好多勁憎共產黨,你就更加無機會.
而香港都唔得,一方面,香港自己都係壓迫者政府,有德國禁止賣槍同賣警車俾香港警察先例,呢啲情況只會越嚟越多,你搵間有EU EORI公司都幫你唔到㗎喇,另一方面,你估歐盟唔知香港有幾多人做緊中國白手套,我相信呢啲禁令會涵蓋港澳,因為香港唔得就會換澳門,一旦有歐盟或同歐盟關稅同盟國家航班直航澳門,禁令就會隨即擴大,都係果句,咪當歐盟國家政府傻至得,歐盟各國政府對好多嘢都知嘅,包括你班仆街做中國白手套呢啲人渣行為.
香港呢鋪俾中國累死,日後香港要重建工業都有難度,除非歸英,因為中國濫用香港做白手套嘅行為,香港商界又為咗錢乜都做,依家咪做臭晒香港個朵,我相信日後香港人或澳門人,就算持有歐盟護照,要喺歐洲成立出入口公司都要平日做足文件功課至得,或者只係出口一啲民生物品,因為歐盟知道有幾多持有英國或葡國護照嘅華人,做緊一啲協助中共鎮壓,或違反民主價值嘅事,香港真係多得呢班投共分子唔少.


text:
The Chocolate library
壽星女好介紹香港最高大廈ICC~Ritz入面既chocolate library
食tea咁既價,係有少少奢侈!?不過淨係上天際100入場已經要$150啦.
chocolate library位於103樓,
一個正常high tea既價錢, 仲有靚景睇,都算抵返啦.
一個星期前打電話問過,tea冇得訂位.
個侍應哥哥話只要1點前到多數有位既,為左一定要食到個tea,我地決定早少少去.
12點半已經有人排緊隊lu.
登記完仲有少少時間落返圓方行陣.
下午茶分2段時間我地就食2點.
上到去都未坐滿,襯人少行去窗影相先^^ 听聞窗口位多數係留比住客
個set主要係食朱古力,建議大家個drinks唔好再叫朱古力,因住滯到想嘔.
見到侍應生拎住個解款箱出來,仲以為食野有禮物收tim..hahaaa
原來係有個木箱,打開個蓋就係靚靚既甜品.
見到都已經夠興奮啦.
待應姐姐細心介紹每件甜品,不過我冇心听lu, 淨係想食哂佢地啫.
我地由底層食上去,食完第2層已經飽哂.
要休息一陣,先可以食埋第3層
食過幾間high tea, 我覺得最好食呢間(可能我本身已經好中意朱古力)
假日人多限定左4點要還枱.
漏到想嘔, 係時候起身行下.
今日好滿足呀~~


text:
宏芙羅 必去景點及鹽廳附近酒店推介
鹽廳附近酒店預訂
神秘優惠價幫你慳更多
即時揭開神秘優惠價,慳得更多
宏芙羅必去推介 - 鹽廳
想去 宏芙羅 自由行?等 Hotels.com 帶你玩盡 宏芙羅鹽廳 啦!留意我地文章,話你知去宏芙羅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋宏芙羅鹽廳 附近有咩酒店,等你更加容易計劃行程,慳返酒店來回景點嘅時間.
宏芙羅鹽廳 自由行
去得宏芙羅鹽廳 自由行最緊要一定係揀啱日子去.一啲熱門景點例如,宏芙羅 嘅 鹽廳,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
宏芙羅鹽廳 交通
想去鹽廳 暢順無阻濟,最好就係出發前,睇清楚宏芙羅鹽廳 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
宏芙羅鹽廳 必食必買攻略
宏芙羅鹽廳一直都係旅遊熱門地點,去到宏芙羅鹽廳,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
英國政界依家陸續放假,當然 BREXIT 大戰當前,大家可以喺歐洲抖一至兩個禮拜,就已經準備打大仗.而 BREXIT no-deal可能會大亂,究竟 BREXIT no-deal會係點,越嚟越引起各方關注,因為真係唔知點.
BREXIT no-deal會係點?
有啲扮好熟英國或歐洲嘅白痴,講到坐定粒六 BREXIT 會有deal,我身為保守黨員睇法係唔同,作為一個基層黨員,住喺歐洲嘅基層黨員,我睇到兩股張力喺度拉扯,一班係Rees-Mogg為首嘅European Research Group呢班不負責任政棍,佢地係唔在乎no-deal,只要 BREXIT 到,佢地以為可以單憑英國能力解決一切問題,呢啲人唔好話European,連American都唔曉.另一班係法國佬,對法國人嚟講,佢地可以乘機搶英國唔少嘢,無論係人,金融機構,商業機構等等,因為英國除咗愛爾蘭同荷蘭,最大可能搬過去嘅國家,就係法國.所以法國亦係依家準備硬 BREXIT 後嘅世界,同德國立場係唔同.有人話德國可以受益於 BREXIT ,但以英國人性格,好多人面對德國人果種性格就會適應不良,所以容忍一定玩膠空間嘅法國,反而係比較合英國人脾胃.
BREXIT no-deal對我無嘢,因為好大機會EU將喺歐洲嘅英國人全數吸收,EU人居英人數,遠多於英國人居歐嘅人,對我嚟講,我唔介意做歐洲人,我無乜大所謂.但英國經濟,好大機會受到沉重打擊,特別大公司好似Vodafone,RB等等,其實同歐洲係黐到實一實,佢地係承受唔起脫離單一市場嘅代價,喺英國大公司裡面,係HSBC因為本來就以香港為家,所以佢地亞洲區特強,但歐陸就好弱,弱到Dusseldorf有一堆HSBC員工,但係無零售銀行嘅部分,但歐陸唔強嘅HSBC,都打算一旦 BREXIT 就將總部搬到巴黎,搞得唔好匯豐就變一間法國銀行(反正HSBC UK Ringfencing咗,反而方便做嘢),你話 BREXIT 唔打擊經濟, Rees-Mogg呢班仆街屆時返去咬手指吧.


text:
博利瑙 必去景點及帕塔爾海灘附近酒店推介
帕塔爾海灘附近酒店預訂
神秘優惠價幫你慳更多
即時揭開神秘優惠價,慳得更多
博利瑙必去推介 - 帕塔爾海灘
想去 博利瑙 自由行?等 Hotels.com 帶你玩盡 博利瑙帕塔爾海灘 啦!留意我地文章,話你知去博利瑙 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋博利瑙帕塔爾海灘 附近有咩酒店,等你更加容易計劃行程,慳返酒店來回景點嘅時間.
博利瑙帕塔爾海灘 自由行
去得博利瑙帕塔爾海灘 自由行最緊要一定係揀啱日子去.一啲熱門景點例如,博利瑙 嘅 帕塔爾海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
博利瑙帕塔爾海灘 交通
想去帕塔爾海灘 暢順無阻濟,最好就係出發前,睇清楚博利瑙帕塔爾海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
博利瑙帕塔爾海灘 必食必買攻略
博利瑙帕塔爾海灘一直都係旅遊熱門地點,去到博利瑙帕塔爾海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
好多人誤會在下係讀政治科學又或者係公共行政,查實本科係法律,根正苗紅,從未偏離過呢一科.但係就因為一直以來都跟著前輩去學習現實政治的運作,久而久之陪住去吹水,所以,就學人分析一下政治矣.
所以,我睇香江政治呢,就同學院派好唔同.我係非常務實地去睇.近幾個星期,因應香江形勢之變化,又有人問點解好似發生了一些奇怪之現象,就係好似好打得出現四面楚歌之局.一邊當然係民主派啦,佢地日日都去鬧好打得.但似乎好打得好似仲用緊獨木舟,冇人幫佢,而且仲有左邊前朝之陣營,開拖鬧佢,右邊仲有似乎係前朝鬍鬚之陣營又響度蠢蠢欲動咁樣.
我成日聽嘅就係:你話啦,呢兩個陣營仲邊有人才出來同好打得劈呢?
三年前,一樣聽到有人話:你話啦,依家689如日中天,上面好信佢,仲邊有人出來同佢揪過,連任冇問題啦?
呢個以「賢人」作為分析當下香江政治的方式,真係幾out.自從由北方欽定,再交由1200人「選」出來之香江領導成為一個定制之後,香江的政治分析框架就同外國好唔同.因為既然北方欽定之人,一定會贏的話,咁北方鍾意畀邊個就畀邊個啦,因為去到1200人之中,北方指定之人選,無論是龍是鳳,係未「賢人」,一樣會贏.
我就比較會用派系政治之分析框架去睇家下提前開跑之特首爭霸戰.一邊就係上屆唔知點解唔畀連任之派系,佢地嘅精神領袖,當然係上屆無端被拉下馬依家貴為國家領袖之前香江一哥啦.佢係未三年後會重出江湖逐鹿中原?唔知呢,唔識講,但佢係派系精神領袖,梗係響關鍵時候會出聲啦.到時如果佢地派系得到北方垂青,下屆得到北方一強之欽點做香江一哥,咁到時再搵一個人選做香江領袖都未遲.
另一邊當然係上次輸畀好打得之工商派啦.呢班商界好自然係一個派系(又或者板塊).如果佢地未來響呢幾年,又係得到北方之垂青,可以響下屆做香江一哥,咁到時佢地就要搵一個人出來做都得.喂阿哥,到時可能呢個領袖唔夠班又點算?老實,領袖夠唔夠班,好多時候係被「建構」出來㗎!響依家互聯網年代,KOL都係由社交媒體建構出來,咁要建構一個領袖,依家真係好easy,冇難度.
去到呢度,大家又會問,我唔係好理乜嘢派系,即係點呢?好打得可唔可以連任呢?唉!點知呢?我就講到口水乾:從過往三屆香江一哥之遭遇可見,邊個支持度跌過25%,邊個冇得留低.依家好打得嘅支持度係48%.咁邊個派系有能力將好打得之支持度打到落25%,邊個就有機會囉.所以,依家「山竹」打到香江七國咁亂,如果唔搵好打得出氣,仲等幾時?
刊載於am730 2018年9月21日


text:
第二站 聖米歇爾山 Mont Saint Michel從巴黎去Mont Saint Michel方法唔多,一係自己開車一係坐火車,跟團另計,我地當然就係選擇火車啦!由於第2日就要上島,所以未出發就已經向香港訂定位坐TGV,起碼預早5日前留位,因為一日只得3班車去,錯過左就駁唔到巴士去島架喇!巴黎有好多個火車站,去西部既就要去Gare Montparnasse坐車,如果冇火車證既話,就要成€60一程,去一回都真係唔便宜架!其實去Mont Saint Michel有兩條路,一係經St Malo一係經Rennes,我向網上查到經Rennes既巴士接駁路線比較清楚,所以選揀從Rennes入,坐完個幾鐘車去到Rennes,仲要轉巴士再坐多個半鐘先去到聖島,就算坐最早一班火車去到都成12點幾1點,回程最後一班車係5點幾6點,所以一天往返都幾趕,不過老實講個島唔大,齋行幾粒鐘查實好足夠,不過就欣賞唔到日落美景同埋潮汐漲退既景色喇!由於近年起左條路通向島,所以旅客多左好多,變成旅遊區物價自然爆升,島上既酒店真係幾貴,一晚最少二百歐羅,所以大部份人會住向島外大馬路旁既旅館,價錢最少平一半,不過就要行成半個鐘先去到個島啦!向經濟效益角度泥睇,個人認為抵好多囉!
*晴天
*陰天
*Magic景
*其實全個島既重點係一座修道院Abbey €8.5,位於島既最頂,亦佔全島大約7成地方,點解d人覺得佢靚,相信係因為離遠睇哩個小島真係好似一個西方傳說中既古堡咁樣,有條飛龍圍住個島個款呢!實在俾人太多幻想空間喇!抵佢成為世界文化遺產啦!
*雖然唔係農曆十五,但係潮漲都幾勁架!你睇潮退同潮漲既差別幾大就知啦!
*哩間la Mere Poulard係全島最出名既餐廳旅館,佢既招牌omelette聽講好有名氣,好唔好食我唔知,淨係知佢好貴!
一個煎蛋套餐就要45蚊歐羅,嘩!太過份喇!好在佢地都好慷慨,唔幫襯都有煎蛋表演睇,叫做為哩個小島增添一項少少既娛樂啦!


text:
羅致光 投共,已經係事實,佢自己大中華膠上腦到是非不分一回事,但佢話年青人未經歷過英治年代,就懷念果個佢地未經歷嘅年代,真係胡說八道.你夠未經歷過大唐帝國,點解要同日本人一樣懷緬大唐帝國嘅盛世,照 羅致光 嘅邏輯.
羅致光 嘅盲點喺邊
但更重要係,依家戀英或親英果班人,有部分係直接或間接經歷過英治.好似我咁,我1984年讀小學,1997年7月中學畢業,喺英治年代完成中小學,我仲要1996年做過人口普查官,果陣仲係有皇家印,我點會唔知英國人管得好定壞.我喺中大學生會代表會年代嘅管治哲學,即係去到依家都仍然係果套嘅屬會同屬會室管治模式,就係我喺統計處做政府果陣學番嚟,然後一套套咁用上去.英國人喺香港搞公共行政好唔好,有啲人好似我咁,係直接感受到,而且好清楚,無英國人,我應該乜國人都唔係.而1997年後出世果班人,好多係間接受住呢種好處,佢地戀英有乜出奇,唔親英至係怪事,所以我話 羅致光 係投共投上腦,投到是非不分亦係咁解.
當然,我喺長大後,至發現英國人喺上世紀九十年代,將最好嘅嘢交咗俾英國,喺上世紀九十年代,英國無人權法(Human Rights Act 1998係新工黨上台嘅產品,但都係將ECHR抄過嚟,所以出現英國要用香港人權法案例,去確立自己案例基礎嘅怪事,呢個亦係英國喺法律上高度依賴歐陸嘅遠因),無私隱法,彭定康係做首相嘅材料,依家去過英國就明,英國有佢破落同混亂嘅一面,所以九十年代大家享受,唔只係香港嘅頂峰,甚至喺英國歷史嚟講,都係數一數二嘅好.仲要1997年前,馬卓安當政年代,保守黨弱到九彩,所以大家可以諗到,定康之治嘅年代,可以講係奇葩嚟,香港年青人比你呢個 羅致光 見多識廣,佢地好多喺西方國家生活過,梗係知當中發生緊乜嘢事.
依家香港係不斷退步,為咗你班大中華膠發白日夢搞到香港向文明標準倒退,我對 羅致光 呢啲民主叛徒嘅回應係,你IQ幾高都無用,你呢啲人空有才智,遺禍人間,是為賊也,人間之公敵.


text:
同好多上莊做嘅嘢,讀大學做嘅嘢一樣,咩嗌莊dem beat係幾乎徹底地無意義而on9的.但其實無意義同on9就正正係嗰個意義.正如世界各地軍訓要你摺到張被起角,正如香港消防餵新人個屎眼食蛋糕,就係無嘢搞搞鳩你囉,點吖,吓?
個說法通常都係話要消滅過剩係自我意識,等你知道個體(即係你)係完全無價值同無意義嘅,而整個組織(及掌權嘅仆街)先係絕對嘅.我其實認同人係要keep your ego in check,但對於哩類為做而做,同埋必定引發路西法效應嘅做法我非常有保留.
不如去掃下地執下垃圾洗下碗洗下廁所派下飯好過啦.
我上莊嗰陣都咁架啦,傳統吖嘛,係咁架啦.展示誠意吖嘛尊重吖嘛.咁樣就合理化咗好多on9嘢,即使啲嘢係違反常識,違反正常社會契約什至基本禮貌基本對人嘅尊重.好似國王的新衣咁,一開頭明明個撚個都睇到係無著衫嘅但無人敢出聲,如果唔係好彩有個死?仔問國王你做咩咁on9,個個都會腦內補完最後變到真係相信國王有著衫.
不過又即使係咁,我都覺得因為香港無得當兵又無國民教育又做親義工都有專人服待,其實嗌莊dem beat係可以做下嘅--好小事啫比起用屎眼食蛋糕--如果係on9當有趣嘅話.你知道件事係on9嘅,但都頂硬上照做,做之餘重識笑重引埋隔離嗰個識一齊笑,其實係好有用嘅心態.而一個團隊一齊on9當有趣過係會強壯又係真嘅.
但如果on9到真心以為啲on9嘢同你嘅乜撚嘢熱誠態度尊重或者任何嘢有任何關係嘅話,咁就大撚鑊喇.一係蠢到無藥醫一係痴撚咗線,無架喇.
另外有嘢大學術語想講好耐,”com”.如果厭communicate太長其實點解唔可以用個”傾”字呢, 一樣一個音節,而且唔會有人聽唔明㖭.同埋無啦啦做咩要用隻英文字,又唔係咩外來嘅嘢或者槪念,廣東話無字可以用.但其實都無所謂,我血唔係藍色,即使聽到人講van仔唔咬唇或者drop note屎都唔怕會有過敏反應唔舒服.而係我認我心邪我成日都聽咗做”哩個我未同我啲莊員cum過,要cum完先答到你”,”哦咁你哋cum晒先啦”,極之令人分心.
題為編輯另擬
相關


text:
您现在的位置:网站首页 > > 私服奇迹 > 正文
喺怪物面前相当于bug嘅一样卡出嚟好嘅装备
作者:admin 日期:2017-11-19 7:22:28 人气: 次
其实喺奇迹私服上想要获得比较唔错嘅装备都系好嘅轻松嘅,但系如果自己嘅伤害唔高嘅就去做同等级嘅任务嘅话,基本上爆出嚟装备嘅希望都唔多,喺奇迹上面有玩家直接花咗争唔多几年时间哋研究咗吓到底应该点喺奇迹私服上爆出嚟好嘅装备咗,不过呢,好D嘅技巧自己定获得唔上,不过听过一个老玩家话,想喺奇迹私服上更好嘅爆出嚟嘅装备嘅话,首先自己嘅伤害要有一击必中嘅能力,仲有嘅就喺奇迹上面增加自己嘅内容加埋,只有噉嘅嘢先能够更好嘅畀自己喺怪物面前相当于bug嘅一样卡出嚟好嘅装备,好多玩家基本上都系噉嘅获得一啲自己想要嘅装备喇.不过呢,伤害如果高,当然系装备好啊,呢可唔一定呢!
喺奇迹上面有好多道具能够畀你自己嘅伤害瞬间嘅upgrade一大截,但系呢,听暇咗之后,又恢复到原来噉,就好似喺奇迹私服上有一个道具叫做酒好似,噉嘅道具能够畀你知喺奇迹私服上面都少你体力增加攻击嘅速度,如果攻击速度upgrade咗嘅话,喺奇迹上面伤害就比较高咗啦,有嘅时候,就系喺嗰瞬间嘅伤害.不过呢呢个少体力嘅嘢.都要睇下自己喺奇迹上面主要加嘅都系咩咗啦,而且唔理系点样嘅道具,只要系可以增加自己嘅爆发嘅伤害嘅话,就算系有好大嘅后遗症都系可以用嘅丫,当然啦,而家喺奇迹上面基本上都冇有见过其他嘅消耗品可以噉啦!
想了解更多关于奇迹私服的精彩资讯,请大家继续关注 > 私服奇迹!


text:
SUNDAY
21st Oct 2018
相信大家嘅眼影多數都係四色盤,或者十幾二十色嘅多色大盤,然而,係咪有時都會覺得,四色盤做唔到咩變化太單調,而多色大盤裡面又有唔少用唔著嘅色之餘又笨重唔方便?
咁你就要睇吓MAKE UP FOR EVER今年新出嘅118色新眼影喇~
今次推出嘅118款粉狀眼影,並排擺埋一齊簡直似一個藝術調色盤(笑).
色調包羅萬有,有適合亞洲人嘅大地色,亦都有今年大熱嘅偏紅暖色調,鍾意玩妝嘅人,仲可以揀藍綠色呢啲比較冷門嘅顏色添♡
呢個系列唔單止多色,佢地仲會有5種唔同妝感同效果,分別係啞光,金屬光,晶鑽,絲光同珠光.通過混搭唔同質地嘅眼影,大家就可以化出最精緻,最適合自己嘅眼妝~
揀完自己鍾意嘅色之後,可以揀埋唔同大小嘅磁石盤,個磁石盤仲Fit到胭脂嘅Size添.
例如想帶出去補妝,或者去旅行嘅時候,就淨係揀自己想帶嘅色,拼埋一齊,一盒搞掂,超輕便超方便♡ 幫你大大減輕行李或者包包重量~
小編就比較鍾意絲光同晶鑽質地,絲光質地嘅眼影光澤感十足,而晶鑽質地嘅眼影閃粉細膩,搽上眼之後,眨眼嘅時候有波光粼粼嘅感覺,做日常眼妝嘅點綴,或者Party妝就最啱喇.
Artist color shadow HK$130


text:
Stock Loan呢家嘢,如果唔係留意開香港細價股啲古怪嘢,都未必知係點嘅一回事.但蘋果日報很奇怪,報導有人玩 Stock Loan 黑吃黑中伏事件,最好笑係苦主居然敢認頭,而 360HK 呢間公司又居然入到呢個遊戲至得意.
360HK 嘅來頭無咁簡單
首先,細價股好多古怪嘢,好似 Stock Loan或者Bought and Sold Notes 交易等,呢啲嘢,一般係細圈子到爆嘅交易,未知個個會知乜事,總之大家嘅原則係細價股咪掂,否則遇上大莊家車貨就車毀人亡果隻.同埋呢啲交易,多少有灰色地帶,所以大家唔會講得好揚,雖然證監會都知呢啲游走灰色地帶嘅交易存在,果個真係有啲似華爾街狼人嘅世界.只不過,亦由於呢個圈子嘅性質,照計唔係咁容易無啦啦入到去個圈子, 360HK 居然搵到貨源,搵到水魚,仲做埋單刁,真係一般猶太佬搞得掂嘅事,我個人唔多信,因為好少外資佬玩呢家嘢(唔係無,實有嘅),所以 360HK 係唔係咁簡單,我個人存疑,呢班大帝應該後面有熟悉情況嘅人.
至於Due Diligence,呢家嘢好難嘅,唔係啲債仔莫財嘅問題,而係Stock Loan本身已經係灰色地帶,跟住呢幾年中國人玩細價股玩得咁多仆街嘢,乜嘢匪夷所思嘅手法都有,個個為求做到生意,都會玩呢啲多少喺灰色地帶嘅遊戲,邊個揸正嚟做做Due Diligence,所以中伏係正常,搞得唔好,果啲猶太佬隨時都係演員嚟,幕後真老闆係邊個,你鬼知咩,特別果啲文件玩法,佢地係連啲香港大鱷身邊嘅律師都玩埋,就知道呢班友唔係乜嘢善男信女,而且係十分之熟行頭玩乜.所以呢單嘢想攞番啲股票固然難,但佢地究竟係乜嘢人馬,果啲至係最難估嘅地方,所以金融本身都唔係人玩.
呢啲黑吃黑事件,大家可以食吓花生,恥笑吓人,只不過果啲細價股,就真係無必要去掂佢,因為香港嘅金融市場,一早俾李小加條友搞到同賭場一樣,仲要係乜嘢江湖規矩都無嘅賭場,依家藍籌都未必係正常人玩,更何況細價股.所以強積金呢樣嘢係無恥,亦係咁解.


text:
岑漢和律師
服務詳情
評語 提交評語
呢個律師係朋友介紹既,加上上網睇到佢D video就係佢證婚時好舒服好莊重,所以就揀佢.
揀左佢之後,佢主動約我地上律師樓,D嘢都講得揀而精,成個流程都好清晰.Big day個日,我係遲左少少既,但佢都無所謂,佢無黑面,佢成個過程帶住我地,個誓詞佢鼓勵我地自己創作,咁我都有咁做既!
我之前做左幾次姊妹都遇到佢,所以一開頭我揀律師都冇特別搵其他,就諗住搵佢.其實喺上律師樓之前,而經接觸過佢,當時係有次做完姊妹個friend就約左佢出黎,當係thank you咁食左餐飯.食飯嘅時候,佢真係好funny,咩都會講;但一做嘢就好唔同,好認真,你會好信得過佢,完全唔需要擔心.
可能始終律師都冇話咩package,咁所以大家個期okay,價錢okay,就可以confirm.我唔係上佢律師樓confirm,我係一開始係電話約左佢個期confirm,然後臨結婚前三個月先去見佢.我上去律師樓嗰時佢講過啲rundown俾我聽,我仲話︰「好容易啫,得架啦!」點知到自己真係結婚嗰日好多嘢真係唔記得!而且因為臨到嗰日有啲蝦碌,就係突然播唔到歌,搞到我突然間入場之前個腦一片空白左,跟住我一見到佢即刻同佢講︰「點算啊!我唔記得曬啲程序!我唔記得你嗰時同我講過咩!」佢就話︰「得架啦!得架啦!跟住我哋就得架啦!」
我地證婚係伯大尼,律師好熟個場地,準時.其實嗰時我有concern過用唔用伯大尼啲mic,而岑律師真係好有經驗,話我聽支mic點樣為之好定唔好,要加錢好定唔加錢好,教我點樣揀.
岑律師同其他律師嘅分別在於︰岑律師信得過之餘,佢唔會係嗰啲好死板,唔會搞唔到氣氛.佢幫你搞到氣氛之餘,你會覺得佢出得大場面.佢都可以好莊重,亦都可以同時搞到氣氛.而且就算我突然醒起有野問佢,佢隨時隨地都答到我.
我最記得嘅畫面係之前出去食飯,佢除左當你係客人之餘,亦當你係朋友,佢成日都initiate︰「幾時再一齊去唱K啊?好想唱K啊!」真係好似朋友一樣!
原本我唔係搵岑律師,嗰時我唐家姐推介我搵A律師,覺得佢幾funny同幽默,應該啱我同我老公.我聽完就諗我同我老公都係幾active嘅人,可能都啱,於是我哋喺結婚一年前已經預約咗.不過嗰位A律師follow up 工作好唔積極,而且我俾咗訂之後一直都無見過面,係到婚禮嘅半年前左右先去見佢.估唔到上到去同佢傾嘅時候直頭覺得佢嘅態度係惡劣,唔係一個律師應有嘅表現,所以嗰刻我就決定撻訂都要搵過另一個律師.
之後問過朋友意見,自己又上網睇過岑律師佢幾多好comment,再加上之前有朋友用過,覺得佢好有禮貌同埋好專業,所以就決定轉去搵岑律師.其實我之前件事之後都上咗啲婚禮網站度留言過自己嘅經歷,唔知岑律師佢係唔係睇過,我聯絡佢嘅時候,佢就話︰「其實我好似大概知你係咩事嘅.唔緊要啦,我一定會全力幫你嘅!」見到岑律師之後真係覺得佢同A律師係天同地嘅差距!之後follow up同各方面嘅聯絡,有疑問whatsapp佢,佢都好快覆亦都好快解決我嘅疑慮,所以岑律師真係令我覺得好放心.另外,同佢開會時,佢已經同我講定當日爸爸,媽媽同新郎分別要做啲咩,真係非常清晰,安排得好妥當.
Big day當日其實流程都好急,我哋自己嘅時間掌控又唔係做得好好,但岑律師佢係好專業好早就嚟到,我係可以一邊化妝set頭,一邊聽佢講解之後嘅流程.佢好清楚咁同我老公講到時要企喺邊個位,點樣同爸爸交接等等,我哋之後直頭係無問題再諗到可以問佢,真係令我完全放心晒!我覺得佢好風趣同埋講嘢好快,但係快得嚟係好清晰.不過我覺得如果brief嗰時佢可以講嘢慢少少就更好喇,唔知係咪因為時間趕呢?因為之後on stage佢又完全OK.
我覺得佢把聲好柔情同磁性,真係好正.其中有一樣嘢我好難忘嘅,就係我用咗我好鐘意嘅”One thousand year”做march in背景音樂,岑律師佢知道我好鐘意首歌,就特登喺我哋march in完之後等到我最喜歡嘅Chorus位都播埋之後先開始講嘢,我覺得佢呢吓真係掌握得好好.其實原本我哋march in完企喺台前嗰時,都諗住岑律師會唔會差不多開始講嘢,但嗰個chorus我真係好鐘意.我仲一邊係咁諗唔知佢幾時講嘢,唔知會唔會踩歌,但點知佢係好醒目地完咗成個chorus先開始講嘢,我心裡面即刻諗︰「呢個律師正呀!」我哋事先完全無夾定,但佢把握個timing咁好,我真係好開心同好surprise!
我知道佢係香港數一數二嘅證婚律師,而都睇過佢啲評語都好好,再加上自己同事亦有人試過搵佢,啲feedback又真係好好.結婚一生人一次咁緊要,梗係搵個信得過架啦!
有一次上律師樓俾文件佢嘅時候,佢有好用心咁brief我哋,例如要講啲咩呀,點樣掀頭紗呀,march-in 要點樣都有教埋我地.我記得當時有傾到我爸爸因為行動唔方便,佢都會教埋我同我老公兩個march-in定係我同爸爸,都好仔細咁幫我地.
唔單止證婚嗰part,我覺得佢差唔多真係做埋我哋司儀咁,特別係婚禮上面控制場面好緊要,佢把聲又好好聽,一開聲大家都好聽佢講野,控制場面做得好好.佢外貌都好presentable,又好準時,我喺新娘房準備緊嗰時佢已經到咗.
證婚過程我覺得佢係簡單而準確,亦唔會講啲唔相關嘅野,我父母事後都同我講返話岑律師做得好好.我先生first language係英文,段誓詞又要讀中文,岑律師就喺隔離幫佢,所以我爸爸都話岑律師真係好熟啲程序,我先生亦都覺得佢好professional.唯一美中不足係因為佢太旺,飲唔到我嗰餐,真係好想請埋佢.
而呢排都有聽過其他佢合作既證婚公司傳佢淡出唔做證婚,其實我真係唔會信.因為我都好熟佢,都知道佢繼續有接生意而應該當中有啲誤會,反而可能係佢唔想同嗰間公司合作就比較有可能.
律師我哋係搵岑漢和,當初都係人哋介紹.我哋係直接搵佢,係email confirm時間再上佢寫字樓,之後到結婚嗰日先見面.佢俾我嘅first impression就係佢好nice,同埋都會肯就番大家時間.當初我哋都唔知要講咩,始終都係第一次,佢之前會問定我哋想要長定短,幫我哋準備台詞,之後喺我哋耳邊細細聲講,我哋就跟住講.


text:
每一個人,都有自己所定義嘅一種愛情,係我嘅角度睇嚟,無一段描述可以好準確咁講述愛情究竟係咩,而最重要嘅就係愛情其實無分對錯.有啲人會認為愛情就係隨住自己嘅感覺而行,而有啲人就會覺得愛情係枷鎖,比佢鎖住咗就唔會嘗試去逃脫.
當你被一時嘅激情蒙蔽住自己嘅時候,你會開始諗究竟邊一個人先係真正適合自己嘅個一個.一個就係你認識咗好耐,相處咗好耐嘅女朋友.你地好清楚對方嘅習慣,對方嘅諗法等等.而另一個就係一個你識咗無幾耐嘅人,佢比到你嘅係一種神秘感同埋係一種心跳嘅感覺.雖然你唔係對佢認識好深入,但係平時嚟講你地都好好傾,大家都會有意無意係言語行為上面透露一絲絲嘅曖昧.
你不斷咁思前想後,自己對原本嘅女朋友嘅激情竟然係嗰個女仔身上出現.你開始回想啱啱識你女朋友嘅時光,你發現你都曾經同佢有一段曖昧嘅過程,你地兩個四圍去嘅日子,依然係你嘅心目中佔有一定嘅位置.你唔知道點解呢種感覺會係另一個女仔身上出現,你好困惑,你唔知道應該點算.
一邊係度諗嘅時候,現實就將你扯返轉頭.究竟同咗呢一個女仔一齊之後嘅生活會點,會好過原本嗰個,定係差過原本個個?究竟我應唔應該放棄現有嘅野,跟隨住自己嘅心意出發?究竟我咁樣做會唔會比人冠以一個賤男嘅名號?究竟我係唔係真係鐘意個個人,定係只係一時嘅感覺蒙蔽咗真正嘅我?當你開始咁樣諗嘅時候,就證明你尚算係一個有理性嘅人.
你嘗試壓制住自己嘅一時衝動,比啲時間自己冷靜一吓,睇清楚自己係唔係真正鐘意咗另一個人.隨住一段又一段嘅時間過去,嗰個女仔嘅形象一直係你嘅心中浮現,魂牽夢縈,令你朝思暮想.你無辦法肯定邊一個人更加適合你.
你開始諗,自己係唔係已經係時候做一個決定,斬纜定係應該繼續呢一段同女朋友嘅所謂關係?到呢個時候,你對女朋友只會剩地食之無味棄之可惜嘅感覺,當你因為呢一段關係嘅經歷而選擇留低嘅時候.你可能會搵返自己心目中嘅摯愛,重新燃起愛情之火,但係同時你已經比枷鎖綁住,就咁就一世人.
至於如果你選擇咗同另一個女仔一齊嘅時候,呢一條就係未知嘅路,可能比宜家好,都可能係比宜家更差.因為人總係會貪新忘舊,失去咗先識得珍惜原來嘅嗰一個.但係都可能係搵到自己心目中嘅摯愛,共諧連理.愛情,始終好難一拍即合,唔試過又點會知道邊一個人先真正適合自己?
愛情來的時候,想檔都唔會檔得住.我一直都覺得係一段關係之中,兩方都可以繼續去尋覓真正屬於自己所想嘅野.騎牛搵馬,聽落去係好差嘅事,一直比人污名化.但係,你又有無諗過究竟係咩令人會咁,而愛情又有無分對錯?如果你將愛情等同枷鎖,掛係你自己嘅另一半身上,無比佢尋找真正嘅愛情,咁會係一件好悲哀嘅事情.
「愛情是自由的,沒有束縛;愛情是飄渺的,沒有對錯.」


text:
2018年7月18日星期三
豉油雞 (外賣) + 絲瓜魚蛋湯 ( 18-JUL-2018 )
( 18-JUL-2018 WED )
尋晚一覺瞓天光呀 感恩感恩 ~
早餐食腿蛋治 唉 都唔知食乜好 ~
同 8 卦傾計 講有個球員媽媽比人 "老笠" 之後我話正確係應該點講呀 ?!?!?! 佢話係縛架 嘩哈哈哈哈 我話我教書就死得 ~
菇場忙 但仍然係 holiday mood 同埋難得老闆兩公婆唔喺度 好想快 d load 相寫 blog 囉 但又無咩 mood 寫咁 可能仲係好攰 哈哈 ~
Lunch time 出去買菜 之後再買 lunch 番菇場食 ~
無啦啦喉嚨痛 慘 @@
放工即走 買埋半隻豉油雞就番屋企 lu ~
今晚都好簡單 再淥個辛辣麵比里奧大人就搞掂 ~
是日懶餐 - 豉油雞 (外賣) + 絲瓜魚蛋湯
豉油雞 (外賣) - 半隻要 $60 最搞笑里奧大人成日話唔好買咁多 堅想串佢 最少買半隻喎 你以為半隻好多呀 ?!?!?!
絲瓜魚蛋湯 - 呢個滾湯真係夠哂方便 我依家好鍾意食絲瓜 但唔可以食咁多架 醫師話好涼 但我又成日唔記得加薑喎 ~
洗埋碗都 8 點 沖埋涼就食生果 之後休息喇 ~
咁尋日約家姐聽晚食飯 因為里奧大人約朋友食飯嘛 之後家姐話聽晚唔去食飯 真係邪 咁啱里奧大人又突然話唔同朋友食飯 ~
家姐話我做咩唔問佢點解唔食飯 ?! 我話有咩好問喎 唔去咪唔去囉 我地幾時食都得家嘛 之後佢先講佢朝早 PK 嚇鬼死我 以為佢喺醫院 因為佢好少講到咁嚴重咁 @@
佢喺屋企附近巴士站 PK 佢同事問佢做咩唔番番屋企處理傷口 但家姐話無諗過 仲話坐巴士都 feel 到流緊血添 @@
佢 d 同事勁好呀 幫佢消毒抹傷口 又買膠布比佢 仲話損到咁 其實應該要打破傷風針添呀 ~
咁里奧大人叫佢影傷口尺寸比我地睇囉 之後里奧大人話一定要搽藥膏 唔係一陣發炎仲煩 ~
之後佢就即刻拎支傷口藥膏同膠布出來 叫我比家姐搽 呢下好感動 因為睇住佢好忙咁搵膠布 又度 size 咁 ~
家姐把聲都開始驚驚地啦 真係唔嚇鬼佢唔得 佢想約我聽朝 不過我話唔想咁趕 同埋我喉嚨唔舒服 想瞓多陣 咁我話聽晚等佢放工再比佢囉 ~
我知佢唔會比我探佢 所以要咁講 佢先肯影比我睇 @@
我11 點都自己瞓先 個人熱氣真係好攰咁 ~
標籤: 肥在家煮食篇
訂閱: 發佈留言 (Atom)


text:
一直以嚟,我對啲網媒態度都好差,除咗因為佢地有唔少政治立場係仆街外,佢地果啲抄抄子行為亦都係十分仆街,呢次我唔係受害者,但呢個解釋點解我對 香港01 以至好多網媒嘅版權政策都係極強硬,齋靠廣告食飯,真係被抄抄子餓死都未天光.
香港01 抄嘢唔駛負責
喺 ITV Strangers 播出之初,提嘅得兩個人,一個係膠事錄膠總,一個係我.而 Strangers 引起英國人旅遊興趣後,第一個報嘅中文傳媒係膠事錄,果陣係香港時間9月17日,我都係睇膠事錄做跟進評論,果陣係香港時間9月18日早上,但係 香港01 嘅跟進時間係2018年9月18日晚上七點幾,我諗呢次我唔叫捉你班友抄嘢都唔得,仲要係連原本英國傳媒都無引, 香港01 嘅惡劣抄技,唔係天下第一,都天下第二.
我對立場新聞嘅厭惡,最早就係唔俾稿費嘅作風,同埋抄嘢唔俾credit,我對盧思達反感,其中一個原因都係唔尊重人地嘅研究. 香港01 抄少陣駛死㗎,抄完俾番credit係基本禮貌,俾番條link大家都好,其實呢個係互相促進相互之間SEO行為,所以Google本身係鼓勵健康嘅相互連結,如果唔係惡意,互相俾link係無衰,但依家 香港01 嘅做法完全唔係咁,攞咗人地成果就揚長而去當係自己.
點解歐盟條新版權法咁辣,Google果啲link要收錢,因為依家好多時Google,Facebook攞走咗大部分廣告,但內容創造者所得甚少,並唔係個個都想行訂戶模式,而德國登記做文化人係有自已嘅醫療保險同社會保障系統,所以德國對版權睇得嚴,唔係要保護好似IFPI,CASH一類仆街(呢類組織喺德國好容易中反壟斷法),而係要防止果啲不勞而獲嘅抄抄子,你 香港01 除咗維穩同抄嘢,仲識啲乜,所以我從來都唔引 香港01 啲嘢,亦都係呢個原因.
其實我講過,除咗立心不良果啲,你俾番credit同link我已經okay,當然按篇俾番一百蚊版權費都得,但以前 香港01 係一舊水版權都唔肯俾,所以呢次被我捉到狂抄,係一定唔會放過.


text:
香港醫學界盲控煙,真係盲果個都睇到,連電子煙同 加熱煙 呢兩種輔助控煙工具都話要全禁,簡直係黐線,但依家更令人不可思議係郭家麒,佢應該知道佢選果個選區,唔係以前嘅半山東區議會選區,而係新界西立法會選舉.佢身為醫生,應該睇過 Public Health of England 嘅實證報告,我諗如果佢想佢選民嘅健康好,應該係贊成政府跟PHE做法,將 加熱煙 同電子煙合法化,而唔係禁絕.
郭家麒 針對 加熱煙 理據同政府一樣荒謬
首先,今日 郭家麒 發份新聞稿,話係以電話民調為理由,指市民支持禁電子煙同 加熱煙 果家嘢,本身係偽科學同黐線,香港政客好鍾意用民調為自己啲奇怪政見壯膽,無論泛民定土共都係用一樣嘅惡劣手法,如果市民嘅認知係錯誤,咁你 郭家麒 醫生係咪又跟住一齊癲?呢種假論據,本來就已經係反胃到爆,我唔知用嚟做乜.
相反,紐西蘭嘅研究,都指未食過煙嘅學生,大部分都唔會食電子煙,但好多食緊煙果啲,反而會轉食電子煙或 加熱煙 ,呢個本身唔係對控煙工作嘅勝利?就算依家煙廠嘅尼古丁貼,邏輯都係減少香煙嘅遺害,無錯,你依賴尼古丁嘅問題解決唔到,但至少少好多由焦油等造成嘅二手煙以及公共衛生問題,同樣道理,電子煙同 加熱煙 都係做緊一樣嘅野,應該要儘快做好規管,點解香港醫學界要由頭反到尾.
仲有一樣嘢,郭醫生話阿根廷,巴西,泰國呢啲國家禁售 加熱煙,但先進國家如英,法,德,意,日,韓都係容許 加熱煙銷售,第三世界國家唔准賣 加熱煙 好多涉及貪污問題,香港做乜要同呢啲國家睇齊.
點解我對香港醫學界有諸多質疑,如果真心想控煙,係應該俾電子煙同 加熱煙 合法化,並且享有相對低嘅稅率(如果無尼古丁成分應該免課稅),而傳統香煙反而加重稅,因為無論點講都好,傳統香煙帶嚟嘅二手煙問題,以及呼吸道問題,呢個大家已經公認咗,唔駛再辯論落去,咁樣引導煙民向一個無煙世界唔好咩?依家醫學界嘅邏輯,更可能變相阻止藥廠推出解決手感問題嘅戒煙產品出現,我唔知醫學界反煙嘅人諗啲乜嘢.
郭家麒係做咗多年議員,其實佢對公共政策應該熟書,應該知道有啲嘢叫兩害取其輕,而唔係做控煙塔利班,有時香港泛民啲政客被指經常做埋啲唔等駛嘢,或者個人離地,呢啲咪係好例子,仲要郭家麒本身就係醫生,真係令人失望.


text:
成年冇去過日本真係好掛住日本呀!所以呢2018年嘅第一個旅行就決定要去一去日本喇!
難得搵到腳去旅行我就決定去啲未去過嘅地方,所以二話不說就book咗去名古屋嘅機票喇.Plan行程嗰時咁啱知道立山黑部開山喎,咁所以都冇多想就決定玩上昇龍道再上埋立山黑部嘞!
其實呢我已經好耐冇試過認真地plan行程路線,但冇辦法啊上立山黑部路途遙遠所以都真係plan下點行好啲.出發前大約個幾月我都問定去過嘅同事拎定啲itinerary參考下,跟住研究完一輪酒店呀搭咩車呀買咩pass呀咁我終於定咗一個好進取嘅itinerary!!! 呢個itinerary fully pack到我後來係有啲後悔嘅因為完全同我hea遊嘅style完全相違背……將8日嘅行程pack做6日咁行囉我都諗點解要咁做…..就比大家睇下我有幾痴線啦:
Day 1 香港 → 名古屋 (3pm到名古屋)
Day 2 名古屋 → 飛驒高山 (朝早名古屋出發.2.5個鐘JR去到高山,夜晚住溫泉酒店)
Day 3 高山 → 白川鄉 → 金澤 →富山 (呢日最甘!一早高山坐一個鐘巴士去白川鄉,行3個鐘後又坐一個鐘巴士去金澤.夜晚金澤坐一個鐘電車去富山)
Day 4 富山 → 立山黑部 → 大町溫泉鄉 (日本紅日第一日,一早搭兩個鐘車上立山.夜晚又住溫泉酒店)
Day 5 大町溫泉鄉 → 名古屋 (信濃大町經松本再轉JR返名古屋3.5個鐘)
Day 6 名古屋 → 香港 (7:50pm機返到香港11pm)
其實以上嘅行走路線係順路嘅,但係完全冇多餘時間可以hea!即係咁,我以往嘅習慣係一日最多只喺同一地區去兩個地方(仲要相隔唔遠),但今次竟然一日要走三個地區,仲要每個地方相隔車程都要成個鐘!只可以講我太貪心喇今次……搞到每個地方都好似只係到一到咁,尤其是金澤!只係一個下晝加傍晚我覺得好唔夠呀因為金澤我好喜歡好多小店好好hea!其實每一朝早早起身都唔係辛苦,但要睇時間趕車呢樣野先令我覺得好有壓力……
所以如果比我再plan,我諗呢個路線行程我會去8日,金澤玩一日住一晚,名古屋都可以住多一晚(行街加食野).咁我就唔使因為趕第二日上立山而喺金澤都要趕死去富山訓一晚,然後喺名古屋又可以有多啲時間行街食好西(金澤食唔到魚生飯同名古屋食唔到手羽先我表示好遺憾😭).
仲有今次我去日本呢個星期咁啱係佢地嘅黃金週(4月30—5月5),我以為一定周圍都好多人啦由其上立山黑部嗰日會人山人海,但結果立山黑部比想象中少人好多,其他地方好似高山,白川鄉咁都唔算太多人,不過有啲舖就冇開囉(或者係佢地係早收).
雖則呢個行程(東海+北陸+立山黑部)要搭好多程車,但其實我覺得唔算好難,因為日本交通真係好完善,亦都好易明,只要做少少功課,再有埋個「乘換案內」App咁就萬無一失.然後呢再有埋呢個「立山黑部,高山,松本地區周遊卷」呢個JR Pass,17500yen包晒JR同上立山黑部所有交通嘅費用,浄係名古屋去高山,同信濃大町返名古屋呢兩程指定席JR都己經過12000yen,所以計埋上立山黑部嘅交通(正價大約都成10000yen),呢張JR pass真係慳咗唔少錢!但記得呢張pass只係海外有得賣,所以出發前一定要喺香港買咗先!
好喇都係好似以往咁啦詳細遊記同教學就唔講喇,要知多啲都可以問我我再答.下篇繼續講立山黑部同高山!比住少少相大家preview下先啦!
↑ 飛驒高山食好西浸溫泉真係好正!
↑ 5月仲睇到咁多雪真係好似發夢咁,仲舖住半溶雪嘅山脈真係靚到嘩嘩聲!


text:
您现在的位置:网站首页 > > 私服奇迹 > 正文
喺奇迹sf玩个职业叫做弓箭手了解几多
作者:admin 日期:2017-11-8 19:16:50 人气: 次
话说其实喺呢个奇迹私服世界里面,仲有好多装备嘅,只不过呢,而家喺呢个奇迹私服大陆上面有好多嘢经常冇人买卖啫,噉嘅嘢呢,喺呢个奇迹私服私服里面啲嘢都冇流通咗,所以现喺先会表现喺嘅好单调,其实啱开始嘅奇迹私服上面嘅装备特别新颖,一般嘅喺呢个奇迹私服上面买过去嘅嘢都系好烦乱,因为喺奇迹私服大陆上便啲好多嘢都系好贵嘅,喺npc铺头入特别贵,而且呢啲要求都系好多,唔似喺呢个奇迹私服玩家嘅个人铺头入面,好多嘢装备感觉都系特别正嘅,不过呢啲装备好似都几高等级呢,因为喺奇迹私服上面等级越高嘅话,呢个装备就越贵,所以呢,一般喺呢个奇迹私服铺头上面就唔会买啲低等级嘅装备,如果喺五十级或者一百级以下嘅装备呢,定系喺呢个奇迹私服npc铺头入买嘅呢,所以啱啱喺奇迹私服玩个职业叫做弓箭手,啲嘅装备嘅都系喺呢个npc铺头入买,只有噉嘅时候先可以买到呢啲相对于奇迹私服玩家嘅个人铺头入CP值算系好高装备喇.
喺奇迹私服心初哥嘅地方,呢个弓箭手全身上下就两件装备,一个系弓,喺左手武器上面,一个系箭,喺右手武器上面,啱啱开始咩都冇睇,就知道呢弓箭手系用弓箭嘅,点知呢个弓箭手竟然系一只手弓一只手箭呢,所以第一次买呢个弓箭手嘅武器装备嘅时候,就直接买咗个弩箭,因为我以为喺呢个奇迹私服上面嘅弩箭就系弓箭手需要嘅弓箭呢,结果睇到呢个弓箭手用嘅系弓同箭,冇办法,我又喺呢个奇迹私服npc上面买咗正规嘅箭喇,而且喺奇迹私服上便啲箭都唔系喺呢个勇者大陆,我系自己要去呢个仙踪林嘅里面嘅npc先有得卖,如果喺奇迹私服勇者大陆上面条本就冇呢,而家呀如果去买箭嘅话,就唯有去呢个仙踪林.
想了解更多关于奇迹私服的精彩资讯,请大家继续关注 > 私服奇迹!


text:
秋子花藝 Linda Floral Design
服務詳情
評語 提交評語
我地響「秋子花藝」訂花,湯生服務好好,又可以我地提供我地心目中既花球既相然後佢幫我地整.成個package $2000, 價錢合理,final product 都好滿意,全部都滿分!
我搵秋子幫我整咗個水滴類型嘅花球,佢嘅質素同款式配搭真係幾靚.我知道秋子好忙,好在我5月嘅時間搵佢又ok.聽人講佢服務態度麻麻,不過我自己又覺得ok,可能因為佢好忙.但以我自己經驗就覺得佢好好,會耐性解釋啲花係咩花.有隻蘭花係我想要但係冇,佢幫我搵到另一種嚟代替,都好靚.
佢以前買花球係會送鮮花頭飾,不過而家就改咗要加$100,不過我都要咗.
拎花嘅時候我上到去佢已經準備好俾我,小花頭飾就係即場剪俾我.見到個花球係覺得佢真係好有經驗.如果佢可以請多個人就更加好,因為佢有時係真係太忙.
我係喺秋子花藝訂鮮花花球,雖然我去到佢哋舖頭嗰下無我鐘意嘅花,不過之後我send咗啲Details俾佢,講清楚我想要一個鮮花花球,而且可以用全日,中西式禮服都襯到嘅,佢哋就做到俾我.
我覺得佢哋嘅花球質素真係好好,最後唔止用到全日,仲放多咗幾日!我覺得真係好靚,好滿意.不過佢哋D staff真係比較忙,真係要體諒,唔好太expect有咩服務.
花球我哋係搵秋子,係化妝師介紹嘅,我哋都上過佢facebook同舖頭睇,都覺得好靚.佢嘅價錢都好實惠,最後只係用咗$4000.
有朋友用過,上網睇過又ok,價錢又抵,買花球仲送埋姊妹手花和兄弟襟花.呢間舖頭收嘅價錢唔算貴,但個花球整得好足好靚,不過其他襟花同手花就普普通通,d款set定咗,冇咩款可以選擇,但以咁嘅價錢嚟講,我覺得ok.
由於呢間花店只有一人負責,所以店主成日都好忙,我哋詢問細節時佢都好趕,一路做嘢一路同我哋傾,而且上去一定要預約.我哋係喺婚禮前一天取花球的,收到時d花都好靚,我哋好滿意.


text:
睇火山
「阿蘇」
第四日嘅行程係起身食早餐,之後就去黑川嘅溫泉街行咗陣,然後就出發去阿蘇火山.第一站係去大觀峰,因為上次落大雨乜都睇唔到,所以今次再去過!而今次就睇到阿蘇五岳!之後我哋就揸車去到阿蘇,而我哋中間經過阿蘇駅,當然郭大少見到就話要入去車站,因為佢最鍾意嘅就係火車.我哋亦係旁邊嘅店舖買咗阿蘇出產嘅士多啤梨,真係又平又大又好食!食完一包之後忍唔住去買多包!
「火山」
真係無諗過原來想去睇阿蘇火山係一件咁難嘅事!上次就因為落大雨兼且好大霧,所以我哋無去到,但係今次雖然天朗氣清同落大雪,不過又因為火山活動嘅關係,去到火山腳都係無得上去睇!我諗我哋都真係同阿蘇火山無緣,亦都相信我哋下次去九州嘅時候唔會再去.因為每次去都係要睇彩數,唔係話你想去就去,所以真係唔想下次再去到先發現又係睇唔到火山.
「景色」
沿途揸車上阿蘇火山嘅時候,沿途嘅樹都鋪滿咗厚厚嘅雪,真係好靚!對上嗰次見到咁嘅景色真係係芬蘭!因為上唔到阿蘇火山,所以我哋就去返草千里,因為真係好靚!一大片原本係綠油油嘅草地變成一望無際嘅雪地,而且啲雪都算厚,最重要嘅就係無人.我哋同郭大少落咗去影相,因為真係好凍所以玩咗陣就走.雖然去唔成火山,不過最起碼沿途嘅景色好靚,相信亦都係好難得見到草千里鋪滿雪嘅景色.
Originally published at Kenneth Kwok (郭嘉俊).


text:
牛油果一向係女士們減肥嘅恩物,易有飽肚感之餘,卡路里又唔高,我都好鍾意整沙律時加牛油果㗎!但大家又知唔知牛油果由內到外都有食用價值呢?今次就想介紹一下用牛油果核所整嘅牛油果籽茶,健康好飲,最重要係零難度丫嘛!
材料:
牛油果籽 1粒
水 1000毫升
做法:
1. 將牛油果切開一半
2. 取出牛油果籽
3. 將牛油果籽切成薄片 (切落去有啲似切梗紅蘿蔔,比想像中易切)
4. 切好之後,牛油果籽上嘅皮有啲會甩甩哋,用手搣好快就搣甩晒出嚟!
5. 放入水中煮30分鐘就煮好㗎喇!
煮起咗嘅牛油果籽茶係粉紅色嘅!係咪好靚呢?但佢係天然無添加嘅色素嚟呀!
加入檸檬片或檸檬汁會更美味~
晴晴都話好飲呀!「good good」聲同我清咗杯茶喇!
等我都嚟番杯先!umm...同熱檸檬水好相似,唔同嘅係粉紅色,同埋唔落糖都夠味,好飲喎!
據聞牛油果籽茶具有減肥功效,而家每晚都會煮好等食完飯之後飲,已經變成咗習慣喇!
係咪冇難度呢?簡直易過借火啦!一向都知道牛油果有護眼,降低膽固醇,減低食慾,有助腦部發展等多種功效,但冇想過原來牛油果籽都咁有益處.佢含有豐富水溶性膳食纖維,落到個胃度可以吸附糖同埋脂肪變為啫喱狀,有效改善腸道健康.腸道健康咗,血液循環同身體燃脂力都會好啲,簡直係消脂排毒嘅好幫手呀!除此之外,仲有降低膽固醇同增強抵抗力嘅功效添!有咁多益處,每日飲用就更健康啦!聽聞有日本女星飲完兩星期減咗接近18磅,係真唔係呀?我自己就唔太相信可以極速減磅,但持續飲用,應該係會對健康有幫助嘅!不過大家要留意整嘅時候雖然話牛油果籽比想像中易切,但都要小心切嘅時候滑手喎!煮好之後,最好一兩日內飲晒!始終無添加唔放得耐嘛!健康又好飲,一於煮埋畀家人一同分享喇喂!


text:
可能,你地已經身在高位,於是能夠睇到聽到聞到知到比普通巿民更多嘅事情.你地知道政府下一步想點(雖然更多情況係借你地過橋黎放風凶班佔領者),你地又知道事情涉及嘅權鬥遠比好多人想像中嘅誇張,你地明白,香港依家就好似旋渦嘅核心一樣,稍有差池,就唔係一兩條人命可以令事情了結.
你地大部份樣子尚算慈祥,形像還算正面,就算你地相當人數同唔同嘅政治陣營有千絲萬縷嘅關係,我暫時仍相信你地出聲,只是出於愛.你地不停咁叫人散水,叫人番屋企,叫所有人回復到所謂嘅「正常生活」之中,希望你所關心嘅一群人,當真係有事發生時,損害減少.但,年年十萬計嘅人遊行政府都可以當無事發生過,咁樣嘅政府正常嗎?議會上大量人渣零票當選後公然與巿民為敵都無人吹得佢脹,咁樣嘅議會正常嗎?滿街都係自由行,金舖,藥房,連食肆都因為租金過高而被迫到去二線舖頭,咁樣嘅生活算係正常嗎?
我地就係因為想過番正常生活,所以先日日走出黎.
有好多人話,香港人好勁,連催淚彈都唔怕,呢頭放完,啲煙散咗,轉頭就走番出黎.咁你地有無諗過,原來香港好多人覺得今時今日嘅生活,不知所謂到連催淚彈都要行埋一二邊?甚至,在場有唔少人根本一早就預咗班含家鏟警犬會放塑膠子彈,佢地都仲係前仆後繼咁行出黎.你能否感受到大家嘅決心有幾咁大?你地呢班已經上咗位嘅人,到底明唔明白,我地唔係七一遊行果班不問結果安全至上嘅失敗主義者,依家呢個垃圾政府可以將「肯坐低同你開會傾」講成係最大嘅善意,談話內容同框架完全無變,咁算係善意?咪玩啦.大家要嘅結果,唔係只求開會呀!
呢個月,因為佔領行動,我地睇到更多可能性,發現街道未必係迫嘅好,交通擠塞問題亦未必只有一個解決方法.我地睇到香港可以有更多嘅可能性,而唔係只有「養肥權貴再等佢地跌啲餅碎比小屎民」呢條路可以行.其實好多人都感受到叫大家散水嘅你地,對在場人仕嘅愛,可惜你地口口聲聲話明白在場人仕嘅諗法,之後呢?唔通你想全世界都好以七一遊行咁樣,身水身汗出黎,行幾公里,叫下口號,之後集體番屋企等消息,再集體被政府無視?連電影都識得講,「能力越大,責任越大」,你地既然已經自覺如斯接近管治權力核心,話時話,你地做過啲乜?又係反映之後番屋企等消息?
如果我果份功課,你地都不求有實質進度,容許我只係得把口,叫囂幾句話做功課,之後就當成交咗功課,就好了.


text:
已經不止有一個人提醒在下,近十年香江政治有北大人因素.此話怎說?九七前,香江英治,英帝內政絕少在港伸延,即係你唔會發現,保守黨內鬥,例如戴師奶勇鬥馬卓安之時,香江會出現保守黨內兩派響香江街頭互劈.但係時移勢易,依家唔同晒咯.北大人派系林立,省市各有唔同派系人馬,已經慣咗互劈,咁樣香江之最高領導,又有西環金鐘兩個,而上面各派已慣咗火拼,香江點會例外呢?
所以,老友A提醒,香江如果出現古靈精怪之事,第一個思考嘅並唔係香江自身之政治情況,而係要先思考北大人依家忙緊咩嘢,心煩咩嘢,多疑咩嘢,咁先至好好細心去思考,依家香江某啲政客,點解又突然要扯起一支反xx反yy之大旗.
老友A叫我去睇下寶島政治.唉!!已經忙到爆炸,連覆短訊同電話都冇時間,仲要返工畀人嘈,話點解唔用短訊回覆,覆錯人呀,大哥,真係火都嚟.經老友A指點,點都去睇下寶島發生乜事.我問老友A,係未嗰單廣告影射陳文成事件嘅事?佢話,梗唔係啦,而係English Choi去取締中華統一促進黨.呢個黨個精神領袖,就係一位道上之江湖大哥大White Wolf.佢係乜嘢人?總之,佢地班道上大哥同會員,最犀利就係響上次太陽花運動挑機啦,佢地啲會員及支持者,會響大街大巷高舉五星旗遊行啦,仲有仲有,有人同佢理論,就會收到粗口同拳頭咁.呢個咁有拳頭力量之組織,傳咗好耐就係由對岸某啲派系「磅水」也.
總而言之,當有需要時,佢地就會同支持台獨之組織挑機,總之就不斷話阿A,阿B係台獨,邊個邊個學生領袖係台獨,然後就會去呢啲組織門口嗰度示威反動員.總之有台獨,就有呢班大哥大響度.冇人搞台獨呢,佢地都要搵方法同組織,批評睇唔順眼之人搞台獨.咁如果有人被佢地話係台獨,呢位仁兄就真係好頭痕.對於White Wolf,原本English Choi冇郁佢,因為White Wolf,堅係道上大哥大,同兩個黨都有交情嘅.但依家兩岸交惡,而大哥大之兄弟,又曾經係咁追打支持台獨之大學生,咁咪派差人去拉人封艇囉.
老友A話,佢發覺呢位大哥大出動之時,往往就係北大人響對台政策嗰邊,有可能出現一啲改動之時,又或者北大人對台系統有某啲事發生之時,佢地亦會出動.我就問老友A,點解會咁樣?老友A話,好難一概而論嘅.舉例啦,當吹下水啦,例如當北大人對台之系統出現內鬥,講到應該懷柔定強硬之時,呢班White Wolf就會出動,製造一個台獨猖獗,台北立立亂之印象,迫北大人表態唔可以放棄強硬之政策.老友A話,對台政策牽涉好多資源之流向.北大人有某一派得勢,就可以Cap水,錢呀!權呀!明白未?
刊載於am730 2018年8月10日


text:
Q立方王國處於北翼附近,酒店6樓出咗lift之後步行2-3分鐘就到,入口前左右兩排扭蛋機,呢個係Q立方嘅獨有特色,未入場就要小朋友纏住你!
呢度收費$150,平日$120,戴上手帶後玩2個鐘,職員會喺張單上面寫明完結時間.
呢度冇特別要求小朋友必須穿著長袖衫褲,內設洗手間非常方便,仲有儲物室$20任用
場內都有電腦區俾大D嘅小朋友可以上吓網,但係我諗最主要係俾大人喺度Hea就真
唯一較舊場遜色係呢個迷宮,因為地方比較細同埋只有兩層高!
當然唔少得嘅就一定係波波池啦!呢度波波五顏六色同埋都夠深,成個人瞓落去匿埋都得!
頭先講過的儲物櫃,仲有水機設置免費入用
另外都有個衣帽架免費享用,如果冬天嚟到可以將D大褸掛喺度
洗手間門外都放了些拖鞋喺度,裡面都好乾淨企理!
出番嚟去玩Q立方王國嘅主要遊樂區,城堡主題的攀爬架,一嚟就見到有條超激瀡滑梯(6歲或以上),我叫哥哥玩嚟俾我睇,都唔知佢今日做咩扮冇膽唔肯玩!(之前喺另一個場有條近乎80度傾斜瀡滑梯都夠膽,擺明係想番去睇卡通多過玩)
呢條好明顯係冇難度啦!
見到佢哋兩個Pat就好想打落去
打完機繼續玩!再次爬咗去城堡上層,大人如果要跟住小朋友上去就冇咁方便,因為瀡滑梯係唔俾大人玩㗎
向住洗手間方向行,中間會經過Party Room,然後盡頭會見到個出口,原來行出去仲有個城堡可以玩㗎!大家出外可以穿著拖鞋(又或者著住襪都OK)
其實頭先我都覺得室內個小迷宮唔係好夠喉,原來出面真係仲有一個咁大咁高嘅城堡迷宮
呢條3色滑梯唔算長,但係佢質地好跣,所以滑起上嚟都幾激㗎!
小食亭係同隔離的水世界分享的!今次我哋就冇機會過去玩水,留番出年夏天吧!
芊芊玩個不停!我都轉到有D暈
《Q立方王國》 簡介
開放時間
每日上午9時30分至晚上9時30分
費用(包括室內和室外空間):
週一至週五:首兩小時澳門幣$120
週六及週日:首兩小時澳門幣$150
儲物櫃:$20
搜尋
近期文章
文章分類
舊文重溫
- 2018
- 2017
- 2016
- 2015
- 2014
- 2013
- 2012


text:
台南 必去景點及漁光島附近酒店推介
漁光島附近酒店預訂
神秘優惠價幫你慳更多
即時揭開神秘優惠價,慳得更多
台南必去推介 - 漁光島
想去 台南 自由行?等 Hotels.com 帶你玩盡 台南漁光島 啦!留意我地文章,話你知去台南 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋台南漁光島 附近有咩酒店,等你更加容易計劃行程,慳返酒店來回景點嘅時間.
台南漁光島 自由行
去得台南漁光島 自由行最緊要一定係揀啱日子去.一啲熱門景點例如,台南 嘅 漁光島,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
台南漁光島 交通
想去漁光島 暢順無阻濟,最好就係出發前,睇清楚台南漁光島 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
台南漁光島 必食必買攻略
台南漁光島一直都係旅遊熱門地點,去到台南漁光島,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
文:方以文
《BB來了》上周大結局,喺眾多爸爸媽媽支持之下,成為人氣劇集.部分人如我覺得後半部劇情太散漫主角失焦,但個頭開得好,所以冇阻收視企穩.討論劇情部分喺我Facebook專頁有得睇,今次想講吓呢套劇嘅植入式廣告.
避免大頭肉酸產品鏡頭
冠名贊助嘅嬰幼兒牌子,啲產品喺劇裡面出現得非常之合理順暢,最大原因係因為套劇真係講嬰幼兒成長,將啲產品放落去劇情中間,完全唔突兀.我估呢個廣告商都好明白觀眾對於乜嘢形式嘅植入式廣告係反感,乜嘢係接受,所以好醒目咁將啲產品融入咗喺畫面當中,好少出現一啲大特寫鏡頭. 終於有廣告商明白個遊戲點玩.
另一方面,今次亦都要讚吓無綫,終於發揮到Big Big Channel嘅補位能力.贊助商嘅廣告可以放落去大台網度,變咗做兩位主角或者其他角色嘅直播,大台網更加喺劇集播放後段開咗個父母專區食住個勢,呢啲全部都可以賣錢,但又唔會影響劇情同埋觀劇感覺.
良好植入式廣告有助進步
最重要係咁樣嘅植入式廣告對套劇係有正面作用.首先唔再有肉酸產品大頭鏡頭阻住觀眾睇劇,其次係有廣告收入.最重要係有動力令套劇做得好啲,劇情吸引,觀眾想了解更多,就會去第二個平台自己搵資料.當然個個平台都可以做呢啲事,但知道劇情發展嘅第一手資料始終都係喺無綫手上,近水樓台先得月,賣橋畀廣告商自然有優勢.
資料搜集更容易更穩健
另外,得到咗廣告商冠名贊助嘅劇集,喺資料搜集方面亦有優勢.今次嬰幼兒喺唔同成長階段需要啲乜,劇組係寫得好仔細同清楚,當然咁樣唔可以抹煞製作團隊嘅努力,但係喺贊助商嘅「監督」之下,資料唔可以出錯,就成為第一條件,有助劇集打好基礎.
教育廣告商為當務之急
喺通訊局開綠燈允許2018年7月尾開始,電視劇可以有㨁入式廣告之後,希望電視台可以用《BB來了》作為植入式廣告嘅新標準,咁樣嘅情況之下,最好嘅發展就會係啲劇會愈來愈紥實,電視台有更多廣告收入,想知道多啲資訊嘅觀眾又可以得到佢哋想要嘅嘢.
不過最大難關我估唔喺劇組身上,有邊個唔知道啲大頭產品鏡頭又肉酸又hard sell呀?我諗淨係得廣告商自己唔知.所以電視台最緊要喺令到廣告商明白,點樣sell自己產品先有效,點樣先唔會令觀眾反感.你睇吓《BB來了》同劇嘅珠寶商植入廣告,真係血淋淋嘅比較,相形見絀,仲畀人一種追唔上時代嘅感覺,何必呢?
責編:李玥展


text:
政府早喺上屆立法會時研究過,將目前五個選區重新執過,當時已傳出唔同方案,包括增至九個選區,開拓新界北選區等,但計劃最終未有落實,只係將部分選區嘅議席數目微調.據聞政府近期已重啟劃區計劃,陸續與唔同政黨會面聽意見,而建制派亦都展示出願意傾嘅態度,但就認為點劃區都好,都唔好趕喺二○二○年時實施喇!如果真係落實劃新界北區嘅話,睇嚟建制同泛民為爭議席勢打崩頭.
現時立法會地區直選分成五大選區,當中嘅新界東同新界西就各有九個議席,而隨住香港人口北移,新界人口近年都持續上升,相反香港島人口就下跌,所以按照人口比例,的確有需要作出調整,而今屆立法會就已經將議席微調,港島區由七席減至六席,多出的一席則撥落九龍西.不過,受到《立法會條例》所限,每個地方選區法定議席上限為九席,即使目前人口比例與議席數目不符,都無辦法再調整各區議席去增加新界東同新界西嘅議席數目,所以就引伸出重新劃區嘅考慮.
據了解,政府已陸續向唔同政黨了解對劃區嘅睇法,初步建制派都認同劃區嘅需要,願意同政府坐低傾,但佢哋就對幾時實行劃區有較大嘅意見,普遍認為唔可以趕於二○二○年換屆選舉實行,因為時間緊迫,未能夠為選舉工程做足準備工夫囉!
立法會雖已經修改《議事規則》,理論上議事效率有所提高,但現時已經係一八年,立法會又要處理廣深港高速鐵路一地兩檢方案同《國歌法》本地立法工作,相信選區劃界一事,最快都要今屆任期尾先能夠獲得通過,如果通過就立即實施,建制派即使現時開始部署劃區後嘅選舉工程,兩年時間仍然不足,因為需要研究派人,拉票等,又要選民適應,所以建制派共識就係,劃區可以先喺今屆立法會通過,但實施就應該留待再下一屆嘅選舉,即二○二四年先推行,令所有候選人都清楚參選下屆後就要於四年後再執位.
話時話,民建聯嘅劉國勳係立法會區議會(第一)功能界別嘅議員,以及民主黨新界東議員林卓廷都係北區區議員,若果劃新界北區嘅話,佢哋都有可能會轉區出選,大家不妨放長雙眼睇吓.
其實以往亦傳出多個劃區方案,始終議席分布牽涉利益問題,各個政黨必定由自身利益去提出建議,所以目前就實施時間就算有共識,最終成唔成功推動劃區都係未知之數.


text:
阿姆菲洛希亞 必去景點及梅尼迪海灘附近酒店推介
梅尼迪海灘附近酒店預訂
神秘優惠價幫你慳更多
即時揭開神秘優惠價,慳得更多
阿姆菲洛希亞必去推介 - 梅尼迪海灘
想去 阿姆菲洛希亞 自由行?等 Hotels.com 帶你玩盡 阿姆菲洛希亞梅尼迪海灘 啦!留意我地文章,話你知去阿姆菲洛希亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿姆菲洛希亞梅尼迪海灘 附近有咩酒店,等你更加容易計劃行程,慳返酒店來回景點嘅時間.
阿姆菲洛希亞梅尼迪海灘 自由行
去得阿姆菲洛希亞梅尼迪海灘 自由行最緊要一定係揀啱日子去.一啲熱門景點例如,阿姆菲洛希亞 嘅 梅尼迪海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿姆菲洛希亞梅尼迪海灘 交通
想去梅尼迪海灘 暢順無阻濟,最好就係出發前,睇清楚阿姆菲洛希亞梅尼迪海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿姆菲洛希亞梅尼迪海灘 必食必買攻略
阿姆菲洛希亞梅尼迪海灘一直都係旅遊熱門地點,去到阿姆菲洛希亞梅尼迪海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
喺納吉被捕後, 劉特佐 幾時被拉成為十分關鍵嘅事.雖然馬來西亞移民局已經喺6月16日取消咗 劉特佐 嘅護照,但 劉特佐 仍然可以喺馬來西亞警方搵到佢前去到澳門.由於澳門同馬來西亞無引渡協議,即係 劉特佐 呢條仆街可以一路留喺澳門.
劉特佐 得到中國同香港政府包庇
呢件事有一個關鍵問題,就係 劉特佐 點解可以無有效護照嘅情況下離開香港前往澳門,同埋邊個俾情報 劉特佐 ,令佢可以早馬來西亞警方一步離開香港.依家其實答案係好清楚,就係香港政府向 劉特佐 簽發香港身份證,令佢可以縱使馬來西亞護照失效情況下可以前往澳門,跟住相關情報,就梗係由香港政府提供俾 劉特佐 ,因為馬來西亞警方要嚟香港搵人,一定要通知香港警方同尋求香港警方協助,但依家中國共產黨同納吉件仆街蛇鼠一窩,就梗係會通知 劉特佐 ,叫佢快啲買船飛走佬.隨時澳門隨即向 劉特佐 簽發澳門身份證,屆時 劉特佐 想住幾耐都得,甚至如果澳或港兩地政府簽特區護照俾 劉特佐 ,無左本馬來西亞護照對 劉特佐 根本一啲都唔在乎.
所以香港人有必要向保安局問清楚,究竟 劉特佐 係幾時離開香港,同埋邊個俾 劉特佐出境,以及佢揸乜文件出境,呢件事無香港政府份,真係打死我都唔信.而澳門政府,亦有責任解釋,究竟 劉特佐 可唔可以喺澳門逗留,如果佢被定為澳門不受歡迎人物,唔該遞邂佢出澳門,免得累人累物,如果港澳兩地政府都無解釋嘅,咁件事就十分之清楚明白,就係兩地政府收咗柯打要包庇 劉特佐 ,咁香港人同澳門人,都可以準備換過晒啲護照至好出門.
香港同澳門咁樣包庇 劉特佐 ,甚至未來向 劉特佐 簽發護照唔係無後果, 劉特佐 呢啲人渣係唔可以包庇,一旦包庇,就全世界各國政府對特區護照將會有十分之唔同嘅睇法,屆時香港人同澳門人嘅免簽安排,睇嚟都係凍過水.所以香港人依家都無得唔關心一馬案,因為一馬案已經危害緊香港人嘅切身利益,而香港人同澳門人,依家好明顯乜事都唔知,中國係咁用香港同澳門嚟做白手套,香港同澳門呢鋪都係凶多吉少,仲話搞乜嘢一帶一路,帶住條死路就有份.


text:
4 OCTOBER 2014(SAT)
話說小小豬返嘅足球班係需要有自家嘅足球衣,經過幾星期嘅準備,教練為大家訂製嘅團體球衣已經到我地手啦!
小小豬著住套新球衣係唔係好有型呢~
背後仲有埋小小豬個英文名,同埋佢個編號.原本係可以揀個人心水號碼,不過最後為免加重教練工作,所以我地就隨教練安排.估唔到都有個好數字,八號仔就係小小豬啦~
套衫對小小豬嚟講好似大件左好多,尤其係條褲,著左上身就好似著左裙仔咁.小小豬依一套已經係最細SIZE,所以只好怪小小豬太細粒啦!
不過,睇見小小豬著住依套新球衣去踢波,真係覺得特別攪笑,見佢跑住嚟追波個樣又好似特別可愛添.
因為小豬媽話好想睇小小豬踢足球個樣,所以我今堂就帶左部DV去影低小小豬個球資俾小豬媽睇.雖然今日小小豬又好似發發地夢,未到佢踢時就游雲咁,好在到佢嘅時候都可以返番嚟,咁都算佢啦!
為免阻礙小朋友上堂同影響小小豬,所以我都係企係遠遠處嚟影,好在部DV拍攝功能都唔錯,所以都算拍到幾條片俾小豬媽睇.
係咁多條片中,就等我係度同大家分享一段小小豬嘅足球片段啦~
小小豬好似好英勇咁,可能踼入個指定位置,但其實係哥哥讓佢先可以入球.不過個傻豬聽完阿SIR讚完佢之後,睇得出佢係係發自內心咁高興,投入度即刻急劇上升,仲係度跳嚟跳去,真係俾佢笑C呀!
不過,其實在場所有小朋友都係踢得好落力,佢地踢波個認真樣又真係幾好笑,睇見佢地人都開心啲呀.
今日小小豬上完足球堂之後突然大喊,原來佢係仲想繼續踢波唔想落堂.
扭計喊雖然係唔啱,不過反而我覺得開心,因為真係估小小豬唔到咁鐘意踢足球,希望佢可以KEEP住繼續鐘意,俾心機去學,唔係希望佢可以踢到有幾叻,只係想佢可以好ENJOY咁去踢,同埋學懂可以同其他同學仔互相合作呀!


text:
三亞 必去景點及天涯海角附近酒店推介
天涯海角附近酒店預訂
神秘優惠價幫你慳更多
即時揭開神秘優惠價,慳得更多
三亞必去推介 - 天涯海角
想去 三亞 自由行?等 Hotels.com 帶你玩盡 三亞天涯海角 啦!留意我地文章,話你知去三亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋三亞天涯海角 附近有咩酒店,等你更加容易計劃行程,慳返酒店來回景點嘅時間.
三亞天涯海角 自由行
去得三亞天涯海角 自由行最緊要一定係揀啱日子去.一啲熱門景點例如,三亞 嘅 天涯海角,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
三亞天涯海角 交通
想去天涯海角 暢順無阻濟,最好就係出發前,睇清楚三亞天涯海角 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
三亞天涯海角 必食必買攻略
三亞天涯海角一直都係旅遊熱門地點,去到三亞天涯海角,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!